Suresh 110 Views
పాక్ జట్టుపై కోచ్ తీవ్ర ఆవేదన
లాహోర్: పాక్ క్రికెట్ జట్టు ప్రదర్శనపై ఆ జట్టు కోచ్ మిక్కీ ఆర్థర్ తీవ్ర ఆవేదన వ్యక్తం చేశారు.నాలుగవ వన్డేలో ఘోర పరాజయం పాలైన అనంతరం విలేకరుల సమావేశంలో ఆయన మాట్లాడుతూ తమ జట్టు ఆట తీరు ఇలాగే ఉంటే త్వరలో జరుగనున్న వన్డే ప్రపంచ కప్,టి20 ప్రపంచ కప్‌లలో ఆడటం కూడా అనుమానమే అన్నాడు.మొహమ్మద్ ఇర్ఫాన్ ఫిట్‌నెస్‌పై అసంతృప్తి వ్యక్తం చేశాడు.అయితే ప్రపంచ కప్‌ను గెలుచుకున్న పాకిస్థాన్ జట్టు ఆట తీరు ఈ స్థాయికి చేరుకోవడం వెనుక లోపాలు ఏమిటో గుర్తించాలని కోచ్ సూచించాడు.ఇంత దిగజారిపోవడం అసహ్యం కలిగిస్తుందన్నాడు.
ఆట తీరును సమీక్షించుకోవాలని ఆయన ఆటగాళ్లకు సూచించాడు.ప్రస్తుతం పాకిస్థాన్ జట్టు వన్డే ర్యాంకింగ్స్‌లో తొమ్మిదవ స్థానంలో ఉంది.ఇంగ్లండ్ పైన ఓటమి అనంతరం ఆ జట్టు ర్యాంకింగ్‌లో ఎలాంటి మార్పు లేదు.అయితే ప్రపంచ కప్‌లో ర్యాంకింగ్స్‌లో ని టాప్ ఎనిమిది జట్లకు మాత్రమే స్థానం ఉంటుంది.ఆ తరువాత ర్యాంకుల్లో ఉన్న జట్టు అంటే పాక్ కంటే తక్కువ స్థాయి కలిగిన ఐర్లాండ్, యుఎఇ,అప్ఘనిస్థాన్,కెన్యా వంటి జట్లతో పోటీ పడి విజయం సాధించాలి. వాటిపై విజయం సాధించిన టాప్ రెండు జట్లు మాత్రమే ప్రపంచ కప్‌లో ఆడేందుకు అర్హత పొందుతాయి.
వరల్డ్ కప్‌లో స్థానం సంపాదించడమే టార్గెట్:
యువరాజ్ న్యూఢిల్లీ: వచ్చే 2019వరల్డ్ కప్ జట్టులో స్థానం సంసాదించడమే తన టార్గెట్ అని టీమిండియా మాజీ క్రికెటర్ యువరాజ్ పేర్కొన్నాడు.దులీప్‌ట్రోఫీలో ఆడుతున్న యువరాజ్ టీమిండియాలో స్థానం సం పాదించేందుకు దారులు ఇంకా మూసుకు పోలే దన్నాడు.టీమిండియాలో స్థానం దక్కించు కోవడం చాలా కష్టమైన అంశ మని, అయినప్పటికి శక్తివంచన లేకుండా కష్టపడుతున్నానని పేర్కొన్నాడు.కాగా మరో మూడుసంవత్సరాలపాటు తాను క్రికెట్ ఆడగలనని భావిస్తున్నానని, తద్వారా తన వరల్డ్ కప్ ఆశనెర వేరు తుందని యువరాజ్ పేర్కొన్నాడు. అంది వచ్చిన ప్రతి అవకాశాన్ని వినియోగిం చుకుంటున్నానని, దేశవాళీటోర్నీలలో ఆడటంద్వారా తనకలను నిజంచేసుకుంటు న్నానని యువరాజ్ ధీమా వ్యక్తం చేశాడు


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘పైసా వసూల్’ ప్రివ్యూ: తేడా సింగ్ దబిడిదిబిడే!
టాలీవుడ్ టాప్ డైరెక్టర్ పూరీ జగన్నాథ్ దర్శకత్వంలో తెరకెక్కిన ‘పైసా వసూల్’ అభిమానుల భారీ అంచనాల మధ్య సెప్టెంబర్ 1 న విడుదలై థియేటర్స్‌లో సందడి చేస్తుంది.
TNN | Updated:
Sep 8, 2017, 07:13AM IST
సినిమా : పైసా వసూల్
విడుదల తేదీ: సెప్టెంబర్ 1, 2017
దర్శకుడు: పూరి జగన్నాధ్
నిర్మాత: వి. ఆనంద్ ప్రసాద్
సంగీత దర్శకుడు: అనూప్ రూబెన్స్
నటీనటులు: బాలకృష్ణ, శ్రీయా శరణ్, కైరాదత్,మస్కాన్
మేరా నామ్ తేడా.. ‘తేడా సింగ్’.. ధిమాక్ తోడా.. చాలా తేడా, గొడవల్లో గోల్డ్ మెడల్ కొట్టినోడ్ని మళ్లీ టోర్నమెంట్‌లు పెట్టొద్దంటున్నాడు నందమూరి బాలయ్య. టాలీవుడ్ టాప్ డైరెక్టర్ పూరీ జగన్నాథ్ దర్శకత్వంలో తెరకెక్కిన ‘పైసా వసూల్’ అభిమానుల భారీ అంచనాల మధ్య సెప్టెంబర్ 1 న విడుదలై థియేటర్స్‌లో సందడి చేస్తుంది.
ఇక ప్రివ్యూ విషయానికి వస్తే.. బాలకృష్ణ-పూరీ కాంబినేషన్ నుండి కోరుకునే అంశాలన్నీ పుష్కలంగా ఉన్నాయి. ఫుల్ ఎనర్జిటిక్ క్యారెక్టర్‌ని బాలయ్య అద్భుతంగా పోషించారు. బాలయ్య ప్రతి డైలాగ్‌లోనూ పూరీ మార్క్ కనిపిస్తుంది. బీహార్ నీళ్లు తాగినోళ్లని తీహార్‌లో పోయించా.. తూ క్యారే హౌలే అంటూ విలన్లను తనదైన శైలిలో ఎగరేసి మరీ చెడుగుడు ఆడేస్తున్నాడు బాలయ్య బాబు. నాది నేల టిక్కెట్ బ్యాచ్ రామక్రిష్ణ థియేటర్ సందుల్లో పెరిగా అంటూ మాస్ పంచ్ పేల్చేస్తున్నాడు.
అంతేకాదు అరె మామా.. ఏక్ పెగ్గురా అంటూ పాటకూడా పాడేశారు బాలయ్య. నేనింతే కసి తీరకపోతే శవాన్ని లేపి మరీ చంపేస్తా అంటూ భారీ డైలాగ్స్‌తో విరుచుకుపడుతున్నాడు. తొడకొట్టి మరీ... వన్స్ నా స్క్రూ లూస్ అయితే నేనిలాగే ఉంటా అంటూ బాలయ్య వీర లెవల్లో ఫుల్ ఎనర్జీతో ఫైట్లు.. యాక్షన్ సీన్లులలో విలన్లను దబిడిదిబిడి వాయించేస్తున్నాడు.
అసలే మాటలను తూటాల్లా పేల్చే పూరీ పెన్ను బాలయ్యకు కోసం బాగా వాడేశాడు. అయితే కొన్ని డైలాగ్స్‌లో అతి ఎక్కువగా ఉందనిపిస్తున్నప్పటీ అది బాలయ్య చెప్తుండటంతో కవర్ అయిపోయింది. ఇక ఈ మూవీలో అనూప్ రూబెన్స్ సంగీతం, బ్యాగ్రౌండ్ మ్యూజిక్ పర్వాలేదనించినా శ్రీయ, ముస్కాన్ అందాలతో ఊరిస్తుంటే.. కైరాదత్ ఆ ఐటెం సాంగుతో కనువిందు చేసింది. ఈ సినిమాలో ప్రముఖ బాలీవుడ్–హాలీవుడ్ నటుడు కబీర్ బేడి ప్రత్యేక పాత్ర పోషించగా అలీ, పృథ్వీ, పవిత్రా లోకేష్, విక్రమ్ జిత్‌లను బాగానే వాడుకున్నాడు పూరీ. అయితే ‘పైసా వసూల్’ పూరి పాత చింతకాయ పచ్చడి కథే అయినా బాలయ్య బాగానే లాక్కొచ్చాడనేది ఆడియన్స్ నుండి ఎక్కువగా వినిపిస్తున్నమాట.
తెలుగు సమయం నుండి ‘పైసా వసూల్’ సినిమా సమీక్ష మరియు రేటింగ్స్ కోసం వేచి ఉండండి.


Visit Site
Recommended byColombia
భారత్ తరఫున ఆడే అవకాశం రాకపోవడంతో యువరాజ్ ఇక క్రికెట్ నుంచి రిటైరవ్వడం ఉత్తమం అనే అభిప్రాయాలు వ్యక్తం అవుతున్నాయి. ఇదే విషయాన్ని యువీ వద్ద ప్రస్తావించగా.. వచ్చే ఏడాది ఇంగ్లాండ్‌లో జరిగే ప్రపంచకప్ తర్వాత క్రికెట్‌కు వీడ్కోలు పలుకుతానని స్పష్టం చేశాడు.
‘గత 17 ఏళ్లుగా క్రికెట్ ఆడుతున్నా. ప్రతి ఒక్కరూ రిటైర్మెంట్ గురించి నిర్ణయం తీసుకోవాల్సిందే. వచ్చే ఏడాది వరకు క్రికెట్ ఆడుతా. అది ఏ స్థాయిలోనైనా కావచ్చు. తర్వాత రిటైర్మెంట్ గురించి ప్రకటిస్తా’నని యువీ తెలిపాడు. ఈ ఐపీఎల్ సీజన్లో పంజాబ్ తరఫున బరిలో దిగుతోన్న యువీ.. తోటి క్రికెటర్ క్రిస్ గేల్‌పై ప్రశంసల వర్షం కురిపించాడు.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


రాష్ట్రంలోని ప్రధాన మార్కెట్‌లలో కోడిగుడ్లు ధరలు
CVR| Last Updated:       మంగళవారం,  23 జూన్ 2015 (11:13 IST)
రాష్ట్రంలోని ప్రధాన మార్కెట్‌లలో మంగళవారం కోడిగుడ్ల ధరలు కింది విధంగా ఉన్నాయి. హైదరాబాద్ మార్కెట్‌లో వంద కోడిగుడ్లు ధర రూ.402 ఉండగా, చిల్లరగా ఒక్క గుడ్డు ధర రూ.4.40గా ఉంది.
అలాగే.. వరంగల్ మార్కెట్‌లో రూ.394, విశాఖపట్నంలో రూ.396, విజయవాడ రూ.394, చిత్తూరులో రూ.440, ఉభయగోదావరి మార్కెట్‌లో రూ.394 రూపాయలుగా ఉంది.
ఇకపోతే.. పొరుగు రాష్ట్రమైన తమిళనాడు రాష్ట్ర రాజధాని చెన్నైలో వంద కోడిగుడ్లు ధర రూ.447 పలుకగా, కోళ్ళ పరిశ్రమకు ఆయువుపట్టుగా ఉన్న నామక్కల్‌లో రూ.420 రూపాయలుగా, బెంగుళూరులో 435 రూపాయలు పలుకుతోంది.
సంబంధిత వార్తలు


సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
నిఖిల్ ‘కేశవ’ ఫస్ట్ లుక్ అదిరింది
యంగ్ హీరో నిఖిల్ లేటెస్ట్ మూవీ కేశవ ఫస్ట్ లుక్ రిలీజైంది. డిఫరెంట్ స్టోరీ సెలక్షన్స్‌తో వరుస విజయాలను ఖాతాలో వేసుకుని ఫుల్ స్వింగ్‌లో ఉన్నాడు నిఖిల్.
TNN | Updated:
Dec 24, 2016, 04:05PM IST
యంగ్ హీరో నిఖిల్ లేటెస్ట్ మూవీ కేశవ ఫస్ట్ లుక్ రిలీజైంది. డిఫరెంట్ స్టోరీ సెలక్షన్స్‌తో వరుస విజయాలను ఖాతాలో వేసుకుని ఫుల్ స్వింగ్‌లో ఉన్నాడు నిఖిల్. సినిమా సినిమాకి వైవిధ్యభరితమైన పాత్రలను ఎంచుకుని హిట్ ట్రాక్‌పై నడుస్తున్నాడు. రీసెంట్‌గా వీఐ ఆనంద్ డైరెక్షన్లో ‘ఎక్కడికి పోతావు చిన్నవాడా’చిత్రం నోట్ల ఎఫెక్ట్‌ని తట్టుకుని విజయవంతమైన చిత్రంగా నిలిచింది. నవంబర్ 18న రిలీజైన ఈ రొమాంటిక్ హర్రర్ థ్రిల్లర్ బాక్సాఫీస్ వద్ద కలెక్షన్ల ప్రభంజనం సృష్టించింది.
ఇక నిఖిల్ తాను చేయబోయే నెక్స్ట్ ప్రాజెక్ట్ వివరాలను తాజాగా ట్విట్టర్ ద్వారా వెల్లడించాడు. కేశవ చిత్రానికి సంబంధించి ఫస్ట్ లుక్ విడుదల చేశారు. పూర్తి డిఫెరెంట్ గెటప్‌లో ఈ పోస్టర్‌లో కనిపిస్తున్నాడు నిఖిల్. స్టన్నింగ్‌గా ఉన్న ఈ ప్రీ లుక్ పోస్టర్‌ని చూసి అభిమానులు అటెన్షన్‌కి వచ్చేశారు. ఈ చిత్రం కూడా నిఖిల్ ఖాతాలో ఫీల్ గుడ్ మూవీగా నిలిచిపోతుందంటూ ఫస్ట్ లుక్‌పై కామెంట్స్ వినిపిస్తున్నాయి.
సుధీర్ వర్మ డైరెక్షన్‌లో నిఖిల్ రెండవసారి పనిచేస్తున్నాడు. ఇంతకు ముందు వీరి కాంబినేషన్‌లో వచ్చిన ‘స్వామిరారా’ హిట్ టాక్ తెచ్చుకోవడంతో ‘కేశవ’పై అంచనాలు పెరిగిపోయాయి. ఈ చిత్రంలో నిఖిల్ సరసన ‘పెళ్లిచూపులు’ హీరోయిన్ రీతువర్మ నటిస్తోంది.


Visit Site
Recommended byColombia
ఈ వీడియోపై ప్రధాని మోదీతో పాటు పలువురు ప్రముఖులు స్పందించారు. హిమ దాస్ భావోద్వేగానికి లోనైన వీడియోను పోస్టు చేస్తూ అది తనను ఎంతగానో కదిలించిందని మోదీ పేర్కొన్నారు. ‘మరుపురాని క్షణాలు.. పతకం గెలిచిన తర్వాత హిమ దాస్ కళ్లు త్రివర్ణ పతాకాన్ని వెతికాయి. జాతీయ గీతాలాపన సమయంలో భావోద్వేగానికి లోనై ఆమె కన్నీరు పెట్టింది. ఈ వీడియోను చూసి ప్రతి భారతీయుడు ఆనందంతో కన్నీరు పెట్టకుండా ఉండలేరేమో’ అని మోదీ ట్వీట్ చేశారు. పతకం సాధించిన అనంతరం ‘నిన్ను చూసి దేశం గర్విస్తోంది’ అంటూ హిమను మోదీ ప్రశంసించారు.
Goosebumps guaranteed. Tears of joy ,pride and love for the motherland. The Gold from @HimaDas8 is a priceless jewe… https://t.co/d1Phyw7YBk
— Virender Sehwag (@virendersehwag) 1531538838000
‘ఈ వీడియో చూడగానే రోమాలు నిక్కబొడిచాయి. మాతృభూమిపై ఆమెకున్న ప్రేమ, గౌరవం ఆమె కన్నీళ్లలో తెలుస్తోంది. ఈ పతకం హిమదాస్‌కు వెలకట్టలేని ఆభరణం. థ్యాంక్యూ హిమ.. నీకు పెద్ద అభిమానిగా మారా’ అంటూ టీమిండియా మాజీ డ్యాషింగ్ బ్యాట్స్‌మన్ వీరేంద్ర సెహ్వాగ్ ట్వీట్ చేశారు.
ప్రముఖ పారిశ్రామికవేత్త, మహాంద్రా గ్రూపు ఛైర్మన్ ఆనంద్ మహింద్రా కూడా ఈ వీడియోపై తనదైన శైలిలో స్పందించారు. ‘ఇది మిమ్మల్ని కదిలించకపోతే.. ఇంకేదీ మిమ్మల్ని కదిలించలేదు’ అంటూ ఆయన ట్వీట్ చేశారు.
Unforgettable moments from @HimaDas8’s victory. Seeing her passionately search for the Tricolour immediately after… https://t.co/HSpM4iffpD
— Narendra Modi (@narendramodi) 1531540373000
If this doesn’t move you, nothing will... https://t.co/qBqP9yZaAd
— anand mahindra (@anandmahindra) 1531498947000
ప్రపంచ అథ్లెటిక్స్‌లో గోల్డ్ మెడల్ సాధించిన తొలి భారతీయ మహిళా అథ్లెట్‌గా హిమదాస్ చరిత్ర సృష్టించింది. 18 ఏళ్ల హిమ 51.46 సెకన్లలో 400 మీటర్ల లక్ష్యాన్ని పూర్తి చేసింది. హిమ దాస్ సాధించిన విజయం పట్ల అసోం ముఖ్యమంత్రి సర్బానంద సోనోవాల్ హర్షం వ్యక్తం చేశారు. హిమను అసోం రాష్ట్ర స్పోర్ట్స్‌కు బ్రాండ్ అంబాసిడర్‌గా ప్రకటించారు. ఆమెకు ఘనంగా సన్మానం చేయనున్నట్లు తెలిపారు. రూ. 2 లక్షల నగదు కూడా అందించనున్నట్లు చెప్పారు.
అసోం స్పోర్ట్స్ అంబాసిడర్‌గా హిమ దాస్
X

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


Hyderabad, First Published 1, Nov 2018, 10:19 AM IST
Highlights
సూపర్ స్టార్ మహేష్ బాబు.. దర్శకుడు వంశీ పైడిపల్లి కాంబినేషన్ లో 'మహర్షి' సినిమా తెరకెక్కుతోన్న సంగతి తెలిసిందే. ఈ సినిమా షూటింగ్ కోసం ఇటీవల చిత్రబృందం అమెరికాకి వెళ్లింది. అక్కడ భారీ షెడ్యూల్ ని పూర్తి చేసుకొని ఇండియాకి తిరిగిరానున్నారు. సినిమా తదుపరి షెడ్యూల్ హైదరాబాద్ రామోజీ ఫిల్మ్ సిటీలో జరగనుంది.
సూపర్ స్టార్ మహేష్ బాబు.. దర్శకుడు వంశీ పైడిపల్లి కాంబినేషన్ లో 'మహర్షి' సినిమా తెరకెక్కుతోన్న సంగతి తెలిసిందే. ఈ సినిమా షూటింగ్ కోసం ఇటీవల చిత్రబృందం అమెరికాకి వెళ్లింది. అక్కడ భారీ షెడ్యూల్ ని పూర్తి చేసుకొని ఇండియాకి తిరిగిరానున్నారు. సినిమా తదుపరి షెడ్యూల్ హైదరాబాద్ రామోజీ ఫిల్మ్ సిటీలో జరగనుంది.
అయితే అమెరికాలో జరిగిన షెడ్యూల్ లో హాట్ బ్యూటీ పూజా హెగ్డే మిస్ అయిందా..? అనే సందేహాలు కలుగుతున్నాయి. పూజా హెగ్డే తను పాల్గొనే సినిమా షూటింగ్ లకి సంబంధించి ఆన్ లొకేషన్ ఫోటోలను అభిమానులతో పంచుకుంటుంది. కానీ ఈసారి 'మహర్షి' షూటింగ్ కి సంబంధించి ఒక్క ఫోటో కూడా షేర్ చేయలేదు.
'మహర్షి' గోవా షెడ్యూల్ కి సంబంధించి కొన్ని ఫోటోలను షేర్ చేసిన బ్యూటీ అమెరికా షెడ్యూల్ కి సంబంధించి ఎలాంటి ఫోటోలను పోస్ట్ చేయలేదు. ప్రభాస్ 20 సినిమా కోసం ఇటలీ వెళ్లినప్పుడు అక్కడ లైవ్ ఫోటోలని షేర్ చేసింది. అలానే 'అరవింద సమేత' వర్కింగ్ స్టిల్స్ ని ఆన్ లొకేషన్ నుండి షేర్ చేసేది. కానీ మహర్షి అమెరికా షెడ్యూల్ కి సంబంధించి ఫోటోలు షేర్ చేయకపోవడంతో పూజా ఈ షెడ్యూల్ లో పాల్గొనలేదని తెలుస్తోంది.
ఇది ఇలా ఉండగా.. ఈ సినిమాలో మహేష్ స్టూడెంట్ గా, రైతుగా, సాఫ్ట్ వేర్ కంపనీ యజమానిగా కనిపించనున్నారని తెలుస్తోంది.
ఇవి కూడా చదవండి..


సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘ఉయ్యాలవాడ’ ఊపుపై .. చిరు చూపు!
'ఉయ్యాలవాడ నరసింహారెడ్డి' సినిమాను మొదట సాధారణ బడ్జెట్‌తో తెరకెక్కించాలని భావించిన మెగా క్యాంప్ బాహుబలి సినిమా విడుదలైన తరువాత ప్రతిష్టాత్మకంగా తీసుకున్నారు.
TNN | Updated:
May 17, 2017, 03:43PM IST
' ఉయ్యాలవాడ నరసింహారెడ్డి ' సినిమాను మొదట సాధారణ బడ్జెట్‌తో తెరకెక్కించాలని భావించిన మెగా క్యాంప్ బాహుబలి సినిమా విడుదలైన తరువాత ప్రతిష్టాత్మకంగా తీసుకున్నారు. కనీస బడ్జెట్‌లో కాకుండా భారీ విజువల్ ఎఫెక్ట్స్, భారీ సెట్స్‌తో అత్యధిక మొత్తంలో సినిమాను చిత్రీకరించాలనుకుంటున్నారు.
ఇప్పటికే నిర్మాత చరణ్ ఈ సినిమా కోసం 150 కోట్ల బడ్జెట్‌ను కేటాయించినట్లు తెలుస్తోంది. నిజానికి ఈ సినిమా ఇప్పటికే సెట్స్ పైకి వెళ్ళాల్సింది. కానీ స్క్రిప్ట్ విషయంలో రాజీ పడకుండా.. అన్ని భాషల ప్రేక్షకులకు చేరువయ్యే విధంగా కథను తీర్చిదిద్దుతున్నారు.
ఆగస్ట్ నెలలోనే రెగ్యులర్ షూటింగ్ జరుపుకోవాల్సిన ఈ సినిమా సెప్టెంబర్‌కు వాయిదా పడింది. ఈ టైమ్‌లోనే కథ రెడీ అవ్వాలి. ఫలానా సమయానికి సెట్స్ పైకి వెళ్లాలి అంటూ చిరు ఎలాంటి కండీషన్స్, టైమ్ లిమిట్స్ పెట్టడం లేదట. హీరోగా ఆయన ఎన్ని సినిమాలు చేస్తారో.. చెప్పలేం కాబట్టి చరిత్రలో గుర్తుండిపోయే విధంగా ఈ సినిమాను తీర్చిదిద్దాలని చిరు దర్శకనిర్మాతలకు చెబుతున్నట్లు సమాచారం. కథ విషయంలో ఎలాంటి లొసుగులు కనిపించినా.. చిరు వదలడం లేదట. అసలు ఈ సినిమా విషయంలో ఏ విధంగా కూడా రాజీ పడకూడదని చిరు ఫిక్స్ అయినట్లు తెలుస్తోంది.


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సచిన్ అభిమాన క్రికెటర్ ఎవరో తెలుసా?
సచిన్ టెండూల్కర్ కు కూడా అభిమాన క్రికెటర్ ఒకరు ఉన్నారు.
TNN | Updated:
Dec 4, 2016, 02:11PM IST
ప్రపంచ క్రికెట్లో సచిన్ అంటే తెలియని వారు లేరు. క్రికెట్ దేవుడిగా అభిమానులు సచిన్ ను ఆరాధిస్తారు. ఆయన తమ అభిమాన క్రికెటర్ అని గర్వంగా చెప్పుకుంటారు. మరి, సచిన్ టెండూల్కర్ కు కూడా అభిమాన క్రికెటర్ ఒకరు ఉన్నారు. అతగాడి బ్యాటింగ్ అంటే సచిన్ కు అమిత ఇష్టం అట. ఇంతకి అతనెవరో తెలుసా?
ఇంకెవరో కాదు.. వీరేంద్ర సెహ్వాగే సచిన్ అభిమాన బ్యాట్స్ మ్యాన్.


STADIUM
క్రికెట్ మ్యాచ్‌లు రద్దు
న్యూఢిల్లీ: గతకొంత కాలంగ ప్రపంచ కాలుష్యనగరాల్లో ప్రధానంగా నిలిచిన ఢిల్లీలో గత మూడు రోజులుగా పరిస్థితులు మరింత ప్రమాదకరంగా మారాయి.దుమ్ము,ధూళి,పొగ,రసాయనాలు ప్రమాదస్థాయిని మించిపోయాయి.దీంతో డిల్లీ ప్రజలు బయటకు రావడానికి భయపడుతున్నారు.కాగా ఈ సెగ క్రికెట్ మ్యాచ్‌లనూ వీడలేదు.పొగమంచు కారణంగా నగరంలోని ఫిరోజ్‌షా కోట్ల మైదానంలో,కర్నైల్ సింగ్ స్టేడియంలో మ్యాచ్‌లు రద్దయ్యాయి.కాగా ఈ వాయు కాలుష్యం ఊపిరితిత్తుల సమస్యతో పాటు కంటి చూపుపై ప్రభావం చూపే అవకాశం ఉండటంతో ఆటగాళ్లు మ్యాచ్‌లు ఆడటానికి వెనుకడుగు వేశారు.గ్రూప్-ఎలో భాగంగా బెంగాల్-గుజరాత్ జట్ట మధ్య ఫిరోజ్‌షా కోట్ల మైదానంలో ఒక మ్యాచ్,గ్రూపు-సిలో త్రిపుర-హైదరాబాద్ జట్ల మధ్య కర్నైల్‌సింగ్ స్టేడియంలో మరో మ్యాచ్ తొలి రోజు ఆట రద్దయింది.వాహనాలు వెదజల్లుతున్న వాయువులతో పాటు నగరం చుట్టు పక్కలున్న పరిశ్రమల నుంచి వస్తున్న కాలుష్యం ఢిల్లీ నగరంపై తీవ్ర ప్రభావం చూపుతుంటే ఇటీవల దీపావళి పండుగ కూడా వాతారణ కాలుష్యాన్ని మరింత పెంచింది.స్టేడియాల్లో కనుచూపు మేర ఏమీ కనిపించకపోగా,గాలిలో కూడా నాణ్యత లోపించడంతో తొలి రోజు మ్యాచ్‌ను రద్దు చేసినట్లు అధికారులు తెలిపారు.శనివారం సాయంత్రం నాలుగు గంటల వరకు వాతావరణాన్ని పలుమార్లు పరిశీలించిన తరువాత మ్యాచ్‌లను రద్దు చేస్తున్నట్లు అంపైర్లు ప్రకటించారు.కాగా ఆదివారం రెండవ రోజు ఆట కూడా సాగే అవకాశం దాదాపు కనబడలేదు.ఇప్పటికే త్రిపుర-హైదరాబాద్ జట్ల మధ్య జరగాల్సిన రెండవ రోజు ఆటను రద్దు చేశారు.


Wellington, First Published 6, Feb 2019, 12:43 PM IST
Highlights
మూడు టీ20ల సిరీస్‌లో భాగంగా భారత్, న్యూజిలాండ్ మహిళల జట్ల మధ్య వెల్లింగ్టన్‌లో జరిగిన తొలి టీ20లో భారత్ పరాజయం పాలైంది. న్యూజిలాండ్ నిర్దేశించిన 160 పరుగుల లక్ష్యాన్ని చేధించే క్రమంలో టీమిండియా 136 పరుగులకే అలౌటైంది.
మూడు టీ20ల సిరీస్‌లో భాగంగా భారత్, న్యూజిలాండ్ మహిళల జట్ల మధ్య వెల్లింగ్టన్‌లో జరిగిన తొలి టీ20లో భారత్ పరాజయం పాలైంది. న్యూజిలాండ్ నిర్దేశించిన 160 పరుగుల లక్ష్యాన్ని చేధించే క్రమంలో టీమిండియా 136 పరుగులకే అలౌటైంది.
ముందుగా టాస్ గెలిచిన కివీస్ నిర్ణీత 20 ఓవర్లలో 4 వికెట్లు కోల్పోయి 159 పరుగులు చేసింది. సోఫీ డివైన్ 62 పరుగులతో టాప్ స్కోరర్‌గా నిలిచింది. అనంతరం లక్ష్యాన్ని చేధించేందుకు బ్యాటింగ్‌కు దిగిన భారత్‌కు ఆదిలోనే ఎదురుదెబ్బ తగిలింది.
ఓపెనర్ ప్రియా పునియా తొలి ఓవర్లోనే ఔటయ్యింది. అనంతరం క్రీజులోకి వచ్చిన జెమీయా సాయంతో స్మృతీ చెలరేగింది. 24 బంతుల్లో 6 ఫోర్లు, 3 సిక్సులతో టీ20లలో అత్యంత వేగంగా హాఫ్ సెంచరీ నమోదు చేసింది.
విజయం దిశగా వెళుతున్న దశలో 58 పరుగుల వ్యక్తిగత స్కోరు వద్ద మంధాన ఔటైంది. ఆ సమయంలో టీమిండియా విజయానికి 51 బంతుల్లో 58 పరుగులు అవసరం. భారత్ గెలుస్తుందని అందరు భావించారు.  కానీ కివీస్ బౌలర్లు విజృంభించడంతో టీమిండియా బ్యాట్స్‌మెన్లు వరుస పెట్టి పెవిలియన్‌కు క్యూ కట్టారు.
దీంతో భారత్ 19.1 ఓవర్లలో 136 పరుగులకు అలౌటైంది. న్యూజిలాండ్ బౌలర్లలో తాహుహు 3 వికెట్లు, కస్పెరెక్, కేర్‌లు రెండేసి వికెట్లు పడగొట్టారు. దీంతో మూడు టీ20ల సిరీస్‌లతో కివీస్ 1-0 ఆధిక్యంలోకి వచ్చింది.
Last Updated 6, Feb 2019, 12:43 PM IST


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
బ్యాంక్ ఖాతాదారులకు ఆర్‌బీఐ మరో గుడ్ న్యూస్!
రిజర్వు బ్యాంక్ ఆఫ్ ఇండియా  బ్యాంక్ కస్టమర్లకు ఈ నెలలో శుభవార్తలు అందిస్తూనే ఉంది. తాజాగా మరో తీపికబురు పట్టుకొట్టింది. బ్యాంక్ ఖాతాదారులకు బ్యాంకులు, ఇతర ఆర్థిక సంస్థలకు సంబంధించి ఏమైనా సమస్యలు ఉంటే.. నేరుగా ఆన్‌లైన్‌లోనే ఫిర్యాదు చేయవచ్చు.
Samayam Telugu | Updated:
Jun 25, 2019, 06:34PM IST
హైలైట్స్
బ్యాంకులు, ఎన్‌బీఎఫ్‌సీపై ఆన్‌లైన్‌లోనే ఫిర్యాదు చేసే సౌకర్యం
కొత్త అప్లికేషన్ ప్రారంభించిన ఆర్‌బీఐ
ఏ బ్యాంక్‌కు చెందిన కస్టమర్లు అయినాసరే ఫిర్యాదు చేయవచ్చు
రిజర్వు బ్యాంక్ ఆఫ్ ఇండియా (ఆర్‌బీఐ) తాజాగా బ్యాంక్ కస్టమర్లకు మరో తీపికబురు అందించింది. బ్యాంకులు, నాన్ బ్యాంకింగ్ ఫైనాన్సియల్ కంపెనీల (ఎన్‌బీఎఫ్‌సీ)పై ఆన్‌లైన్‌లోనే ఫిర్యాదు చేసేందుకు వీలుగా ఒక అప్లికేషన్ ఆవిష్కరించింది. దీనిపేరు కార్పొరేట్ మేనేజ్‌మెంట్ సిస్టమ్ (సీఎంఎస్).
ఆర్‌బీఐ వెబ్‌సైట్‌లో ఎడమవైపున కరెంట్స్ రేట్స్ కింద ఒక విండో కనిపిస్తుంది. దీనిపై ఆర్‌బీఐ లోగో కూడా ఉంటుంది. దీనిపై క్లిక్ చేసి ఫిర్యాదు చేయవచ్చు. కస్టమర్లు ఏ బ్యాంక్‌కు చెందిన వారైనాసరే ఫిర్యాదు చేసే వీలుంది.


Hyd Internet 82 Views cognizant
cognizant
చెన్నై: ప్రముఖ సాఫ్ట్‌వేర్ సేవల సంస్థ కాగ్నిజెంట్ తన ఉద్యోగులకు ఇస్తున్న ప్రోత్సాహకాల్లో మార్పును చేసింది. కంపెనీలోని ప్రతిభ గల ఉద్యోగులకు ఇప్పటివరకూ స్టాక్‌మార్కెట్‌లో షేర్లను ఇస్తోంది. అయితే ఇక నుంచి కేవలం ప్రోత్సాహకాన్ని నగదు రూపంలో చెల్లించనున్నట్లు తెలిపింది. ఈ మేరకు సీనియర్ మేనేజర్లు, అసోసియేట్ డైరెక్టర్లు సహా కంపెనీ అత్యున్నత పదవుల్లో ఉన్న వారికి ఈ సమాచారాన్ని తెలియజేసింది. షేర్ల బైబ్యాక్ కార్యక్రమాన్ని ప్రారంభించిన నేపథ్యంలో ఈ మేరకు షేర్లకు బదులు నగదు తీసుకోవాలని వారిని కోరింది.


యాదవ్ 60 పరుగులతో హాఫ్ సెంచరీ
అజింక్యా రహానే హాఫ్ సెంచరీ వృథా
పుణే  160/5 (20 ఓవర్లు)
కోల్‌కతా 162/8 (19.3 ఓవర్లు)
పుణే : కోల్‌కతా నైట్ రైడర్స్ ఓపెనర్లు నిరు త్సాహపరిచినా యాదవ్ నిలదొక్కుకోవడంతో జట్టు విజయం సాధించగలిగింది. ఇతనికి పఠా న్‌కూడా తన సత్తా చాటి 36 పరుగులు చేశాడు. కాగా పుణే ఓపెనర్ అజింక్యా రహానే 52 బంతులు ఆడి 4 బౌండరీలు,3 సిక్సర్లతో 67 పరుగులతో హాఫ్ సెంచరీ సాధించగా స్మిత్ 31 పరుగులు,ధోనీ,మార్కెల్‌లు కూడా ఫర్వాలేద నిపించారు. కాగా కోల్‌కతా వీరిని ఢీకొని విజయం సాధించింది.
ఐపిఎల్ – 9లో భాగంగా కోల్‌కతా నైట్ రైడర్స్‌తో జరిగిన మ్యాచ్‌లో టాస్ గెలిచి కోల్‌కతా నైట్ రైడర్స్ ఫీల్డిండ్ ఎంచుకుని మొదట పుణేను బ్యాటింగ్ చేయాల్సిందిగా కోరింది.దీంతో పుణే సూపర్ జేయింట్స్ నిర్ణీత 20 ఓవర్లలో 5 వికెట్ల నష్టానికి 160 పరుగులు చేసింది. కోల్‌కతా నైట్ రైడర్స్ 19.3 ఓవర్లలో 8 వికె ట్లకు 162 పరుగులు చేసింది.దీంతో పుణేపై కోల్‌కతా విజయం సాధించింది.
పుణేకు చెందిన డుప్లెసిస్ 4 పరుగులతో నిరాశ పరిచినా మరో ఓపెనర్ అజింక్యా రహానే 52 బంతులు ఆడి 4 బౌండరీలు,3 సిక్సర్లతో సమ యోచిత హాఫ్ సెంచరీ చేయడంతో పుణేను ఆడు కున్నాడు.జట్టు స్కోరు 80 పరుగుల వద్ద ఉండగా స్టీవ్ స్మిత్ తడబడుతూ రనౌట య్యాడు. కాగా ఈ సీజన్‌లో వరుసగా రెండవ సారి రనౌటయ్యాడు. బెంగళూరుతో జరిగిన మ్యాచ్‌లో హిట్టింగ్‌తో ఆకట్టుకున్న తిసార పెరీరా 12 పరుగులు చేసి కీలక సమయంలో బౌటవడంతో పుణే ఇబ్బందుల్లో పడింది.అయితే అజింక్యా మాత్రం తనదైన శైలిలో భారీ షాట్లు బాదుతూ స్కోరు బోర్డును నడిపించాడు. చివరలో అల్బీ మోర్కెల్ 9 బంతులు ఆడి 2 సిక్సర్లతో 16 పరుగులు చేయగా, ధోనీ 12 బంతులు ఆడి 2 బౌండరీలు, 1 సిక్సర్‌తో 23 పరుగులు చేసి ఫర్వాలేదనిపించడంతో పుణే 160 పరుగులు చేసింది.
యాదవ్ హాఫ్ సెంచరీ
పుణే సూపర్ జెయింట్స్ అనంతరం బ్యాటింగ్‌కు దిగిన కోల్‌కతా నైట్ రైడర్స్19.3 ఓవర్లలో 8 వికెట్లకు 162 పరుగులు చేసింది.కాగా ఓపెనర్లు ఇద్దరు నిరాశ పరిచినా యాదవ్,పఠాన్ నిలదొక్కుకోగా వీరికి పఠాన్ సహకరించడంతో స్కోరు దూసుకుపోయింది.ఓపెనర్ ఊతప్ప 1 బంతి ఆడి జిరో పరుగుల వద్ద మార్కెల్‌కు క్యాచ్ ఇవ్వడంతో ఔట్‌కాగా మరో ఓపెనర్ గంభీర్ 5 బంతులు ఆడి 2 బౌండరీలతో 11 పరుగులు చేసి రనౌటయ్యాడు.యాదవ్ 49 బంతులు ఆడి 6 బౌండరీలు,2 సిక్సర్లతో 60 పరుగులు చేసి అశ్విన్ బౌలింగ్‌లో ఎల్‌బిడబ్ల్యూ అయ్యాడు. షకీబ్ అల్ హసన్ 9 బంతులు ఆడి 3 పరు గులు చేసి బాటియా బౌలింగ్‌లో ఔట య్యాడు. పఠాన్ 27 బంతులు ఆడి 2 బౌండరీలు,2 సిక్సర్లతో బాటియా బౌలింగ్‌లో ఎల్‌బిడబ్ల్యూ కాగా రసెల్ 11 బంతులు ఆడిఇ 2 సిక్సర్లతో 17 పరుగులు చేసి పెరీరా బౌలింగ్‌లో డెప్లెసిస్‌కు క్యాచ్ ఇచ్చి ఔటయ్యాడు.సతీష్ 8 బంతులు ఆడి 1 సిక్సర్‌తో 10 పరుగులు చేసి మార్గెల్ బౌలింగ్‌లో ఔట్‌కాగా చావ్లా 5 బంతులు ఆడి 1 బౌండరీతో 8 పరుగులు చేసి పెరీరా బౌలింగ్‌లో స్మిత్‌కు క్యాచ్ ఇవ్వడంతో ఔటయ్యాడు.యాదవ్ 2 బంతులు ఆడి 1 సిక్సర్‌తో 7 పరుగులతో,నరైన్ జిరో పరుగుల ఆడి నాటౌట్‌గా నిలిచాడు.


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
`నువ్వు నేను ఒసేయ్ ఒరేయ్` కత్తెరకు రెడీ
అర్జున్ మ‌హి, అశ్విని జంట‌గా ర‌విచంద్ర క‌న్నికంటి ద‌ర్శకుడుగా ప‌రిచ‌యం అవుతున్న ‘ `నువ్వు నేను ఒసేయ్ ఒరేయ్` మూవీ షూటింగ్ పోస్ట్ ప్రొడక్షన్ పనులు పూర్తి కావండంతో సెన్సార్‌కు రెడీ అయ్యింది
TNN | Updated:
Feb 20, 2017, 07:04PM IST
అర్జున్ మ‌హి, అశ్విని జంట‌గా ర‌విచంద్ర క‌న్నికంటి ద‌ర్శకుడుగా ప‌రిచ‌యం అవుతూ.. శ్రీ మూవీ మేక‌ర్స్ ప‌తాకంపై ప్రొడ‌క్ష‌న్ నెం-1గా రిమ్మ‌ల‌పూడి వీర‌గంగాధ‌ర్ నిర్మిస్తున్న చిత్రం `నువ్వు నేను ఒసేయ్ ఒరేయ్`. షూటింగ్ పోస్ట్ ప్రొడక్షన్ పనులు పూర్తి కావండంతో సెన్సార్ కార్య‌క్ర‌మాలతో పాటు విడుద‌ల చేయ‌డానికి స‌న్నాహాలు చేస్తున్నారు.
సంద‌ర్భంగా ద‌ర్శ‌కుడు ర‌విచంద్ర క‌న్నికంటి మాట్లాడుతూ...``ల‌వ్లీ యాక్ష‌న్ ఎంట‌ర్ టైనర్‌గా రూపొందిన మా చిత్ర ఆడియో ఇటీవ‌ల విడుద‌ల చేశాం. పాట‌లు విన్న‌వారంద‌రూ చాలా బావున్నాయంటున్నారు. ముఖ్యంగా మా పాట‌ల‌కు సోష‌ల్ నెట్ వ‌ర్స్క్ లో మంచి కాంప్లిమెంట్స్ ల‌భిస్తున్నాయి. ట్రైల‌ర్స్‌కు కూడా మంచి రెస్పాన్స్ వ‌స్తోంది. ల‌వ్ స్టోరీ చాలా ఫ్రెష్‌గా ఇంత‌కు ముందెన్న‌డు చూడ‌ని విధంగా ఉంటుంది. యూత్‌కు మాత్ర‌మే కాకుండా అన్ని వ‌ర్గాల ప్రేక్ష‌కుల‌కు న‌చ్చే చిత్రమిద‌న్నారు.


కార్పొరేట్ల‌కు వేల కోట్ల రుణాల మాఫీ
బడాబాబుల వల్లే ఎన్‌పీఏలు
ప్రయివేటు బ్యాంకులను జాతీయం చేయడం ద్వారా దేశ ఆర్థిక వ్యవస్థ స్థిరీకరణకు, అభివృద్ధికి తోడ్పడాలని ఫ్రాంకో ప్రభుత్వాన్ని డిమాండ్ చేశారు. ప్రయివేటు బ్యాంకుల జాతీయికరణ మూలంగా దేశంలో వ్యవసా యరంగాలతో పాటు చిన్న, మధ్యతరహా, అంకుర సంస్థలకు విరివిగా రుణాలు లభించి అవి మరింత అభివృద్ధి చెందేందుకు అవకాశం ఉంటుందన్నారు. దీంతో ఉద్యోగ కల్పనకు కూడా అవకాశం కలుగుతుందని అభిప్రా యపడ్డారు. ఆయా ప్రయివేటు విత్తసం స్థల నుంచి బడాబాబులు కోట్ల రూపా యల రుణాలను పొందుతున్నారని, ఫలితంగా మొండి బకాయిలు పేరుకుపో తున్నాయని ఆందోళన వ్యక్తం చేశారు. ఇందుకు యాక్సిస్, ఐసిఐసిఐ బ్యాంకులో ఇటీవల వెలుగుచూసిన ఉదంతాలే నిరూ పణ అని అన్నారు. నోట్ల రద్దు సమయంలో ప్రయివేటు బ్యాంకులు నిబంధనలు గాలికి వదిలేశాయన్నారు. గతేడాది యాక్సిస్ బ్యాంకు మొండి బాకీలను తక్కువగా చేసి చూపిందన్నారు.
సర్కార్ విధానాలతోనే దెబ్బ..
ప్రభుత్వ రంగ బ్యాంకుల్లో మొండి బాకీలు పెరగడానికి సర్కార్ విధానాలే కారణమన్నారు. కార్పొరేట్లకు అధిక రుణా లు ఇచ్చే విధంగా ప్రభుత్వం విధానాలు రూపొందించి వాటిని బ్యాంకు లపై రుద్దుతుందన్నారు. ఉదాహరణకు గతేడాది 11,640 మందికి బ్యాంకుల మొత్తం రుణాల్లో 38.4 శాతం అందించారన్నారు.
ఇందులో రూ.100 కోట్లు పైబడినవే ఎక్కువన్నారు. కాగా బ్యాంకుల వద్ద ఉన్న మొత్తం నిరర్ధక ఆస్తుల్లో 84 శాతం కార్పొరేట్లవేనని స్వయంగా కేంద్ర ప్రభుత్వం పార్లమెంట్‌లో అంగీకరించిందన్నారు. అప్పులు ఎగ్గొటేది కూడా వీరేనని ఫ్రాంకో అన్నారు. ప్రభుత్వమే ప్రాధాన్యత రంగా లను పక్కన బెట్టి కార్పొరేట్లకు వంతపడేలా చేయడం గమనార్హమన్నారు. 2016లో ఆర్‌బిఐ తీసుకొచ్చన అసెట్ క్వాలిటీ రివ్యూ వల్ల మొండి బాకీలు 80 శాతం పెరిగా యని గుర్తు చేశారు. ప్రభుత్వ రంగ బ్యాంకు లను ప్రయివేటీకరించాలని డిమాండ్ చేస్తున్న పారిశ్రామికవేత్తల సంఘాలు మొదట తమ సభ్యులకు బ్యాంకులకు సరిగ్గా అప్పులు చెల్లించాలని సూచించాల న్నారు. అసోచామ్ లాంటి సంస్థకు ఒకప్పు డు కీలకంగా వ్యవహారిం చిన వీడియోకాన్ ఛైర్మన్ ఒక్కరు బ్యాంకులకు భారీ మొత్తం లో బాకీలు ఎగ్గొట్టిన విషయాన్ని ఆయన గుర్తు చేశారు. పిఎస్‌బిల ప్రయివేటీకరణపై పదే పదే మాట్లాడుతున్న అర్వింద్ సుబ్రవ ుణ్యం, అర్వింద్ పనగరి యాలకు అసలు బ్యాంకింగ్‌లోని క్షేత్రస్థాయి అంశాలే తెలియవని విమర్శించారు.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


heroine anjali announces bigg boss season 3 third finalist baba bhaskar to be evicted from the house
బిగ్ బాస్ నుంచి బాబా ఔట్.. రూ.25 లక్షలు పాయే
రంజుగా సాగుతున్న బిగ్ బాస్ సీజన్ 3 ఫినాలే నుండి ఎలిమినేట్ అయ్యారు బాబా భాస్కర్. ఫైనల్‌కి చేరిన ఐదుగురు శ్రీముఖి, వరుణ్, రాహుల్, బాబా భాస్కర్, అలీలలో.. అలీ, వరుణ్‌లు ముందే ఎలిమినేట్ అయ్యి చివరిస్థానాల్లో నిలవగా.. బాబా భాస్కర్ ఎలిమినేట్ అయ్యి మూడో స్థానంలో నిలిచారు.
Samayam Telugu | Updated:
Nov 3, 2019, 09:07PM IST
బాబా భాస్కర్
బిగ్ బాస్ సీజన్ 3 ఫైనల్‌కి చేరిన టాప్ ఫైనల్ కంటెస్టెంట్స్ శ్రీముఖి, వరుణ్, అలీ, బాబా భాస్కర్, రాహుల్‌లలో ఒక్కొక్కరుగా ఎలిమినేట్ అవుతున్నారు. ఈ ఐదుగురిలో అలీ రెజా ఎలిమినేట్ అయ్యి ఐదో స్థానంతో సరిపెట్టుకోగా.. వరుణ్ సందేశ్ ఎలిమినేట్ అయ్యి నాలుగో స్థానంతో సరిపెట్టుకున్నారు. మిగిలిన టాప్ కంటెస్టెంట్స్ బాబా భాస్కర్, రాహుల్, శ్రీముఖిలలో బాబా భాస్కర్ ఎలిమినేట్ అయ్యి మూడో స్థానానికి పరిమితం అయ్యారు.
బాబాని బిగ్ బాస్ హౌస్ నుండి బయటకు తీసుకువచ్చిన రాజోలు బ్యూటీ
హౌస్‌లో టాప్ 3 కంటెస్టెంట్స్ మాత్రమే మిగిలి ఉండటంతో ఈ ఎలిమినేషన్ ప్రాసెస్‌ను నడిపించడానికి రాజోలు బ్యూటీ అంజలిని రంగంలోకి దించారు నాగార్జున. ఈ ముగ్గురిలో ఒకరు ఎలిమినేట్ కాబోతున్నారని వాళ్ల పేరుని ఒక కవర్‌లో ఉంచి అంజలికి ఇచ్చి పంపించారు నాగ్.


Oct 23, 2019, 04:47 IST
క్యూ2లో 51% అప్..; ఆదాయం రూ.12,543 కోట్లు
25% పెరిగిన నికర వడ్డీ ఆదాయం
న్యూఢిల్లీ: ప్రైవేట్ రంగ కోటక్ మహీంద్రా బ్యాంక్ ప్రస్తుత ఆర్థిక సంవత్సరం సెప్టెంబర్ క్వార్టర్లో రూ.2,407 కోట్ల నికర లాభం(కన్సాలిడేటెడ్) సాధించింది. గత ఆర్థిక సంవత్సరం ఇదే క్వార్టర్‌లో ఆర్జించిన నికర లాభం(రూ.1,747 కోట్లు)తో పోల్చితే 38 శాతం వృద్ధి సాధించామని కోటక్ మహీంద్రా బ్యాంక్ తెలిపింది. మొత్తం ఆదాయం రూ.10,829 కోట్ల నుంచి రూ.12,543 కోట్లకు పెరిగిందని పేర్కొంది. స్టాండ్‌అలోన్ పరంగా చూస్తే, గత క్యూ2లో రూ.1,142 కోట్లుగా ఉన్న నికర లాభం ఈ క్యూ2లో 51 శాతం వృద్ధితో రూ.1,724 కోట్లకు పెరిగిందని వివరించింది.
రూ.3,350 కోట్లకు నికర వడ్డీ ఆదాయం....
పన్ను వ్యయాలు తక్కువగా ఉండటం,  నికర వడ్డీ ఆదాయం అధికంగా ఉండటంతో ఈ స్థాయి నికర లాభం సాధించామని కోటక్ మహీంద్రా బ్యాంక్ తెలిపింది. తమ కన్సాలిడేటెట్ లాభంతో అనుబంధ సంస్థల వాటా 28 శాతంగా ఉందని వివరించింది. నికర వడ్డీ ఆదాయం రూ.2,676 కోట్ల నుంచి 25 శాతం వృద్ధితో రూ.3,350 కోట్లకు పెరిగిందని తెలిపింది. గత క్యూ2లో 4.19 శాతంగా ఉన్న నికర వడ్డీ మార్జిన్ ఈ క్యూ2లో 4.61 శాతానికి పెరిగిందని పేర్కొంది. రుణ వృద్ధి 21 శాతం నుంచి 15 శాతానికి తగ్గిందని తెలిపింది. సీక్వెన్షియల్‌గా చూస్తే, ఈ క్యూ1లో రుణ వృద్ధి 18 శాతమని పేర్కొంది.
తగ్గిన రుణ నాణ్యత...
ఈ బ్యాంక్ రుణ నాణ్యత ఒకింత తగ్గింది. గత క్యూ2లో రూ.4,302 కోట్లుగా ఉన్న స్థూల మొండి బకాయిలు ఈ క్యూ2లో రూ.5,475 కోట్లకు పెరిగాయని బ్యాంక్ పేర్కొంది. అలాగే నికర మొండి బకాయిలు రూ.1,618 కోట్ల నుంచి రూ.2,032 కోట్లకు పెరిగాయని వివరించింది. శాతం పరంగా చూస్తే, స్థూల మొండి బకాయిలు 1.91 శాతం నుంచి 2.17 శాతానికి, నికర మొండి బకాయిలు 0.73 శాతం నుంచి 0.82 శాతానికి పెరిగాయని పేర్కొంది. కేటాయింపులు రూ.360 కోట్ల నుంచి రూ.473 కోట్లకు పెరిగాయని వివరించింది.
ఆర్థిక ఫలితాల నేపథ్యంలో బీఎస్‌ఈలో కోటక్ మహీంద్రా బ్యాంక్ షేర్ 0.8 శాతం లాభంతో రూ.1,629 వద్ద ముగిసింది.
Read latest Business News and Telugu News | Follow us on FaceBook , Twitter
Tags:


Kotak
కోటక్ మ్యూచువల్‌ఫండ్ ‘గోడిజిటల్
హైదరాబాద్: కోటక్ మ్యూచువల్‌ఫండ్ కొత్తగా గోడిజిటల్‌ను ప్రారంభించింది. పంపిణీదారులు కార్యకలాపాలు, లావాదేవీలను మరింత సరళీకృతంచేయడం లక్ష్యంగా ఆప్టిమమ్ ఫిన్‌టెక్ భాగస్వామ్యం తో గోడిజిటల్‌ను ఆచరణకు తెచ్చింది. కోటక్ మహీంద్ర అసెట్ మేనేజ్‌హెంట్ కంపెనీ తొలిసారిగా సొంత యాప్‌లు, సొంతవెబ్‌సైట్ రూపొందించుకునేవారికి సాధికారత కల్పిస్తోంది. వైబ్‌సైట్ బ్యాక్ ఆఫీస్ సాప్ట్‌వేర్, స్కీమ్ ఫ్యాక్ట్‌షీట్ అన్ని ఎఎంసిలకు లక్ష్యనిర్దేశిత లావాదేవీల సౌకర్యం, ఫండ్ సిఫా రసులు డాక్యుమెంట్ పర్యవేక్షణ, ఇ-లాకర్ సదుపాయం వంటి అన్ని ఫీచర్లతో ఈ గోడిజి టల్ పనిచేస్తుంది.
కోటక్ మహీంద్ర నేషనల్ సేల్స్ హెడ్ మానిష్ మెహతా మాట్లాడుతూ గోడిజిటల్ ద్వారా పంపిణీదారులు తమతమ డిజిటల్ వ్యాపారాలను నిర్మించుకోడంలో తోడ్ప డుతారు. పంపిణీదారుల ఉత్పాదకతను మెరు గుపరచడంలో క్లయింట్లను ప్రాంతాలవారీగా సులభంగా అర్ధంచేసుకుని ఖర్చులు తగ్గించు కునేందుకు ఉపకరిస్తుందని అంచనా. ఆప్టిమమ్ ఫిన్‌టెక్ వెబ్‌సైట్ వీక్షించడం ద్వారా ఐఎఎఫ్‌లు గోడిజిటల్‌కు రావచ్చన్నారు. ఆన్‌లైన్‌లో ఉత్ప త్తులు కొనుగోలుకు డెమో అభ్యర్ధనకు వారు తమ వివరాలను అందించాల్సి ఉంటుంది. కోటక్ మ్యూచు వల్‌ఫండ్‌తో నమోదైన ఐఎఫ్‌ఎలు సబ్సిడీరేటుతో ఈసదుపాయం వినియోగించుకోవచ్చని నేషనల్‌హెడ్ వెల్ల డించారు. కోటక్ మహీంద్రబ్యాంకు అసెట్‌మేనేజ్‌మెంట్ కంపనీకి ప్రస్తుతం ఏడులక్షల మందికిపైగా ఇన్వెస్టర్లు వివిధ స్కీంలలో పెట్టుబడులు పెడుతున్నారు. ప్రభుత్వ సెక్యూరిటీల్లో సైతం పెట్టుబడులు పెట్టేందుకు అనువైన స్కీంలను కోటక్ విడుదల చేసింది. ప్రస్తుతం కంపెనీ 76 నగరాల్లో 79శాఖలతో కొనసాగుతోంది.


దేవుడిలా వచ్చాడు.. నాన్నను హాయిగా సాగనంపాడు-నాగార్జున
Highlights
విశాఖలో ఘనంగా హలో ఆడియో రిలీజ్ ఈవెంట్
పక్కా బ్లాక్ బస్టర్ కొడుతున్నామని నమ్మకం వ్యక్తం చేసిన నాగ్, అఖిల్
ఎఎన్నార్ గారిని మనం సినిమాతో విక్రమ్ సంతోషంగా సాగనంపాడన్న నాగ్
అఖిల్ హీరోగా సినిమా ఎప్పుడెప్పుడా అని ఎదురుచూస్తున్న అక్కినేని అభిమానుల‌ను, సినీ ప్రేక్ష‌కులను `హ‌లో`అంటూ డిసెంబ‌ర్ 22న ప‌ల‌క‌రించ‌బోతున్నారు యూత్ కింగ్ అఖిల్ అక్కినేని. ఈయ‌న క‌థానాయ‌కుడిగా  అన్నపూర్ణ స్టూడియోస్, మనం ఎంటర్‌ప్రైజెస్ సమర్పణలో 'మనం' ఫేమ్ విక్రమ్ కె. కుమార్ దర్శకత్వంలో అక్కినేని నాగార్జున నిర్మిస్తున్న ఫ్యామిలీ, రొమాంటిక్ యాక్షన్ థ్రిల్ల‌ర్ 'హలో'. ఈ చిత్రం డిసెంబర్ 22న వరల్డ్‌వైడ్‌గా విడుదలవుతుంది. అనూప్ సంగీతం అందించిన ఈ సినిమా ఆడియో విడుదల కార్యక్రమం ఆదివారం వైజాగ్‌లో జరిగింది. బిగ్ సీడీని ఆంధ్రప్రదేశ్ మాన‌వ వ‌న‌రుల శాఖా మంత్రి గంటా శ్రీనివాసరావు విడుదల చేశారు. ఆడియో సీడీలను గంటా శ్రీనివాసరావు విడుదల చేయగా, తొలి సీడీని యార్లగడ్డ లక్ష్మీప్రసాద్ అందుకున్నారు.  ఆదిత్య మ్యూజిక్ ద్వారా ఆడియో మార్కెట్లోకి విడుద‌లైంది. అక్కినేని అభిమానులు, ప్రేక్ష‌కుల న‌డుమ వైజాగ్ సాగ‌ర తీరంలో వైభవంగా జ‌రిగిన ఈ కార్య‌క్ర‌మంలోమ్యూజిక్ డైరెక్ట‌ర్ అనూప్ రూబెన్స్ పాట‌ల‌కు లైవ్ పెర్ఫామెన్స్ ఇవ్వ‌డ‌మే కాకుండా ప్రేక్ష‌కుల‌ను సింఫ‌నీ మ్యూజిక్ లైవ్ షోతో అల‌రించారు. ఇక యూత్ కింగ్ అఖిల్ మెరిసే మెరిసే అనే సాంగ్‌కు స్టేజ్‌పై స్టెప్పుల‌తో అద‌ర‌గొట్ట‌డ‌మే కాకుండా `ఏవేవో క‌ల‌లు క‌న్నా..ఏ వైపో క‌దులుతున్నా...ఏమైందో తెలియ‌కున్నా..ఎన్నెన్నో జ‌రుగుతున్నా..` అనే బ్యూటీఫుల్ సాంగ్‌ను లైవ్‌లో పాడి అంద‌రినీ అల‌రించారు. ఈ కార్య‌క్ర‌మంలో ...

ప్ర‌తి సీన్‌ను ఎంతో ప్రేమ‌తో తీశారు
కింగ్ నాగార్జున మాట్లాడుతూ - ''అఖిల్‌తో దగ్గరుండి సినిమా చేస్తానని మాటిచ్చాను. అఖిల్ సినిమా కంటే ముందుగా చైతన్యతో 'రారండోయ్ వేడుక చూద్దాం' అనే సినిమా చేశాను. అదే ఆడియో వేడుకలో `వస్తున్నాం..కొడుతున్నాం..`అని చెప్పాను. అన్నట్టే హిట్ కొట్టాం. అది పూర్తయిన తర్వాత అఖిల్‌తోఈ సినిమా చేసే పనిలోనే ఉన్నాను. మా మనసుకు దగ్గరైన డైరెక్టర్ విక్రమ్ కుమార్. మా నాన్నగారి ఆఖరి సినిమా ఎలా తీయాలి?. తెలుగు ప్రేక్షకులు హృదయాల్లో లెజెండ్‌గా నిలిచిపోయిన నాన్నగారి ఆఖరి సినిమా ఎలా తీయాలనుకుంటుండగా, నాకు దేవుడులా వచ్చిన విక్రమ్‌కుమార్ నాతో మనం లాంటి సినిమా చేశాడు. నాన్నగారిని ఎంతో గొప్పగా సాగనంపాడు. ఇప్పుడు అఖిల్‌ని ఈ సినిమాతో రీలాంచ్ చేస్తున్నాను. అఖిల్‌ను ఎలా చూడాలనుకున్నాను అనే విషయాన్ని విక్రమ్‌తో చెబితే తను `హలో` సినిమాను తయారు చేశాడు. అక్కినేని అభిమానులు అఖిల్‌ను ఎలా చూడాలనుకుంటారో అలాగే ఈ సినిమాలో చూస్తారు. అలాగే విక్రమ్ కుమార్‌ను చైతన్యతో సినిమా చేయమని ముందుగానే అడిగాను. అన్నపూర్ణ స్టూడియోలో నెక్స్‌ట్ మూవీ విక్రమ్ దర్శకత్వంలో నాగచైతన్యతో ఉంటుంది. ఇదే ప్రేమతో ఆ సినిమా కూడా చేస్తాం.  తెలుగు సినిమా ఇండస్ట్రీకి డ్యాన్స్, గ్రేస్ నేర్పింది అక్కినేని నాగేశ్వరరావుగారు. ఆయన అచ్చుగుద్దినట్లు అఖిల్‌లో కనపడతున్నాడు. అన్నపూర్ణ టీం అందరూ అఖిల్‌ను పెద్ద హీరోను చేయాలని.. ప్రేమతో ప్రతి యాక్షన్‌ని, సీన్‌ను తీశారు. చాలా రోజుల క్రితం 'హలో గురు ప్రేమ కోసమేరా జీవితం..' అని ప్రియన్‌గారు నన్ను, అమలను కలిపారు. డెస్టినీ అంటారో ఏమో కానీ, ఇప్పుడు ప్రియదర్శన్ అమ్మాయి క‌ల్యాణి ..అఖిల్‌తో సినిమా చేస్తుంది. ఈ చిత్రంలో కల్యాణి అద్భుతంగా నటించింది. తనకు అద్భుతమైన భవిష్యత్తు ఉంటుంది. ఈ వేడుక‌కు ముందు వైజాగ్‌లో తుఫాన్ ఉందన్నారు. కానీ అన్నపూర్ణ టీం సభ్యులు 'మీరు వైజాగ్ వెళ్లండి సార్..పైన నాన్నగారున్నారు. ఆయన చూసుకుంటారు' అన్నారు. అదే భరోసాతో ఇక్కడికి వచ్చాను. మ్యాజిక్ జరిగింది. ఏం కాలేదు. మాకు వైజాగ్, రాజమండ్రి, కాకినాడ అంటే నాకు ప్రాణం. నేనైతే ఎన్నో సినిమాలను ఇక్కడ షూటింగ్ చేశాను. గంటా శ్రీనివాసరావుగారు మేం వైజాగ్‌లో ఫంక్షన్ చేయాలనగానే 'ఏం కావాలి..నాగ్' అన్నారు. అలాంటి వ్యక్తి వైజాగ్ పిలిస్తే ఎందుకు రాకుండా ఉంటాం. తప్పకుండా వస్తాం. ఇక సినిమా విష‌యానికి వ‌స్తే.. డిసెంబర్ 22న ప్రేక్షకులు ముందుకు వస్తున్నాం. ఈ సినిమా మొదలయ్యేటప్పుడు ఎలాగైనా అఖిల్, అభిమానులకు హిట్ సినిమా ఇస్తాన‌ని..ఇచ్చిన మాటను నిలబెట్టుకోవాలని అనుకున్నాను. మూడు రోజుల క్రితమే సినిమాను చూశాను. `వస్తున్నామూ..బ్లాక్‌బస్టర్ హిట్ కొడుతున్నాం...ఇది ఫిక్స్'' అన్నారు.
డిసెంబ‌ర్ 22 కోసం వెయిటింగ్
అక్కినేని అమల మాట్లాడుతూ - ''చాలా చాలా ఆనందంగా ఉంది. అనూప్ రూబెన్స్ గారి మ్యూజిక్ అద్భుతం. సినిమాటోగ్రాఫర్ వినోద్‌గారు ప్రతి సీన్‌ను అద్భుతంగా తీశారు. కల్యాణికి అద్భుతమైన భవిష్యత్ ఉంటుంది. విక్రమ్‌కి ఇదొక గ్రేట్ సక్సెస్‌గా నిలుస్తుంది. అక్కినేని అభిమానులతో పాటు నేను కూడా డిసెంబర్ 22 కోసం వెయిట్ చేస్తున్నాను. ఆల్ ది బెస్ట్ టు యూనిట్'' అన్నారు.
అఖిల్...అక్కినేని ఫ్యామిలీకి కొత్త ఇమేజ్‌ను, ఫేమ్‌ను తెస్తాడు
ఆంధ్రప్రదేశ్ మంత్రి గంటా శ్రీనివాసరావు మాట్లాడుతూ - ''వైజాగ్ అనేది షూటింగ్‌లకు అనువైన స్థలం. సినీ పరిశ్రమకు హబ్‌గా నిలవాల్సిన నగరం. స్టీల్ ప్లాంట్‌తో పాటు, గ్రామీణ వాతావరణాన్ని తెలియజేసే స్థలం, ప్రముఖ దేవాలయాలు అన్నీ ఉన్నాయి. గతంలో చాలా మంది దర్శకులు, హీరోలు వైజాగ్‌లో షూటింగ్ చేయాలనే సెంటిమెంటును ఫాలో అయ్యేవారు. బాలచందర్‌గారు, జంధ్యాల వంటి పెద్ద దర్శకులు ఇక్కడే ఎక్కువ‌గా షూటింగ్ చేసేవారు. ఇలాంటి వైజాగ్‌కి సినీ పరిశ్రమ తరలి రావాల్సిన అవసరం ఎంతైనా ఉంది. అప్పట్లో నాగేశ్వరరావుగారు సినీ పరిశ్రమను ఇక్కడకు తీసుకు రావడానికి తొలి అడుగు ఎలా వేశారో..నాగార్జునగారు కూడా అలాంటి అడుగే వేయాలి. ఇప్పటికే రామానాయుడుగారి స్టూడియో ఇక్కడ ఉంది. చాలా మంది ఇక్కడ సినీ ప్రరిశ్రమను డెవలప్ చేయాలని కోరుకుంటున్నారు. సీ.ఎంగారు కూడా ఆ దిశగా నిర్ణయం తీసుకున్నారు. సింగిల్ విండో ఆఫీసర్‌ని కూడా నియ‌మించాం. షూటింగ్‌లకు ఏ పర్మిషన్ కావాలన్నా ఈ ఆఫీసర్ దగ్గరుండి చూసుకుంటాడు. అలాగే `హలో` సినిమా విషయానికి వస్తే, సాంగ్స్, ట్రైలర్ అన్నీ చూశాం. అఖిల్ పెర్‌ఫార్మెన్స్ బావుంది. తను అల్‌రౌండర్‌గా ఎదుగుతాడు. ఈ సినిమా తప్పకుండా బ్లాక్‌బస్టర్ హిట్ అవుతుంది. అక్కినేని నాగేశ్వరరావుగారు ఇండస్ట్రీకి వచ్చిన కొత్తలో ఎన్నో కష్టాలు పడి టాప్ రేంజ్‌కు ఎదిగారు. తర్వాత ఆయన వారసుడిగా వచ్చిన నాగార్జునకు త‌న‌ని తాను ప్రూవ్ చేసుకోవాలనే ప్రెషర్ ఉండేది. ఈవాళ అఖిల్‌ను చూస్తుంటే, తాతగారు, నాన్నగారి ఇమేజ్‌ను కాపాడుకోవాలని ప్రెషర్ ఉంది. నాకైతే అఖిల్ అంటే `సిసింద్రీ`లో చేసిన అఖిలే గుర్తుకొస్తాడు. అక్కినేని ఫ్యామిలీకి కొత్త ఇమేజ్, ఫేమ్ తెచ్చేలా తను ఎదుగుతాడని కోరుకుంటున్నాను. సినిమా చూడటానికి డిసెంబర్ 22వరకు ఆసక్తిగా ఎదురు చూస్తున్నాను. ఎంటైర్ యూనిట్‌కు అభినందనలు'' అన్నారు .
విశాఖ చ‌రిత్ర‌లో నిలిచిపోతుంది
యార్లగడ్డ లక్ష్మీప్రసాద్ మాట్లాడుతూ - ''విశాఖ చరిత్రలో ఈ రోజు నిలిచిపోతుంది. మద్రాస్ మెరీనా బీచ్‌లో ఉన్న చలనచిత్ర పరిశ్రమను హైదరాబాద్ హుస్సేన్‌సాగర్ తీరానికి తరలించింది అక్కినేని నాగేశ్వరరావుగారైతే. నేడు హైదరాబాద్ నుండి వైజాగ్‌కు ఈ ప్రదర్శనతో వైజాగ్‌కు కళను తెచ్చింది మళ్లీ అక్కినేని కుటుంబమే. వైజాగ్‌లో అద్భుతమైన షూటింగ్ లోకేషన్స్ ఉన్నాయి. రెండు కొండల నడుమ ఉన్న విశాఖ తీర ప్రాంత పాదాల చెంత సాగర తీరం ఉంది. ఎర్రమట్టి దిబ్బలు, సూర్య దేవాలయం, బుర్రా గుహలున్నాయి. ఇక్కడ సబ్‌మెరైన్, యుద్ధ విమానంలో కూడా షూటింగ్ చేసే అవకాశాలున్నాయి. ఎ.ఎన్.ఆర్‌గారు ఎన్నో అడ్డంకులను దాటి సినీ పరిశ్రమను ఇక్కడకు తెచ్చారో, అలాగే విశాఖకు సినీ పరిశ్రమను అఖిల్ తీసుకొస్తాడని భావిస్తున్నాం. ఈ `హలో` చిత్రం..నాగార్జున హలో బ్రదర్ కంటే పెద్ద హిట్ కావాలని కోరుకుంటున్నాను'' అన్నారు.
నేను హిట్ కొట్ట‌డానికి రెడీ
హీరో అక్కినేని అఖిల్ మాట్లాడుతూ - ''ఈ సినిమా మ్యూజికల్ జర్నీ ఏడాది క్రితం అనూప్‌తో ప్రారంభమైంది. తను మూడు నెలలు ప్రయత్నించి నాతో ఓ పాట పాడించాడు. అందుకు ముందుగా అనూప్‌కు థాంక్స్. అలాగే ఈ ఏడాది నాకొక ఎమోషనల్ జర్నీ. నేను ఈరోజు ఇంత కాన్ఫిడెంట్‌గా ఇక్కడ నిలబడి ఉన్నానంటే అందుకు కారణం మా అమ్మనాన్నలే. వారెంతో సపోర్ట్‌ను అందించారు. విక్రమ్ నన్ను కలిసినప్పుడు నాలోని కాన్ఫిడెంట్, ఎనర్జీ లెవల్స్ అన్నీ తక్కువగా ఉన్నాయి. `హలో` చిత్రం ద్వారా నన్ను నేను కనుగొన్నాను. నా జీవితాంతం విక్ర‌మ్‌ను సోదరుడిగానే భావిస్తాను. అక్కినేని అభిమానులందరి తరపున విక్రమ్‌కు పెద్ద థాంక్స్. రెండేళ్లు నేను హీరోగా చేయకపోయినా అభిమానులందరూ సపోర్ట్ అందించారు. నేను హిట్ కొట్టడానికి రెడీ..మీరు రెడీయా! కొడుతున్నాం'' అన్నారు.
ఆ కోరిక తీరుతుంది.
నాగచైతన్య(వీడియో ద్వారా) మాట్లాడుతూ - ''నాకు వైజాగ్ అంటే చాలా ఇష్టం. నా సినిమాలు చాలా వైజాగ్‌లో చిత్రీకరణను జరుపుకున్నాయి. ఇక `హలో` విషయానికి వస్తే ఆ సినిమా కోసం యూనిట్ ఎంత కష్టపడిందో నాకు తెలుసు. అఖిల్, నాన్న, ఎంటైర్ అన్నపూర్ణ ఫ్యామిలీ అంద‌రికీ గిఫ్ట్ ఇవ్వాలని ప్రయత్నించారు. అఖిల్‌ను ఓ లవ్‌స్టోరీలో చూడాలని నాలో చాలా కోరిక ఉండేది.  ఆ కోరిక హ‌లోతో తీరుంది. తను చాలా బాగా డ్యాన్సులు, ఫైట్స్ చేయగలడు. `హలో` సినిమాలో బ్యూటీఫుల్ లవ్‌స్టోరీఉందని నాకు తెలుసు. లవ్ సినిమాను విక్రమ్ కంటే గొప్పగా ఎవరూ తీయలేరు. అనూప్‌కిది 50 వ సినిమా. కాబట్టి తనకు కంగ్రాట్స్. డిసెంబర్ నెల అక్కినేని వారికి స్పెషల్. ఈ నెలలో విడుదలైన సినిమాలన్నీ మంచి విజయాన్ని సాధించాయి. ఇదే నెలలో హలో కూడా విడుదలవుతుంది. ఈ టైటిల్ పెట్టగానే సినిమాపై పాజిటివ్ వైబ్స్ ప్రారంభమయ్యాయి. టీజర్, ట్రైలర్ చూడగానే నేను సినిమా హిట్ అవుతుందని ఫిక్స్ అయ్యాను. ఆల్ ది బెస్ట్ టు యూనిట్'' అన్నారు.
`మ‌నం` మ్యాజిక్ రీ క్రియేట్ చేస్తారు
సమంత అక్కినేని(వీడియో ద్వారా) మాట్లాడుతూ - ''డిసెంబర్ 22 అక్కినేని సభ్యులకు, ఫ్యామిలీ మెంబర్స్‌కు స్పెషల్ డే అవుతుంది. ఈ `హలో` సినిమాకు పనిచేసిన వారందరూ 'మనం' సినిమాకు పనిచేసినవారే. 'మనం' మ్యాజిక్‌ను రీ క్రియేట్ చేస్తారని నమ్ముతాను. అఖిల్ కచ్చితంగా రాక్ చేస్తాడు. అనూప్ మ్యూజిక్ అందిస్తున్న 50వ సినిమా ఇది. సినిమా తప్పకుండా పెద్ద హిట్ సాధిస్తుంది'' అన్నారు.
గొప్ప అదృష్టం
ఇంత కంటే గొప్ప గురుదక్షిణ లేదు
డైరెక్ట‌ర్ ప్రియదర్శన్ మాట్లాడుతూ - ''నలభై ఏళ్ల సినీ అనుభవం..దర్శకుడిగా 92 సినిమాలు చేశాను. అయితే ఈ క్షణం నా జీవితంలో మరచిపోలేని క్షణం. నేను రెండు తెలుగు సినిమాలను డైరెక్ట్ చేశాను. అందులో ఎ.ఎన్.ఆర్‌గారితో ఓ సినిమా చేశాను. తర్వాత నాగార్జున, అమలతో మ‌రో సినిమా చేశాను. ఇప్పుడు నా తనయ కల్యాణి ప్రియదర్శన్ హీరోయిన్‌గా అక్కినేని అఖిల్ చిత్రంలో నటిస్తుంది. ఆ సినిమాకు నా ఫేవరేట్ శిష్యుడు, నా కంటే పెద్ద దర్శకుడిగా పేరు తెచ్చుకున్న విక్రమ్ కె.కుమార్ దర్శకత్వంలో మా అమ్మాయి పరిచయం కావడం ఆనందంగా ఉంది. విక్రమ్ కుమార్ నాకు ఇచ్చే గురుదక్షిణ ఇంత కంటే ఇంకేం ఉంటుంది. థాంక్యూ..విక్రమ్'' అన్నారు.
పాటలు అందరికీ న‌చ్చుతాయి
అనూప్ రూబెన్స్ మాట్లాడుతూ - ''నాకు అవకాశం ఇచ్చినందుకు నాగార్జునగారికి, విక్రమ్‌కుమార్‌కి థాంక్స్. విక్రమ్‌తో నేను చేస్తున్న మూడో సినిమా ఇది. తనతో పనిచేస్తున్నప్పుడు ఆత్మతో పనిచేస్తున్నట్లు అనిపిస్తుంది. తప్పకుండా అఖిల్ 'హలో' పాటలు అందరికీ నచ్చుతాయి'' అన్నారు.
హీరోయిన్ కల్యాణి ప్రియదర్శన్ మాట్లాడుతూ - ''ఇది నా మొదటి సినిమా. తెలుగు భాష అంటే ఇష్టంతో మాట్లాడటం నేర్చుకున్నాను. నా తల్లిదండ్రులు, నాగార్జునగారి వల్లే నేను ఇండస్ట్రీలోకి వచ్చాను. నాగార్జునగారు ఎంతో కేర్ తీసుకుని నన్ను గైడ్ చేశారు. డైరెక్టర్ విక్రమ్‌గారి దర్శకత్వంలో పనిచేయడం అదృష్టంగా భావిస్తున్నాను. అఖిల్ అమేజింగ్ కోస్టార్. చాలా సపోర్ట్ చేశారు. అనూప్‌గారు అద్భుతమైన ఆల్బమ్ ఇచ్చారు. థాంక్యూ ఆల్'' అన్నారు.
Last Updated 25, Mar 2018, 11:57 PM IST


Hyderabad, First Published 13, Mar 2019, 4:56 PM IST
Highlights
మెగామేనల్లుడు సాయి ధరం తేజ్ ప్రస్తుతం కిషోర్ తిరుమల దర్శకత్వంలో 'చిత్రలహరి' అనే సినిమాలో నటిస్తున్నాడు. తాజాగా సినిమాకు సంబంధించిన టీజర్ ని విడుదల చేసింది చిత్రబృందం.
మెగామేనల్లుడు సాయి ధరం తేజ్ ప్రస్తుతం కిషోర్ తిరుమల దర్శకత్వంలో 'చిత్రలహరి' అనే సినిమాలో నటిస్తున్నాడు. తాజాగా సినిమాకు సంబంధించిన టీజర్ ని విడుదల చేసింది చిత్రబృందం. దీనికి ఆడియన్స్ నుండి మంచి రెస్పాన్స్ వస్తోంది.
ఏప్రిల్ 12న ఈ సినిమా ప్రేక్షకుల ముందుకు రానుంది. ఈ సినిమాపై మంచి అంచనాలే ఉన్నాయి. సినిమా విడుదలకు దగ్గర పడుతుండడంతో ధరం తేజ్ తన తదుపరి చిత్రంపై దృష్టి పెట్టాడు. ఈసారి తన సినిమా కోసం సొంతంగా కథ రాసుకుంటున్నాడట.
కథ పూర్తయిన తరువాత స్క్రీన్ ప్లే పనులు కూడా మొదలుపెట్టడానికి రెడీ అవుతున్నాడు. ఇప్పటికే ఫ్లాప్ లతో సతమవుతున్న ఈ హీరో ఏకంగా సొంత కథతో సినిమా చేయడానికి రెడీ అవ్వడం కొందరిని ఆశ్చర్యపరుస్తోంది.
సొంత కథతో పెద్ద ప్రయోగానికి సిద్ధమవుతున్నాడనే మాటలు సినీ సర్కిల్స్ లో వినబడుతున్నాయి. 'చిత్రలహరి' గనుక మంచి సక్సెస్ అయితే తేజుకి కొంతవరకు ప్రోత్సాహం దక్కుతుంది. మరేం జరుగుతుందో చూడాలి!
Last Updated 13, Mar 2019, 4:56 PM IST


jasprit bumrah magic, india wins third odi against new zealand by 6 runs
ఆఖర్లో బుమ్రా మ్యాజిక్.. భారత్ థ్రిల్లింగ్ విక్టరీ!
కాన్పూర్ వేదికగా న్యూజిలాండ్‌తో జరిగిన మూడో వన్డేలో భారత్ థ్రిల్లింగ్ విజయాన్ని అందుకుంది. ఆరు పరుగుల తేడాతో గెలుపొంది 2-1 తో సిరీస్‌ను కైవసం చేసుకుంది
TNN | Updated:
Oct 29, 2017, 09:50PM IST
కాన్పూర్ వేదికగా న్యూజిలాండ్‌తో జరిగిన మూడో వన్డేలో భారత్ థ్రిల్లింగ్ విజయాన్ని అందుకుంది. ఆరు పరుగుల తేడాతో గెలుపొంది 2-1 తో సిరీస్‌ను కైవసం చేసుకుంది. 338 పరుగుల లక్ష్యాన్ని చేధించే క్రమంలో కివీస్ ఆఖరి ఓవర్లలో తడబడి 333 పరుగులకే పరిమితమైంది. చివరి ఓవర్లో 15 పరుగులు సాధించాల్సిన దశలో బుమ్రా అద్భుతంగా బౌలింగ్ వేశాడు. 9 పరుగులు మాత్రమే ఇచ్చి ఒక వికెట్ తీసి భారత విజయంలో కీలక పాత్ర పోషించాడు. బుమ్రా 47 ఓవర్లో ధోనీతో చక్కటి సమన్వయంతో లాథమ్ (65)ను రనౌట్ చేయడంతో మ్యాచ్ భారత్ వైపు మొగ్గింది.
వాస్తవానికి కివీస్ జట్టు 40 ఓవర్లలో 247/3తో పటిష్టంగా కనిపించింది. ఓపెనర్ కాలిన్ మున్రో ప్రారంభం నుంచే భారత బౌలర్లపై ఎదురు దాడికి దిగాడు. ముఖ్యంగా భువనేశ్వర్‌ను టార్గెట్ చేసుకొని ఆడి అతడి లయను దెబ్బతీశాడు. 62 బంతుల్లో 7 ఫోర్లు 3 సిక్సర్లతో 75 పరుగులు చేశాడు. కెప్టెన్ విలియమ్సన్ (84 బంతుల్లో 64)తో కలిసి రెండో వికెట్‌కు 109 పరుగులు జోడించాడు. అర్ధ సెంచరీలు సాధించిన వీరిద్దర్నీ చాహల్ పెవిలియన్ చేర్చి భారత్‌కు బ్రేకిచ్చాడు. కానీ తొలి వన్డేలో భారత్‌కు విజయాన్ని దూరం చేసిన రాస్ టేలర్ (39), టామ్ లాథమ్ మరోసారి రాణించారు.


Recommended byColombia
జియో ప్రస్తుత ప్లాన్లు...
* 1.5 జీబీ డేటా ప్లాన్స్: రూ.149 (28 రోజులు) ప్లానులో 42 జీబీ డేటా, రూ.349 (70 రోజులు) ప్లానులో 105 జీబీ డేటా, రూ.399 (84 రోజులు) ప్లానులో 126 జీబీ డేటా, రూ.449 (91 రోజులు) ప్లానులో 136.5 జీబీ డేటా అందిస్తోంది.
* 2 జీబీ డేటా ప్లాన్స్: రూ.198 (28 రోజులు) ప్లానులో 56 జీబీ డేటా, రూ.398 (70 రోజులు) ప్లానులో 140 జీబీ డేటా, రూ.448 (84 రోజులు) ప్లానులో 168 జీబీ డేటా, రూ.498 (91 రోజులు) ప్లానులో 182 జీబీ డేటా అందిస్తోంది.
* 3 జీబీ డేటా ప్లాన్స్: రూ.299 (28 రోజులు) ప్లానులో 84 జీబీ డేటా అందిస్తోంది.
* 4 జీబీ డేటా ప్లాన్స్: రూ.509 (28 రోజులు) ప్లానులో 112 జీబీ డేటా అందిస్తోంది.
* 5 జీబీ డేటా ప్లాన్స్: రూ.799 (28 రోజులు) ప్లానులో 140 జీబీ డేటా అందిస్తోంది.
* లాంగ్ టర్మ్ ప్లాన్స్ కింద రూ.999 (90 రోజులు) ప్లానులో 60 జీబీ, రూ.1999 (180 రోజులు) ప్లానులో 125 జీబీ, రూ.4999 (360 రోజులు) ప్లానులో 350 జీబీ, రూ.9999 (360 రోజులు) ప్లానులో 750 జీబీ డేటా ప్లాన్లు అందుబాటులో ఉన్నాయి.
* ఇక రూ.98 ప్లాన్‌పై 28 రోజులకు గాను 2జీబీ డేటాను, రూ.52కు 7 రోజుల వ్యాలీడిటీలో 1.05 జీబీ డేటాను వినియోగదారులకు అందిస్తోంది.


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సమంతని వదలని త్రివిక్రమ్?
మాటల మాంత్రికుడు త్రివిక్రమ్ శ్రీనివాస్ తనపై వస్తున్న పుకార్లకు పుల్‌స్టాప్ పెట్టేలా కనిపించడం లేదు. టాలీవుడ్‌లో ఇతనిపై చాలా గుసగుసలే వినిపించాయి. ముఖ్యంగా సమంతతో ఏదో నడుస్తుందన్న టాక్ బాగానే స్ప్రెడ్ అయ్యింది.
TNN | Updated:
Oct 26, 2016, 04:31PM IST
మాటల మాంత్రికుడు త్రివిక్రమ్ శ్రీనివాస్ తనపై వస్తున్న పుకార్లకు పుల్‌స్టాప్ పెట్టేలా కనిపించడం లేదు. టాలీవుడ్‌లో ఇతనిపై చాలా గుసగుసలే వినిపించాయి. ముఖ్యంగా సమంతతో ఏదో నడుస్తుందన్న టాక్ బాగానే స్ప్రెడ్ అయ్యింది. దీనికి కారణం అతని సినిమాలలో ఎక్కువగా సమంతనే హీరోయిన్ తీసుకోవడం. అత్తారింటికి దారేది, సన్నాఫ్ సత్యమూర్తి, అ.ఆ సినిమాలలో సమంతను హీరోయిన్‌గా తీసుకుని టాలీవుడ్‌లో టాప్ హీరోయిన్ రేంజ్ తీసుకువచ్చాడు త్రివిక్రమ్. అయితే ‘అ.ఆ’ సినిమా ట్రైలర్ విడుదలప్పుడు ఈ పుకార్లు జోరందుకున్నాయి. ఆ ట్రైలర్‌మొత్తం సమంతనే హైలట్ చేస్తూ ఉండటంతో ఆ సినిమా సమంత కోసమే తీసాడని అన్నారు.
ఇదిలాఉంటే తాజాగా పవన్-త్రివిక్రమ్ కాంబినేషన్‌లో ‘దేవుడే దిగివచ్చిన’సినిమా రూపుదిద్దుకుంటున్నట్లు వార్తలు వస్తున్నాయి. అయితే ఆ సినిమాకి కూడా పవన్‌కి జోడీగా సమంతని ఓకే చేశాడట త్రివిక్రమ్. దీంతో పాత గుసగుసలు మళ్లీ ఊపందుకున్నాయి. చైతూతో సమంతకు వివాహం నిశ్చయం కావడంతో సినిమాలను తగ్గించుకున్న సమంత ఈ సినిమాలో నటిస్తుందో లేదో తెలియాలంటే కొంత సమయం ఆగాల్సిందే.


మరణానికి ముందు దాసరి ఆర్థిక ఇబ్బందుల్లో కూరుకున్నారా?
Highlights
దాసరి మరణానికి ముందు కొలిక్కిరాని ఆర్థిక లావాదేవీలు
పలు ఆస్థులు, అప్పులకు సంబంధించి కొలిక్కిరాని లావాదేవీలు
నివాసం ఉంటున్న ఇంటినీ అప్పు కోసం తాకట్టు పెట్టిన దాసరి
దర్శక రత్న దాసరి నారాయణరావు అంటే తెలుగు సినిమా పరిశ్రమలోనే కాక భారతీయ సినిమా రంగంలో ఓ దిక్చూచి లాంటి వారు. కెరీర్‌లో వరుసగా డజనుకుపైగా బ్లాక్‌బస్టర్లు ఇచ్చిన ఘనత ఉంది.దాసరి కోసం డజన్ల కొద్ది నిర్మాతలు ఆయన వస్తున్నారని తెలియగానే ఎయిర్‌పోర్ట్ లో క్యూ కట్టేవారట. సినిమా ఓకే అంటే చాలు.. బ్లాంక్ చెక్కులు ఇవ్వడానికి నిర్మాతలు రెడీగా ఉండేవారట. అలా ఓ వెలుగు వెలిగిన దాసరి చివరి రోజులు చాలా దారుణంగా ముగిసిపోయాయి. సినిమా రంగంలో తను నా వాళ్లు అనుకొన్న వాళ్లు కూడా దాసరి మరణం తర్వాత ముఖం చాటేశారు.  చివరకు దూరంగా పెట్టిన కుటుంబమే ఆయనకు అండగా మిగిలింది. ప్రస్తుతం వివాదాల్లో కూరుకుపోయిన ఆస్తులను, ఆర్థిక లావాదేవీలను సన్నిహితులు చక్కదిద్దే ప్రయత్నం చేస్తున్నారని తెలుస్తోంది.

ఇటీవల కాలంలో తన సంపాదనలో చాలా భాగం ఇతరులకు సర్దుబాటు చేశారని, మరికొంత ఫైనాన్షియర్లకు ఇచ్చారని వార్తలు వస్తున్నాయి. వాటికి లెక్కా పత్రం కూడా లేకపోవడం వల్ల ఆ మొత్తాలు వస్తాయో రాయో అనే అయోమయం నెలకొందట. అంతేకాకుండా తీసుకున్న వాళ్లు కూడా గుట్టుచప్పుడు కాకుండా ఉంటున్నారని తెలుస్తోంది. అలా తీసుకున్న వారిలో ఓ ప్రముఖ నిర్మాత, మరో ఫైనాన్షియర్ వున్నారని గుసగుసలు వినిపిస్తున్నాయి. ఇలా ఉండగా, సీబీఐ కేసులు, ఇతర తగాదాల కారణంగా దాసరి ఆస్తులన్నీ ఏదో ఓ సమస్యలో కూరుకుపోయాయని ఆయన సన్నిహితులు అంటున్నారు.

దర్శకరత్న మరణించేంత వరకు నివసించిన నివాసంపై కూడా అప్పు ఉందట. హైదరాబాద్, ఇతర ప్రాంతాల్లో ఉన్న అపార్ట్ మెంట్లు, ఆస్తులు అటాచ్‌మెంట్ ల్లో వున్నాయట. అలాంటి ఆస్తులన్నీ ఓ కొలిక్కి రావడానికి చాలా టైమ్ పడుతుందనేది తాజా సమాచారం. తాను నివసించే ఇంటిపై దాసరి అప్పు తీసుకోవడానికి కారణం నెలవారీ ఖర్చుల ప్రభావమే అని తెలుస్తున్నది.

ప్రతి నెల దాసరి ఇంటి మెయింటెనెన్స్ ఖర్చు సుమారు రూ.30 లక్షల వరకు ఉంటుందని సన్నిహితులు పేర్కొంటున్నారు. ప్రతి నిమిషం ఇళ్లంతా బోలెడు ఏసీలు రన్ అవుతాయట. దాంతో భారీగా కరెంట్ బిల్లు వచ్చేదట. ఇక తన ఆఫీసు నిండా భోజనాల సమయంలో కనీసం రెండు డజన్ల మంది వుండేవారట. ఆయన ఉన్నన్ని రోజులు ఆఫీస్ కళకళలాడుతూ పండుగ వాతావరణాన్ని తలపించేందని ఆయన సన్నిహితులు కొందరు గుర్తు చేసుకొంటున్నారు. తనను కలువడానికి, ఆఫీస్ పనుల నిమిత్తం వచ్చిన వారికి కాఫీ, టీ, భోజనం లాంటి వాటితో దాసరి సకల మర్యాదలు చేసేవారట. ఆదాయానికి మించి ఖర్చు ఉంటున్నా నా వాళ్లకే పెడుతున్నా కదా అనే భావనలో ఉండేవారట.
బయటి వ్యక్తులకు ఇచ్చి డబ్బు సమయానికి చేతికి అందక, ఇంటిపై అప్పుతెచ్చారని వార్త ఫిలింనగర్‌లో సర్కులేట్ అవుతున్నది. ప్రస్తుతం దాసరి లేకున్నా, ఆయన సన్నిహితులు ఈ వ్యవహారాలన్నీ చక్కదిద్దే పనిలో వున్నారు. వైద్య చికిత్స కోసం తొలిసారి హాస్పిటల్ వెళ్లడానికి ముందే దాసరి తన సన్నిహితుల ద్వారా కొన్ని ఆర్థిక లావాదేవీలు చక్క బెట్టే ప్రయత్నం చేసారట. వాటిలో కొన్ని ఓ కొలిక్కిరాగా, మరికొన్ని పెండింగ్‌లో ఉన్నట్టు సమాచారం. ఇంతలోనే దాసరి మరణించడంతో పలు ఆర్థిక లావాదేవీల వ్యవహారం ప్రశ్నార్థకంగా మారిందని సమాచారం.
Last Updated 26, Mar 2018, 12:03 AM IST


రుణం కేసులో ఇడి అధికారుల దర్యాప్తులో వెల్లడి
chanda kochhar, deepak kochhar
న్యూఢిల్లీ: కొచ్చర్, వీడియోకాన్ కంపెనీలు తమ స్వలాభాలకోసం డమ్మీ డైరెక్టర్లను నియమించాయని ఎన్‌ఫోర్స్‌మెంట్ డైరెక్టరేట్ అధికారులు గుర్తించారు. అనేకమంది డైరెక్టర్లు తమకు ఈ సంస్థలతో సంబంధంలేనేలేదని తమకు వాంగ్మూలం ఇచ్చారని ఇడి అధికారులు చెపుతున్నారు. ఐసిఐసిఐబ్యాంకు చీఫ్ చందా కొచ్చర్ భర్త దీపక్‌కొచ్చర్, వీడియోకాన్‌గ్రూప్ కంపెనీల్లో ఎక్కువ మంది డమ్మీడైరెక్టర్లు ఉన్నారని, సుమారు ఆరుగురికిపైగా ఇలాంటివారున్నట్లు గుర్తించి వారిని విచారించామని, తమకు ఈ కంపెనీలకు ఎలాంటి సంబంధం లేదని వారు చెప్పినట్లు తేలింది. యాజమాన్యం దాచిపెట్టి, పన్నులు ఎగవేసి మనీలాండరింగ్ కోసమే వీరిని నియమించినట్లు ఇడి నిగ్గుతేల్చింది. 3250 కోట్ల ఐసిఐసిఐ వీడియోకాన్ రుణం మంజూరుకు సంబంధించి ఇడి అధికారులు ఈ డైరెక్టర్ల వాంగ్మూలాలను రికార్డుచేసారు.
వారంతా కూడా తాము డమ్మీ ప్రతినిధులమేనని అనేక దస్త్రాలపై తాము సంతకాలు చేసామని వారి యజమానుల ఆదేశానుసారం మాత్రమేచేసినట్లు వెల్లడించారు. వీరిలో లక్ష్మీకాంత్ సుధాకర్ కాటోర్ రియల్‌క్లీన్‌టెక్‌ప్రైవేట్ సంస్థగా ఉంది. వీడియోకాన్‌గ్రూప్ సంస్థగా ఉంది. కంపెనీ ఛైర్మన్ వేణుగోపాల్‌దూత్ ఇంటిలో గార్డనర్‌గా పనిచేస్తున్నాడు. మరో ముగ్గురు వివేక్ దత్తాత్రేయ ధర్మ్, కేశార్మల్ నేను సుఖ్‌లాల్ గాంధీ, చేతన్ రత్నసింహ మాన్‌కర్నిలు కూడా భారత రిఫ్రిజిరేటర్ కంపెనీలో ఉన్నారు. వీరు కూడా డమ్మీడైరెక్టర్లుగానే ఉన్నారు. అలగే దీపక్‌కొచ్చర్ సంస్థలో నీలమ్ మహేష్ అద్వాని, శరద్ శంకర్ మాత్రే, ఉమానాధ్‌నాయక్‌లు కూడా డైరెక్టర్లుగా ఉన్నారు. సుప్రీం ఎనర్జీ, క్రెడెన్షియల్ ఫైనాన్స్, పసిఫిక్ కేపిటల్ సర్వీసెస్ సంస్థల ప్రతినిధులుగా ఉన్నారు.
వీరిలో అద్వాని చందాకొచ్చర్‌కు వదిన. ఇడికి ఇచ్చిన నివేదికలో అద్వానా మాట్లాడుతూ ఈ డైరెక్టర్ వ్యవహారం తనకు తెలియదని, కంపెనీతో తనకు ఎలాంటి సంబంధం లేదని అన్నారు. 2001లో వీడియోకాన్ కంపెనీ రిజిస్ట్రార్‌లకు ఇచ్చిన నివేదికలో 17శాతం క్రెడెన్షియల్‌ఫైనాన్స్‌కు ఉందని అంచనా. కొచ్చర్ కుటుంబానికి రెండుశాతం ఉంది. మహేష్‌చంద్ర పుంగాలియా వీడియోకాన్‌కు సలహాదారుగా ఉన్నారు. సిఎఫ్‌ఎల్‌లో 0.8శాతం వాటాతో ఉన్నట్లు తేలింది. మరిన్ని వివరాలను లోతుగా దర్యాప్తుచేసేందుకు దర్యాప్తును మరింత వేగవంతంచేసినట్లు ఇడి అధికారులు చెపుతున్నారు.
తాజా అంతర్జాతీయ వార్తల కోసం క్లిక్ చేయండి: https://www.vaartha.com/news/international-news/


Nov 02,2019
పండుగల సీజన్‌లోనూ పడిపోయిన సేల్స్ వాహన అమ్మకాలు
న్యూఢిల్లీ: పండుగల సీజన్‌లోనైనా అమ్మకాలు పెరుగుతాయని ఆశగా ఎదురు చూసిన ఆటోమొబైల్ కంపెనీలకు తీవ్ర నిరాశే ఎదురైంది. గడిచిన పండగ సీజన్ కూడా వాహన పరిశ్రమను ఆదుకోలేకపోయింది. అక్టోబర్ నెలలో ఒక్క మారుతీ సుజుకి మినహా దాదాపుగా మిగితా అన్ని కంపెనీల అమ్మకాలు పడిపోయాయి. 7 నెలల తర్వాత తొలి సారి మారుతీ సుజుకీ కంపెనీ అమ్మకాల్లో 4.5 శాతం పెరిగి 1.22 లక్షల యూనిట్లుగా నమోదయ్యాయి. కాగా ద్విచక్ర వాహన కంపెనీ హీరో మోటో అమ్మకాల్లో 20 శాతం క్షీణత చోటు చేసుకుంది. టాటా మోటార్స్ విక్రయాలు 33 శాతం పడిపోగా.. టీవీఎస్ (19 శాతం), మహీంద్రా అండ్ మహీంద్రా (11 శాతం), అశోక్ లేలాండ్ (35 శాతం), బజాజ్ ఆటో (9 శాతం) అమ్మకాలు కుంగాయి. అమ్మకాల్లో ఇదే పతనం చోటు చేసుకుంటే దేశ జీడీపీలో 7 శాతం వాటా కలిగిన ఆటోమొబైల్ రంగం వాటా మరింత పడిపోగలదని విశ్లేషకులు చెబుతున్నారు. దేశంలో నెలకొన్న ఆర్ధిక మాంద్యం వల్ల ప్రజల కొనుగోళు శక్తి పడిపోవడంతో గత ఏడాది కాలంగా వాహన అమ్మకాలు నేల చూపులు చూస్తున్న సంగతి తెలిసిందే. కనీసం పండగ సీజన్‌లో అయినా విక్రయాలు పెరుగొచ్చన్న ఆశలకు గండి పడిండడంతో ఆటోమొబైల్ కంపెనీలు తీవ్ర నిరాశలోకి జారుకున్నాయి.
కంపెనీ 2019 అక్టోబర్ 2018 అక్టోబర్ తేడా
మారుతీ 1,44277 1,38,100 +04
టాటా మోటార్స్ 41,354 62,264 -34
మహీంద్రా 51,896 58,416 -11
హ్యుందారు 63,610 65,020 -02
అశోక్ లేలాండ్ 9,857 15,149 -35
హీరో మోటో 6,12,204 7,69,138 -20 బజాజ్ ఆటో 4,63,208 5,06,699 -09
మీ స్నేహితులకు రికమెండ్ చెయ్యండి


Hyderabad, First Published 5, Jul 2019, 12:49 PM IST
Highlights
ప్రముఖ సీనియర్ నటుడు విజయ్ కుమార్ కూతురు వనిత ఈ మధ్యకాలంలో తరచూ వివాదాలతో వార్తల్లో నిలుస్తోంది.
ప్రముఖ సీనియర్ నటుడు విజయ్ కుమార్ కూతురు వనిత ఈ మధ్యకాలంలో తరచూ వివాదాలతో వార్తల్లో నిలుస్తోంది. తండ్రితో ఆస్తుల గొడవలతో కోర్టుకెక్కిన ఈమెపై ఇటీవల కిడ్నాప్ కేసు కూడా పెట్టారు.
స్కూల్ కు వెళ్లిన తన కుమార్తె జోనితను వనిత కిడ్నాప్ చేసిందని హైదరాబాద్ కు చెందిన ఆమె మాజీ భర్త ఆనంద్ రాజ్ అక్కడి పోలీసులకు ఫిర్యాదు చేశారు. బిగ్ బాస్ షోలో వనిత పాల్గొన్న విషయం తెలుసుకున్న ఆయన తెలంగాణా పోలీసులతో స్థానిక నాజరత్ పేట పోలీసుల సహాయంతో బుధవారం ఉదయం బిగ్ బాస్ హౌస్ లో ఉన్న వనిత వద్ద సుమారు రెండు గంటల పాటు విచారణ చేపట్టారు.
అనంతరం ఆమె సాయంత్రం 5 గంటలకు తన కుమార్తెను పోలీసుల ముందు హాజరుపరుస్తానని చెప్పింది. దీంతో వనిత కుమార్తెను ఆమె న్యాయవాది సహాయంతో పోలీసుల ముందు హాజరుపరిచారు.
తనను ఎవరూ కిడ్నాప్ చేయలేదని, ఇష్టపూర్వకంగా తన తల్లితో వచ్చానని, ఆమె దగ్గర ఉండడానికి ఇష్టపడుతున్నట్లు జోనిత వాంగ్మూలం ఇవ్వడంతో వనిత కిడ్నాప్ కేసు నుండి బయటపడింది. ప్రస్తుతం వనిత బిగ్ బాస్ హౌస్ లో కొనసాగుతోంది.
Last Updated 5, Jul 2019, 12:49 PM IST


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
భారత్ ఓటమిపై కోహ్లి పెదవివిరుపు..!
దక్షిణాఫ్రికాతో శనివారం రాత్రి ముగిసిన నాలుగో వన్డేలో భారత్ జట్టు ఓటమిపై కెప్టెన్ విరాట్ కోహ్లి పెదవివిరిచాడు.
TNN | Updated:
Feb 11, 2018, 12:07PM IST
దక్షిణాఫ్రికాతో శనివారం రాత్రి ముగిసిన నాలుగో వన్డేలో భారత్ జట్టు ఓటమిపై కెప్టెన్ విరాట్ కోహ్లి పెదవివిరిచాడు. బ్యాట్స్‌మెన్ రాణించినా.. ఫీల్డింగ్, బౌలింగ్ తప్పిదాలతో గెలిచే అవకాశాల్ని టీమిండియా చేజార్చుకుందని కోహ్లి వివరించాడు. ఈ మ్యాచ్‌లో ఓపెనర్ శిఖర్ ధావన్ (109: 105 బంతుల్లో 10x4, 2x6) శతకం బాదడంతో తొలుత బ్యాటింగ్ చేసిన భారత్ 7 వికెట్ల నష్టానికి 289 పరుగులు చేయగా.. అనంతరం వర్షం కారణంగా 28 ఓవర్లకి 202 పరుగులుగా కుదించిన లక్ష్యాన్ని దక్షిణాఫ్రికా 25.3 ఓవర్లలో 207/5తో ఛేదించింది.
ఛేదనలో దక్షిణాఫ్రికా జట్టు 67 బంతుల్లో 100 పరుగులు చేయాల్సిన దశలో నాలుగో వికెట్ రూపంలో ఏబీ డివిలియర్స్ ఔటయ్యాడు. దీంతో మ్యాచ్ ఒక్కసారిగా భారత్‌వైపు మొగ్గింది. కానీ.. ఫీల్డర్ శ్రేయాస్ అయ్యర్, బౌలర్ చాహల్ చేసిన తప్పిదాలతో మ్యాచ్ చేజారింది. హిట్టింగ్‌తో సఫారీ జట్టుని గెలుపు తీరాలకి చేర్చిన.. హిట్టర్ డేవిడ్ మిల్లర్ (39: 28 బంతుల్లో 4x4, 2x6) ఇచ్చిన క్యాచ్‌ని ఫీల్డర్ శ్రేయాస్ అయ్యర్ జారవిడచగా.. చాహల్ బౌలింగ్‌లో మిల్లర్ ఔటైనా.. ఆ బంతి నోబాల్ కావడంతో అతనికి రెండో అవకాశం కూడా దక్కింది. ‘దొరికిన అవకాశాల్ని సద్వినియోగం చేసుకోవాలి. ముఖ్యంగా టీ20 తరహాలో జరిగే ఇలాంటి మ్యాచ్‌ల్లో అవి మరీ కీలకం. కానీ.. మేము ఛాన్స్‌లను వినియోగించుకోలేకపోయాం. కాబట్టి.. భారత్‌కి గెలిచే అర్హత లేదు’ అని కోహ్లి వివరించాడు.


ల‌క్ అంటే ఆ హిరోయిన్ల‌దే
Highlights
అదృష్టం వెతుక్కుంటున్న అందాల‌తారలు స‌మంత రాశీఖ‌న్నా
ఇప్ప‌టికే టాలీవుడ్ లో టాప్ లో ఉన్న ఈ భామ‌లు
తాజాగా భారీ ప్రాజెక్టులు ద‌క్కించుకున్న సమంత, రాశిఖన్నా
రాశీఖన్నా అదృష్టం బాగుంది. హీరో రవితేజ మరోసారి తన సరసన చాన్స్ ఇచ్చాడు. మళ్లీ మరో చాన్స్ రాశీఖన్నా కొట్టేసింది అనుకుంటుంటే, ఇప్పుడు ఇంకో చాన్స్ కూడా దొరికినట్లే అని తెలుస్తోంది. యంగ్ టైగర్ ఎన్టీఆర్ సరసన కావాల్సిన ముగ్గురు కథానాయికల్లో ఒకరుగా రాశీఖన్నాను ఆల్ మోస్ట్ ఫైనల్ చేసేసారని వినికిడి. మిగిలిన ఇద్దరు ఎవరన్నది మాత్రమే తేలాలి. ఈ సినిమా షూట్ 11న ప్రారంభవుతుంది. దీనికి బాబీ దర్శకుడు.

ఇదిలా వుంటే అనుపమ పరమేశ్వరన్ ను తప్పించిన డైరక్టర్ సుకుమార్ సినిమాలో సమంతను ఫిక్స్ చేసుకున్నట్లు తెలుస్తోంది. రామ్ చరణ్ సరసన సమంత నటించడం ఇదే తొలిసారి. ఇటీవల సమంత కు తెలుగులో చిక్కిన పెద్ద ప్రాజెక్టు ఇది. ఇది కాక రాజుగారి గది 2 లో కూడా సమంత నటిస్తోంది.
Last Updated 25, Mar 2018, 11:58 PM IST


తెలంగాణలో మహిళా తహసీల్దార్ దారుణహత్య WATCH LIVE TV
రిటైర్మెంట్ ఆలోచన ధోనీకి కలిసొచ్చింది
టెస్టు ఫార్మాట్ నుంచి మూడేళ్ల క్రితమే రిటైర్మెంట్ తీసుకుని భారత మాజీ కెప్టెన్ మహేంద్రసింగ్ ధోనీ తెలివైన
TNN | Updated:
Sep 13, 2017, 02:42PM IST
టెస్టు ఫార్మాట్ నుంచి మూడేళ్ల క్రితమే రిటైర్మెంట్ తీసుకుని భారత మాజీ కెప్టెన్ మహేంద్రసింగ్ ధోనీ తెలివైన నిర్ణయం తీసుకున్నాడని టీమిండియా ప్రధాన కోచ్ రవిశాస్త్రి అభిప్రాయపడ్డారు. 2019 ప్రపంచకప్ జట్టు కోసం సెలక్టర్లు ఆటగాళ్ల ఫామ్‌ని సీరియస్‌గా పరిశీలిస్తున్న నేపథ్యంలో తీవ్ర ఒత్తిడి మధ్య శ్రీలంక పర్యటనని ఆరంభించిన ధోనీ.. వరుసగా అర్ధశతకాలు సాధించి భారత్‌ని గెలిపించాడు. దీంతో ఆదివారం నుంచి ఆస్ట్రేలియాతో జరగనున్న ఐదు వన్డేల సిరీస్‌లో ధోనీపై ఎలాంటి ఒత్తిడి లేదని కోచ్ స్పష్టం చేశారు. ఇటీవల వన్డేల్లో 100 స్టంపౌట్స్ చేసిన ఏకైక వికెట్ కీపర్‌గా ధోనీ నయా రికార్డు నెలకొల్పిన విషయం తెలిసిందే.
‘టెస్టు ఫార్మాట్ నుంచి విశ్రాంతి దొరకడంతో ధోనీ‌లో ఉత్సాహం పెరిగింది. అతను ఇప్పటికీ ప్రపంచంలో అత్యుత్తమ వికెట్ కీపర్. వికెట్ల వెనక అతని వేగం అమోఘం. భారత క్రికెట్‌కి ధోనీ ఒక ఆస్తి.. డ్రెస్సింగ్ రూములో అత్యంత అనుభవశాలి. జట్టుపై అతని ప్రభావం చాలా ఉంది. వయసు పెరుగుతోంది.. అతని ఆట అయిపోయింది అనేది కల్పన మాత్రమే. ఒకవేళ ఎవరైనా అలా ఆలోచిస్తే వారు పొరబడినట్లే’ అని రవిశాస్త్రి వెల్లడించారు. చెన్నైలోని చెపాక్ స్టేడియంలో ఆదివారం భారత్, ఆస్ట్రేలియా మధ్య తొలి వన్డే మ్యాచ్ జరగనుంది.


May 08,2018
పెట్రోకెమికల్ రంగంలో 15లక్షల కొలువులు
నవతెలంగాణ, వాణిజ్య విభాగం: దేశంలో రసాయనాలు, పెట్రోకెమికల్స్ రంగం వేగంగా విస్తరిస్తోందని కేంద్ర కెమికల్, పెట్రోకెమికల్స్ శాఖ కార్యదర్శి రాఘవేంద్రరావు అన్నారు. విలువ పరంగా భారత రసాయనాలు, పెట్రోకెమికల్ రంగం ప్రపంచంలోనే నాలుగో స్థానంలో నిలుస్తున్నట్టగా ఆయన తెలిపారు. హైదరాబాద్‌లో ఏర్పాటు చేసిన 'ఇండియన్ కెమికల్స్ అండ్ పెట్రోకెమికల్స్ ఇండిస్టీ ఇండియన్ సీహెచ్‌ఈఎమ్-2018' సదస్సుకు ఆయన ముఖ్య అతిథిగా పాల్గొని ప్రసంగించారు. 2024 నాటికి ఈ రంగంలో అదనంగా మరో 15 లక్షల కొలువులు అందుబాటులోకి వచ్చే అవకాశం ఉందని అన్నారు. ప్రస్తుతం ఈ రంగంలో దాదాపు 20 లక్షల మంది ఉపాధి పొందుతున్నారని తెలిపారు.
మీ స్నేహితులకు రికమెండ్ చెయ్యండి


బంగ్లాను తుడిచేసిన విండీస్.. 11 వికెట్లతో దెబ్బ తీసిన హోల్డర్
Highlights
చాలా రోజుల తర్వాత వెస్టిండీస్ తన విశ్వరూపాన్ని చూపింది. సొంతగడ్డపై బంగ్లాతో జరిగిన రెండు టెస్టుల సిరీస్‌ను విండీస్ క్లీన్‌స్వీప్ చేసింది. శనివారం జరిగిన రెండో టెస్టులో వెస్టీండీస్ 166 పరుగుల తేడాతో ఘన విజయం సాధించి సిరీస్‌ను 2-0తో కైవసం చేసుకుంది
చాలా రోజుల తర్వాత వెస్టిండీస్ తన విశ్వరూపాన్ని చూపింది. సొంతగడ్డపై బంగ్లాతో జరిగిన రెండు టెస్టుల సిరీస్‌ను విండీస్ క్లీన్‌స్వీప్ చేసింది. శనివారం జరిగిన రెండో టెస్టులో వెస్టీండీస్ 166 పరుగుల తేడాతో ఘన విజయం సాధించి సిరీస్‌ను 2-0తో కైవసం చేసుకుంది. రెండో టెస్ట్ తొలి ఇన్నింగ్స్‌లో 354 పరుగుల భారీ స్కోరు చేసింది... అనంతరం తొలి ఇన్నింగ్స్ ప్రారంభించిన బంగ్లా 149 పరుగులకే అలౌట్ అయ్యింది.
అనంతరం విండీస్ తన రెండో ఇన్నింగ్స్‌లో 129 పరుగులకు అలౌటై బంగ్లా ముందు 335 పరుగుల లక్ష్యాన్ని ఉంచింది. దీనిని ఛేదించేందుకు రంగంలోకి దిగిన బంగ్లాదేశ్ 42 ఓవర్లలో 168 పరుగలకే చతికిలపడింది. విండీస్ బౌలర్లలో కెప్టెన్ జాసన్ హోల్డర్  బంగ్లాదేశ్ పతనాన్ని శాసించాడు. తొలి ఇన్నింగ్స్‌లో 5 వికెట్లు తీసిన హోల్డర్.. రెండో ఇన్నింగ్స్‌లో 6 వికెట్లు తీసి విజయంలో కీలకపాత్ర పోషించాడు. బంగ్లా బ్యాట్స్‌మెన్‌లలో లిటన్ దాస్ 33, షకిబుల్ హాసన్ 54, ముష్ఫికర్ రహీమ్ 31తో చెప్పుకోదగ్గ స్కోరు సాధించారు.
Last Updated 15, Jul 2018, 1:25 PM IST


-64,275 మంది వివరాలను వెల్లడించారు
-ఖజానాకు రూ.29,362 కోట్ల పన్ను ఆదాయం ొ ఇది మరింతగా పెరిగే అవకాశం ఉంది:
కేంద్ర ఆర్థిక మంత్రి అరుణ్ జైట్లీ ొ హైదరాబాద్‌లోనే అత్యధికంగా వెల్లడి!
న్యూఢిల్లీ: నల్లధనం వెల్లడిలో సరికొత్త రికార్డు నమోదైంది. నాలుగు మాసాల గడువుతో సర్కారు అందుబాటులోకి తెచ్చిన 'ఆదాయ వెల్లడి పథకం-2016' (ఐడీఎస్)నకు దేశ వ్యాప్తంగా అనూహ్య స్పందన లభించింది. సెప్టెంబరు 30తో ముగిసిన ఈ పథకం ద్వారా దాదాపు రూ.65,250 కోట్ల నల్లధనం వెలుగులోకి వచ్చినట్లుగా ఆర్థిక మంత్రి అరుణ్ జైట్లీ శనివారం తెలిపారు. దాదాపు 64,275 మంది నల్లధనం వివరాలను వెల్లడించినట్లు జైట్లీ తెలిపారు. ఈ ఆదాయ వెల్లడి ద్వారా సర్కారుకు దాదాపు రూ.29,362 కోట్ల మేర పన్ను ఆదాయం లభించనుందని ఆయన అన్నారు. అయితే ఆన్‌లైన్‌తో పాటు మరికొన్ని ఆదాయ వెల్లడి పత్రాలను పరిశీలించాల్సి ఉన్నందున వీటి విలువ మరింతగా పెరిగే అవకాశం ఉన్నట్లు వివరించారు. ఈ పథకం కింద ఆదాయం వెల్లడించిన వారు వచ్చే ఏడాది సెప్టెంబరు ముగింపు నాటికి అపరాధ రుసుముతో కలిసి ఆదాయంలో 45% సొమ్మును పన్నుగా చెల్లించాల్సి ఉంటుంది. పూర్తి లెక్కలు ముగిసి వాస్తవ సంఖ్యలు వెలుగులోకి వస్తే సర్కారు ఖజానాకు ప్రస్తుత ఆర్థిక సంవత్సరం ఈ నల్లధనంపై పన్ను రూపంలో దాదాపు రూ.14,700 కోట్ల పన్ను సొమ్ము అందుబాటులోకి వచ్చే అవకాశం ఉందని అధికారులు చెబుతున్నారు. గత ఏడాది కూడా విదేశాల్లోని నల్లధనం వెల్లడికి ప్రభుత్వ ఇలాంటి పథకాన్నే అందుబాటులోకి తేచ్చింది. ఆ పథకం ద్వారా దాదాపు 644 మంది తమ విదేశీ ఆస్తులు, ఆదాయాలను వెల్లడించారు. కేవలం రూ.2,428 కోట్ల పన్ను ఆదాయం మాత్రమే లభించింది. ఐడీఎస్ ద్వారా ఆదాయాన్ని వెల్లడించిన వారి వివరాలను తాము గోప్యంగా ఉంచనున్నట్లుగా జైట్లీ తెలిపారు. ఈ పథకం ద్వారా లభించే మొత్తాన్ని 'కన్సాలిడేటెడ్ ఫండ్ ఆఫ్ ఇండియా' ఖాతాలో జమచేసి ప్రజా ప్రయోజనాలకు ఖర్చు చేయనున్నట్లు ఆయన తెలిపారు.
లక్ష్యాలను మించవచ్చు..
ఈ సారి ప్రభుత్వం ప్రకటించిన ఐడీఎస్ పథకం కింద లక్ష్యాన్ని మించి నల్లధనం వెల్లడయ్యే అవకాశం ఉన్నట్లు అధికారులు చెబుతున్నారు. 1997లో దేవెగౌడ ప్రభుత్వంలో అప్పటి ఆర్థిక మంత్రి చిదంబరంప్రవేశ పెట్టిన 'స్వచ్ఛంద ఆదాయ వెల్లడి పథకం' (వీఐడీఎస్) ద్వారా కేవలం రూ.9,769 కోట్ల పన్ను ఆదాయం మాత్రమే లభించినట్లుగా జైట్లీ తెలిపారు. అయితే ఈ రెండింటిని పోల్చి చూడలేమని ఆయన అన్నారు. అప్పట్లో పన్ను రేటు తక్కువగా ఉందని అన్నారు. పన్ను పరిధిలోకి రాని సొమ్ము వివరాలను బయటకు తెచ్చేందుకు గాను తమ సర్కారు పలు చర్యలు తీసుకున్నట్లుగా జైట్లీ వివరించారు.
వేధింపులుండవు: సీబీడీటీ
పన్ను ఎగవేతదారులు 'ఆదాయ వెల్లడి పథకం-2016' (ఐడీఎస్-21016) కింద అధిక మొత్తంలో నల్లధనం వివరాలను వెల్లడించడం పట్ల 'ప్రత్యక్ష పన్నుల బోర్డు' (సీబీడీటీ) హర్షం వ్యక్తం చేసింది. శుక్రవారంతో ముగిసిన ఐడీఎస్ పథకం కింద దాదాపు రూ.65,250 కోట్ల మేర నల్లధనాన్ని వెల్లడించడం నిజంగా 'దేశానికి గర్వ కారణం' అని సీబీడీటీ చైర్‌పర్సన్ రాణిసింగ్ నాయర్ తెలిపారు. వెలుగులోకి వచ్చిన నల్లధనం ద్వారా దాదాపు రూ.30,000 కోట్ల మేర పన్ను అదాయం లభించే అవకాశం ఉన్నట్లు వివరించారు.
ఐడీఎస్‌తో ఆదాయాన్ని వెల్లడించేందుకు ముందుకు వచ్చిన వారి ఆస్తులను తదుపరి పరిశీలించడం, వారిపై వేధింపులకు పాల్పడటం వంటి చర్యలకు దిగబోమని తెలిపారు. అయితే పన్ను ఎగవేతకు సంబంధించి ఏవైనా కేసులు ఉంటే మాత్రం కొనసాగుతాయని వివరించారు. ఐడీఎస్ కింద అధిక మొత్తంలో నల్లధనం వెలుగులోకి రావడం పట్ల తాము సంతోషంగా ఉన్నట్లు నాయర్ తెలిపారు. ఐడీఎస్ ద్వారా వెలుగులోకి వచ్చిన మొత్తాన్ని తేల్చే పని ఉన్నట్లు వివరించారు. ఐడీఎస్‌ను విజయవంతం చేసేందుకు ఆదాయపు పన్ను శాఖ దాదాపు దేశ వ్యాప్తంగా 50,000 సమావేశాలను నిర్వహించింది.
మీ స్నేహితులకు రికమెండ్ చెయ్యండి


Suresh 147 Views
మెల్‌బోర్న్: ఆస్ట్రేలియా ఓపెన్ టెన్నిస్ పురుషుల డబుల్స్ విభాగంలో భారత టెన్నిస్ స్టార్ మహేష్‌భూపతి రెండో రౌండ్‌కు చేరకున్నాడు. ఇవాళ ఇక్కడ జరిగిన తొలి రౌండ్‌లో మహేష్ , లెగంబర్త్‌కు చెందిన గిల్లిస్ ముల్లర్ జోడీ ఆస్ట్రేలియా జోడీ ఆలెక్స్ బోల్ట్, ఆండ్రూ విట్టింగ్‌టన్ జోడీపై 7-6, 3-6, 6-4 తేడాతో విజయం సాధించి రెండో రౌండ్‌కు దూసుకెళ్లింది. దాదాపు 2 గంటల 13 నిముషాలసేపు జరిగిన ఈపోరులో భూపతి జోడీ తీవ్రమైన ఒత్తిడి అధిగమించి విజయం సొంతం చేసుకుంది.


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
YS Jagan: పవన్  Vs జగన్: హాట్ టాపిక్‌గా ‘మగతనం’ కామెంట్స్
ఒక ఎమ్మెల్యే, ఎంపీ లేని నేనే ఇన్ని ప్రజా సమస్యలపై పోరాటం చేసి పరిష్కరించగలుగుతున్నప్పుడు.. మీరు ప్రతిపక్ష హోదాలో ఉండి అసెంబ్లీకి వెళ్లకుండా పారిపోతే మీరు ప్రజలకు ఏం న్యాయం చేయగలరు.
Samayam Telugu | Updated:
Nov 14, 2018, 01:29PM IST
తన వైవాహిక జీవితంపై జగన్ గతంలో చేసిన వ్యాఖ్యల్ని గుర్తుచేశారు జనసేన అధినేత పవన్ కళ్యాణ్. ప్రజా పోరాటయాత్రలో భాగంగా తూర్పుగోదావరి జిల్లా రామచంద్రపురంలో జరిగిన బహిరంగ సభలో మాట్లాడిన పవన్ కళ్యాణ్ అధికార, ప్రతిపక్ష పార్టీలపై నిప్పులు చెరిగారు.
రాష్ట్రప్రభుత్వ అవినీతిని ఎండగట్టిన పవన్ కళ్యాణ్.. ప్రతిపక్ష నేత జగన్‌పైనా విమర్శలు గుప్పించారు. ‘మీరు ప్రధాన ప్రతిపక్ష నాయకుడు. ప్రజాస్వామ్యంపై మీకు బాధ్యత ఉండాలి. మీరు ఎలాగూ ఆంధ్రుల ఆత్మగౌరవాన్ని నిలబెట్టలేకపోయారు. కనీసం బాధ్యత గల ప్రతిపక్ష నేతగా అసెంబ్లీకి వెళ్లండి. ఒక ఎమ్మెల్యే, ఎంపీ లేని నేనే ఇన్ని ప్రజా సమస్యలపై పోరాటం చేసి పరిష్కరించగలుగుతున్నప్పుడు.. మీరు ప్రతిపక్ష హోదాలో ఉండి అసెంబ్లీకి వెళ్లకుండా పారిపోతే మీరు ప్రజలకు ఏం న్యాయం చేయగలరు.
మీరు ఓదార్పు యాత్రలు చేసుకుంటే సరిపోతుందా? ప్రజలు మీకు ఓట్లు వేసింది మీరు అసెంబ్లీకి వెళ్లి నిలబడాలి.. ముఖ్యమంత్రి చంద్రబాబు నాయుడిని నిలదీయాల్సిన బాధ్యత ప్రజలు మీకు ఇచ్చారు. మాట్లాడితే పవన్ కళ్యాణ్‌ని వ్యక్తిగతంగా విమర్శించడం కాదు.. అసెంబ్లీకి వెళ్లి ప్రభుత్వాన్ని ప్రశ్నిస్తే.. అప్పుడు మీ మగతనం బయటకు వస్తుంది. మా ఇంటి ఆడపడుచులను తిట్టే ధైర్యం జగన్‌కి ఉంది. పవన్ కళ్యాణ్ సినిమా వాడు ఏం చేస్తాడులే అనుకుంటున్నారా? మీరు ఎంత రెచ్చగొట్టినా సంస్కారంగా మాట్లాడే గుణం మా తల్లి నేర్పింది’ అంటూ ఆవేశంగా ప్రసంగించారు పవన్.
ఇదిలా ఉంటే పవన్ కళ్యాణ్ ఆవేశంతో జగన్‌పై చేసిన మగతనం కామెంట్స్ సోషల్ మీడియాలో పవన్ వర్సెస్ జగన్‌గా మారాయి. నిన్న మొన్నటి వరకూ చంద్రబాబు పార్టీకి అండగా ఉండి ఆ పార్టీని అందలం ఎక్కించిన పవన్ కళ్యాణ్ రాష్ట్ర అవినీతిలో భాగమే అంటున్నారు వైసీపీ నేతలు. జగన్ సింగిల్‌గానే చంద్రబాబుని ఢీకొన్నారని.. చంద్రబాబు, పవన్‌లు కలిసినా జగన్‌కి 67 సీట్లు వచ్చాయన్నారు. అదీ జగన్‌కి ఉన్న మగతనం. దమ్ముంటే పవన్ కళ్యాణ్ ఇందులో సగం సీట్లు గెలుచుకుంటే ఎవరి సత్తా ఏంటో తెలుస్తుందని సవాల్ విసురుతున్నారు వైసీపీ శ్రేణులు.


- 'సెక్యూరీటీగార్డుల' వ్యవస్థకు ఇక మంగళం
-  దాదాపు 5లక్షలకు పైగా ఉద్యోగాలకు ఎసరు
-  వీధిన పడనున్న కుటుంబాలు
  నవతెలంగాణ, వాణిజ్య విభాగం: రానున్న రోజుల్లో 'బ్యాంకుల డబ్బు మిషన్ల' (ఏటీఎం) వద్ద సెక్యూరిటీ గార్డులు కనుమరుగు కానున్నారు. ఏటీఎంల వద్ద గార్డుల కంటే కూడా అత్యాధునికమైన రక్షణను అందించే 'కేంద్రీకృత ఎలక్ట్రానిక్ నిఘా' (ఈ-సర్వైలెన్స్)వ్యవస్థను ఏర్పాటు చేసుకోవాలని బ్యాంకులు యోచిస్తున్నాయి. దీంతో ప్రస్తుతం ఏటీఎంల వద్ద కాపలాదారుగానూ.. వినియోగదారులకు సలహాదారులుగానూ.. సేవలందిస్తూ చాలీచాలని జీతాలతో జీవనం సాగిస్తున్న లక్షలాది మంది బడుగు సెక్యూరిటీ గార్డుల ఉద్యోగాలు గాలిలో కలిసిపోనున్నాయి.
ఎలక్ట్రానిక్ నిఘా ఇలా పని చేస్తుంది..
   ఒక సెక్యూరిటీ గార్డు ఏటీఎం వద్ద ఉండి కల్పించే భద్రత కంటే కూడా మెరుగైన రక్షణను 'ఈ-సర్వైలెన్స్' వ్యవస్థ అందిస్తుందని బ్యాంక్ వర్గాలు చెబుతున్నాయి. ఈ వ్యవస్థ ఏర్పాటులో భాగంగా ఏటీఎంలలో వివిధ రకాల సెన్సార్లను ఏర్పాటు చేస్తారు. ఏటీఎంలో వ్యక్తి అడుగుపెట్టినప్పటి నుంచి అతని కదలికలను రికార్డ్ చేసేలా మోషన్ సెన్నార్‌లను, ఏటీఎంలో దొంగతనానికి పాల్పడితే గుర్తించేలా థర్మల్, రిమోవల్ సెన్సార్‌లను, ఏటీఎంలను బద్దలుకొడితే తెలిపే బ్రేకింగ్ సెన్సార్‌లను ఏర్పాటు చేస్తారు, దీంతో పాటు ఇందులో ప్రమాదాన్ని అందరికీ తెలియపరిచేలా సైరన్ ఏర్పాటు కూడా ఉంటుంది. దీనికి తోడు 2-3 సీసీటీవీ కెమేరాలు, రెండు వైపులా సంభాషణలు జరిపేందుకు వీలు కలిగించే స్పీకర్ వ్యవస్థ మరో ప్రత్యేకం. ఏవైనా అనుమానిత కార్యక్రమాలు చోటు చేసుకుంటే కేంద్రీకృత 'ఈ-సర్వైలైన్స్' వ్యవస్థలోని సీసీటీవీలు, సెన్సార్‌లు వెంటనే కంట్రోల్ రూమ్‌కు సమాచారం అందిస్తాయి. దీనికి తోడు అక్కడి ఏటీఎంలోని హూటర్ భారీగా శబ్దం చేస్తూ స్థానికులను అప్రమత్తం చేస్తుంది.మరోవైపు ఎవ్వరి తోడ్పాటు అవసరం లేకుండానే స్థానిక పోలీస్ స్టేషన్‌కు కూడా వెంటనే సమాచారం చేరవేస్తుంది. మరోవైపు బ్యాంకుకు చెందిన ఆన్‌రోడ్ పెట్రోలింగ్ అధికారులకు కూడా వెంటనే సమాచారం చేరుతుంది. దీంతో వీరు సంఘటన జరిగిన.. జరుగుతున్న ఏటీఎం వద్దకు నిమిషాల్లో చేరుకునేందుకు వీలు కదురుతుంది. ప్రస్తుతం ఉన్న గార్డు వ్యవస్థలో ఇది వీలు పడడం లేదు. దాడి చేసేవారు గార్డులను లక్ష్యంగా చేసుకొని యథేచ్ఛగా దోపిడీలకు దిగుతున్నారని బ్యాంకులు కొత్త వర్షన్ చెబుతున్నాయి. ఈ ప్రత్యేకతల కారణంగా బ్యాంకులు ఈ దిశగా దృష్టి సారిస్తున్నాయి.
భారీగా తగ్గనున్న నిర్వహణ వ్యయం..
   ప్రస్తుత పోటీ ప్రపంచంలో ఖాతాదారుల మెప్పుపొందేందుకు.. వారు ఇతర బ్యాంకులకు తరలిపోకుండా నిలుపుకునేందుకు బ్యాంకులు నానా తంటాలు పడుతున్నాయి. ఇందులో భాగంగానే బ్యాంకులు భారీగా ఏటీఎంలను ఏర్పాటు చేశాయి, చేస్తున్నాయి. అయితే వీటి నిర్వహణ ఇప్పుడు బ్యాంకులకు భారంగా మారింది. ఒక్కో ఏటీఎం నిర్వహణకు గాను సగటున బ్యాంకులు నెలకు రూ.30,000 వరకు ఖర్చు చేయాల్సి వస్తోంది. ఇందులో సింహభాగం మూడు షిఫ్టుల్లో పనిచేసే సెక్యూరిటీ వారి జీతాలదేనట. కొత్త విధానం వల్ల ఒక్కో ఏటీఎం ఖర్చు దాదాపుగా రూ.5000 చేరువకు దిగిరానుందని బ్యాంకు వర్గాలు అంటున్నాయి.
ప్రయోగ్మాతకంగా మొదలు..
 ఈ-సర్వైలెన్స్ వ్యవస్థ పట్ల చాలా బ్యాంకులు ఆసక్తిగా ఉన్నట్లు సమాచారం. యాక్సిస్ బ్యాంక్ ఈ వ్యవస్థను ఇప్పటికే ప్రయోగాత్మకంగా కొన్ని ఏటీఎంలలో అమలులోకి తెచ్చింది. స్టేట్ బ్యాంక్ ఆఫ్ ఇండియా, హెచ్‌డీఎఫ్‌సీ బ్యాంక్, యూకో బ్యాంక్‌తో సహా మరికొన్ని బ్యాంకులు కూడా ఏటీఎంలను ఈ విధానంలోకి మార్చే యోచనలోఉన్నట్లు సమాచారం. ఇందులో కొన్ని బ్యాంకులు ప్రాథమిక ఏర్పాట్లను చేసుకుంటున్నాయి. తక్కువ ఖర్చు- ఎక్కువ భరోసా కారణంగా బ్యాంకులు రానున్న 2-3 ఏళ్లలో ఈ రక్షణ వ్యవస్థను ఏర్పాటు చేసుకొనే అవకాశం ఉందని ఈ రంగ నిపుణులు చెబుతున్నారు. సమస్యాత్మక, మారుమూల ప్రాంతాలు, స్పెషల్ కేసులలో తప్ప ఇక బ్యాంకులు ఏటీఎంల వద్ద గార్డులను ఏర్పాటు చేసుకొనేందుకు ముందుకు రావని బ్యాంకింగ్ రంగ నిపుణులు అంటున్నారు.
దాదాపు 5 లక్షల ఉద్యోగాలకు ఎసరు..
   అధికారిక లెక్కల ప్రకారం దేశంలో బ్యాంకులు ఇప్పటి వరకు 1.84 లక్షల ఏటీఎంలను ఏర్పాటు చేసి వినియోగదారులకు ఆర్థిక సేవలను అందిస్తున్నాయి. ఈ ఏటీఎంలలో 98 శాతం బ్యాంకులకు దూరంగా ఆయా ప్రాంతాల ప్రజలకు సేవలందిస్తున్నవే. వీటిని మూడు పూటలా ముగ్గురు సెక్యూరిటీ గార్డులు కాపలా కాస్తున్నారు. సరికొత్త భద్రతా వ్యవస్థ వల్ల రానున్న 2-3 ఏళ్లలో దాదాపు 5 లక్షల సెక్యూరిటీ గార్డుల ఉద్యోగులకు కొత పడనుంది.దీంతో వీరిపై ఆధారపడిన కుటుంబాలు వీధినపడనున్నాయి.
మీ స్నేహితులకు రికమెండ్ చెయ్యండి


Hyderabad, First Published 26, Jun 2019, 3:48 PM IST
Highlights
వ‌య‌సుతో సంబంధం లేకుండా అన్ని వ‌య‌సుల వారిని ఆక‌ట్టుకున్న సూప‌ర్ హీరో స్పైడ‌ర్ మ్యాన్. అవెంజ‌ర్స్ వంటి సెన్సేష‌న‌ల్ హిట్ త‌ర్వాత `స్పైడ‌ర్ మ్యాన్:  ఫార్ ఫ్ర‌మ్ హోం` రికార్డుల‌ను బ్రేక్ చేయ‌డానికి `స్పైడ‌ర్ మ్యాన్:  ఫార్ ఫ్ర‌మ్ హోం` సిద్ధ‌మ‌వుతోంది.
వ‌య‌సుతో సంబంధం లేకుండా అన్ని వ‌య‌సుల వారిని ఆక‌ట్టుకున్న సూప‌ర్ హీరో స్పైడ‌ర్ మ్యాన్. అవెంజ‌ర్స్ వంటి సెన్సేష‌న‌ల్ హిట్ త‌ర్వాత రికార్డుల‌ను బ్రేక్ చేయ‌డానికి 'స్పైడ‌ర్ మ్యాన్:  ఫార్ ఫ్ర‌మ్ హోం' సిద్ధ‌మ‌వుతోంది.
'స్పైడ‌ర్ మ్యాన్:  ఫార్ ఫ్ర‌మ్ హోం' చిత్రాన్ని ఓ రోజు ముందుగానే సోనీ పిక్చ‌ర్స్ ఎంట‌ర్‌టైన్‌మెంట్ ఇండియా విడుద‌ల చేస్తుంది. ఇంగ్లీశ్, హిందీ, తెలుగు, త‌మిళ భాష‌ల్లో జూలై 4న ఈ సినిమా భారీ రేంజ్‌లో విడుద‌ల‌వుతుంది. మార్వెల్ సంస్థ నుండి వ‌స్తున్న సినిమాల‌పై క్రేజ్ క్ర‌మంగా పెరుగుతుంది.
ఈ సంద‌ర్భంగా... సోనీ పిక్చ‌ర్స్ ఎంట‌ర్‌టైన్‌మెంట్ ఇండియా మేనేజింగ్ డైరెక్ట‌ర్ వివేక్ కృష్ నాని మాట్లాడుతూ ''సూప‌ర్‌హీరో స్పైడ‌ర్ మ్యాన్ సినిమాల‌కు ఇండియాలో మంచి క్రేజ్ ఉంటుంది. ప్రారంభం నుండే `స్పైడ‌ర్ మ్యాన్:  ఫార్ ఫ్ర‌మ్ హోం`పై భారీ అంచ‌నాలు నెలకొన్నాయి. ఈ నేప‌థ్యంలో సినిమాను జూలై 4న విడుద‌ల చేస్తున్నాం. 30వ తారీఖునే ఈసినిమా బుకింగ్స్ ఓపెన్ అవుతాయి. హిందీ, తెలుగు, ఇంగ్లీష్, త‌మిళంలో సినిమాను విడుద‌ల చేస్తున్నాం'' అన్నారు.


జెట్ ఎయిర్‌వేస్ నుంచి బ్యాంకర్లకు అందే మొత్తం
jet airways
న్యూఢిల్లీ: జెట్ ఎయిర్‌వేస్ దివాలా ప్రక్రియ కిందకు వస్తే రుణదాతలు అంటే బ్యాంకర్లు ఏకమొత్తంగా 300 నుంచి 400 మిలియన్ డాలర్లు మాత్రమే సొందగలుగుతారన్న అంచనాలున్నాయి. దివాలా ప్రక్రియకిందకు వస్తే జెట్‌ఎయిర్‌వేస్ నుంచి బ్యాంకర్లకు ఈ మొత్తాలు మాత్రమే అందుటాయి. ఎయిర్‌లన్స్ ఆర్ధిక, నిర్వహణ రుణదాతలకు సుమారు 30వేల కోట్లు అంటే 4.20 బిలియన్ డాలర్లు రికవరీచేయాల్సి ఉంటుంది. మొత్తం బకాయిల్లో పదిశాతంమాత్రమే జెట్ స్థిరాస్తులనుంచి సమకూరుతుందని అంచనా. జెట్ ఎయిర్‌లైన్స్ జూన్ నెలలోనే దివాలాప్రక్రియ కిందకు వచ్చేందుకు సుముఖత వ్యక్తంచేసింది. ఎస్‌బిఐ జెట్‌ఎయిర్‌వేస్ పునరుద్ధరణ ప్రణాళికకు విముఖత చూపించడంతో జెట్‌ఎయిర్‌వేస్‌కు ఇక దివాలాకిందకు రావడం ఒక్కటేమిగిలింది.
ఈ దివాలా ప్రక్రియ కిందకు వస్తే కేవలం మొత్తం బకాయిల్లో కేవలం 10శాతం మాత్రమే బ్యాంకర్లకు అందుతాయన్న అంచనాలు సైతం ఉన్నాయి. 30వేల కోట్లలో సుమారు 300 నుంచి 400 మిలియన్ డాలర్లు మాత్రమే జెట్ ఆస్తులు అమ్మకం ద్వారా వస్తుంది. సొంత విమానాలు, రియల్‌ఎస్టేట్ విలువలు మొత్తంగా 300 నుంచి 400 మిలియన్ డాలర్లుగా ఉంటుందని అంచనా. వాస్తవానికి జెట్ ఎయిర్‌వేస్‌కు 120 విమానాలవరకూ సర్వీసరూట్లలో నడుస్తున్నాయి. దేశీయంగా కూడా 12కుపైగా వివిధరూట్లునడుపుతోంది. అంతర్జాతీయ హబ్‌లైన సింగపూర్, లండన్, దుబాయి కేంద్రాలకు సైతం జెట్ ఎయిర్‌వేస్ రూట్లు ఉన్నాయి. భారత్‌లోనే అతిపెద్ద విమానయాన సంస్థగా నిలిచిన జెట్‌ఎయిర్‌వేస్ ఏప్రిల్‌నుంచి రాకపోకాలను నిలిపివేసింది. నగదు కొరతకారణంగా సంక్షోభం తలెత్తి వేలాది మంది ఉద్యోగాలు కోల్పోయే పరిస్థితి తలెత్తింది. ఎస్‌బిఐ పునరుద్ధరణకు అంగీకరించకపోవడంతో ఇక దివాలాకిందకు వచ్చింది. కోర్టు నియమించిన వృత్తినిపుణులు ఇపుడు మొత్తం కంపెనీకి బాధ్యునిగా వ్యవహరిస్తారు. అయితేఈ వ్యవహారాలపై ఆయన వ్యాఖ్యానించేందుకు ముందుకురాలేదు. ఇపుడు కేవలం మిగిలి ఉన్న దివాలాప్రక్రియ ఒక్కటే మార్గమని ప్రస్తుతం బ్యాంకర్లు అభిప్రాయపడుతున్నారు.
తాజా బిజినెస్ వార్తల కోసం క్లిక్ చేయండి.. https://www.vaartha.com/news/business/


నీలేకనిపై 8 నుంచి అక్టోబరు 7 వరకు వాటాదారులతో
పోస్టల్ బ్యాలెట్ ఓటింగ్
బెంగళూరు: ఇన్ఫోసిస్ నాన్ ఎగ్జిక్యూటివ్ చైర్మన్‌గా పదవీ బాధ్యతలు స్వీకరించిన నందన్ నీలేకనిపై ఈనెల 8 నుంచి వచ్చే నెల 7వరకు వాటాదారులతో పోస్టల్ బ్యాలెట్ ఓటింగ్ నిర్వహించనున్నారు. కాగా ఇన్ఫోసిస్ చైర్మన్‌గా బాధ్యతలు చేపట్టిన నీలేకని పైసా జీతం తీసుకోకుండా తన విధులను నిర్వహిస్తున్నారు.ఉచితంగానే ఆయన ఈ హోదాలో కొనసాగుతున్నారు.ఈ విషయాన్ని బొంబాయి స్టాక్ ఎక్జేంజీ వెల్లడించింది.
అయితే రోటేషన్ పద్దతిలో నీలేకని రిటైర్ అవుతారు.1981లో ఆయన ఇన్ఫోసిస్ బోర్డులో చేరారు.2009 జులై 9కంపెనీ నుంచి వైదొలిగే సమయలో ఆయన 34 లక్షల వార్షిక జీతం తీసుకున్నారు.కంపెనీ ప్రధాన ప్రమోటర్లలో ఒకరైన నీలేకని ఇప్పటికీ ఇన్ఫోసిస్ ఈక్విటీలో 2,13,83,480షేర్లు ఉన్నాయి. శేషసాయి, సిక్యా నాయకత్వంలోని ఇన్ఫోసిస్ నిర్వహణ తీరు తెన్నులపై మాజీ చైర్మన్ నారాయణ మూర్తి తీవ్ర విమర్శలు చేయడంతో పాత బోర్డు సభ్యులు రాజీనామాచేశారు.దీంతో కంపెనీని గాడి లో పెట్టేందుకు నీలేకని మళ్లీ ఇన్ఫోసిస్ నాన్ ఎగి ్జక్యూటివ్‌గా బాధ్యతలు చేపట్టారు.తాము స్థాపించిన కంపెనీ పేరు ప్రతిష్టలు మళ్లీ పునరు ద్దరించేందకు కంపెనీ ఈనెల 8నుంచి వాటాదారుల నుంచి పోస్టల్ బ్యాలెట్ ఓటింగ్ నిర్వహిం చనుంది.ప్రస్తుతం తాత్కాలిక సిఇఒ,ఎండిగా వ్యవహరిస్తున్న కంపెనీ ఛీప్ ఆపరేటింగ్ ఆఫీసర్ ప్రవీణ్ రావుని ఎండిగా నియమించాలని ఇన్ఫోసిస్ భావిస్తుంది.నిజానికి ప్రవీణ్‌రావు అయిదు సంవత్సరాల వరకు లేదా వాటాదారులు కొత్త సిఇఒ,ఎండిని నియమించేవరకు ఈ హోదాలో కొనసాగవచ్చు. ప్రవీ ణ్‌రావు కంపెనీ చీఫ్ ఆపరేటింగ్ ఆఫీసర్ హోదాలో తీసుకుంటున్న జీతభత్యాలే అందుకోనున్నట్లు కంపెనీ పేర్కొంది.


Hyderabad, First Published 9, Sep 2019, 3:46 PM IST
Highlights
సూపర్ స్టార్ రజనీ అల్లుడనే ఇమేజ్ ధనుష్ కు ఉంది. కానీ అతడిని తమిళనాట స్టార్ గా నిలిబెట్టింది మాత్రం విలక్షణమైన నటనే. ప్రతి చిత్రంలో కొత్తదనం ఉండాలని భావించే నటుడు ధనుష్. ధనుష్ సౌత్ లో మంచి క్రేజ్ సొంతం చేసుకున్నాడు. ధనుష్ నటించిన రఘువరన్ బిటెక్ లాంటి చిత్రాలు తెలుగులో కూడా విజయం సాధించాయి.
గత ఏడాది విడుదలైన వాడా చెన్నై చిత్రం బ్లాక్ బస్టర్ హిట్ గా నిలిచింది. ఈ చిత్రంలో ధనుష్ సరసన ఆండ్రియా, ఐశ్వర్య రాజేష్ నటించారు. వెట్రి మారన్ ఈ చిత్రానికి దర్శకుడు. వెట్రి మారన్, ధనుష్ కాంబినేషన్ లో తాజాగా వస్తున్న మరో చిత్రం అసురన్. ఈ చిత్రంలో ధనుష్ కన్నా నాలుగేళ్లు వయసులో పెద్ద అయిన మలయాళీ సీనియర్ నటి మంజు వారియర్ హీరోయిన్ గా నటిస్తోంది.
ఈ చిత్రంలో ధనుష్ యువకుడిగా, మధ్య వయస్కుడిగా పలు వేరియషన్స్ లో నటిస్తున్నాడు. తాజాగా ప్రేక్షకుల ముందుకు వచ్చిన ఈ చిత్ర ట్రైలర్ ఒక్కసారిగా అంచనాలు పెంచేసింది. పల్లెటూరి మొరట వ్యక్తిగా ఊరమాస్ అవతారంలో ధనుష్ అదరగొట్టిపడేసాడు. ఈ ట్రైలర్ అభిమానుల్లో ఆసక్తిని పెంచేసింది.
తలపాగా, పంచె కట్టులో మధ్య వయస్కుడిగా. కోరమీసంతో యువకుడిగా ధనుష్ చేస్తున్న మాస్ విన్యాసాలు అద్భుతంగా ఉన్నాయి. ట్రైలర్ లో జివి ప్రకాష్ అందించిన బ్యాగ్రౌండ్ సంగీతం కూడా బావుంది. రివేంజ్ నేపథ్యంలో సాగే విలేజ్ డ్రాగా అనిపిస్తోంది ఈ చిత్రం. త్వరలో ఈ చిత్రాన్ని ప్రేక్షకుల ముందుకు తీసుకురానున్నారు. ట్రైలర్ పై మీరూ ఓ లుక్కేయండి.


కార్యదర్శిగా అమిత్ షా తనయుడు?
నేడు తేలనున్న బీసీసీఐ అధ్యక్ష పదవి
Ganguly
ముంబయి: బీసీసీఐ (బోర్డ్ ఆఫ్ క్రికెట్ కంట్రోల్ ఇన్ ఇండియా) తదుపరి అధ్యక్షుడిగా మాజీ కెప్టెన్, బెంగాల్ దాదా సౌరవ్ గంగూలీ ఎంపికయ్యే అవకాశాలు కనిపిస్తున్నాయి. ఈ పదవికి పోటీలో ఉన్న వారిలో మిగతావారికన్నా గంగూలీకే అధిక అవకాశాలు ఉన్నట్టు క్రీడా పండితులు అభిప్రాయపడుతున్నారు.  ఇక కేంద్ర హోమ్ మంత్రి అమిత్ షా కుమారుడు జై షా నూతన కార్యదర్శిగా, మాజీ బీసీసీఐ అధ్యక్షుడు, ప్రస్తుత ఆర్థిక శాఖ సహాయమంత్రి అనురాగ్ ఠాకూర్ చిన్న సోదరుడు అరుణ్ ధుమాల్ ట్రెజరర్ గా ఎన్నికవుతారని సమాచారం.
ఇక కొన్ని వారాల పాటు జరిగిన లాబీయింగ్ అనంతరం గంగూలీని, మిగతా కార్యవర్గాన్ని ఏకగ్రీవంగానే ఎన్నుకోవాలని సభ్యులు నిశ్చయించారు. ఈ మేరకు ఆదివారం నాడు న్యూఢిల్లీలో బీసీసీఐ రాష్ట్ర సంఘాల బాధ్యులు సమావేశమై, కీలక పదవుల్లో ఎవరెవరు ఉండాలన్న విషయమై ఓ నిర్ణయానికి వచ్చేశారని తెలుస్తోంది.  కాగా, 47 ఏళ్ల గంగూలీ ప్రస్తుతం క్యాబ్ (క్రికెట్ అసోసియేషన్ ఆఫ్ బెంగాల్) అధ్యక్షుడిగా ఉన్న సంగతి తెలిసిందే. ఓ దశలో మాజీ అధ్యక్షుడు శ్రీనివాసన్ సన్నిహితుడైన బ్రిజేష్ పటేల్ పేరు తెరపైకి వచ్చినప్పటికీ, ఆయనకు మిగతా రాష్ట్రాల నుంచి మద్దతు లభించలేదని సమాచారం. గంగూలీయే స్వయంగా బ్రిజేష్ అభ్యర్థిత్వాన్ని తిరస్కరించినట్టు తెలుస్తోంది.
బ్రిజేష్ ను బీసీసీఐ అధ్యక్షుడిగా చేసి, గంగూలీకి ఐపీఎల్ అధ్యక్ష పదవి ఇవ్వాలన్న ఆలోచన వచ్చినప్పటికీ, దానికి పలు రాష్ట్రాల క్రికెట్ బోర్డులతో పాటు గంగూలీ కూడా అంగీకరించలేదు. దీంతో గంగూలీకి బీసీసీఐ అధ్యక్ష పదవి, బ్రిజేష్ కు ఐపీఎల్ పదవి ఇవ్వాలని బోర్డు నిశ్చయానికి వచ్చినట్టు తెలుస్తోంది. ఇక బీసీసీఐ అధ్యక్ష బాధ్యతలు ఎవరికి దక్కుతాయన్న సంగతి నేడు తేలుతుంది. వాస్తవానికి బీసీసీఐ ఎన్నికలు ఈ నెల 23న జరగాల్సివుంది. అయితే, అన్ని కీలక పోస్టులనూ ఏకగ్రీవం చేయాలన్న ఉద్దేశంతో బోర్డు ఉండటంతో, నామినేషన్ల దాఖలుకు ఆఖరి రోజైన నేడే ఏ పదవి ఎవరికి దక్కుతుందన్న విషయం స్పష్టం కానుంది.
తాజా జాతీయ వార్తల కోసం క్లిక్ చేయండి: https://www.vaartha.com/news/national/


డ్రంక్ అండ్ డ్రైవ్ లో టాలీవుడ్ నటుడు!
Highlights
ఈ మధ్యకాలంలో డ్రంక్ అండ్ డ్రైవ్ కేసులో పట్టుబడుతోన్న టాలీవుడ్ నటుల
ఈ మధ్యకాలంలో డ్రంక్ అండ్ డ్రైవ్ కేసులో పట్టుబడుతోన్న టాలీవుడ్ నటుల సంఖ్య బాగానే పెరుగుతోంది. తాజాగా మరో నటుడు డ్రంక్ అండ్ డ్రైవ్ లో పట్టుబడ్డాడు. శనివారం అర్ధరాత్రి జూబ్లీహిల్స్, బంజారాహిల్స్ ప్రాంతాల్లో పోలీసులు నిర్వహించిన డ్రంక్ అండ్ డ్రైవ్ తనిఖీల్లో 96 మంది వరకు పట్టుబడ్డారు. ఈ తనిఖీల్లో టాలీవుడ్ కు చెందిన నటుడు కిరీటి దామరాజు కూడా ఉన్నారు.
'ఉయ్యాలా జంపాలా','సెకండ్ హ్యాండ్','ఉన్నది ఒకటే జిందగీ' వంటి చిత్రాల్లో నటించారు. నటుడు కిరీటీ నడిపిన వాహనాన్ని ఆపి చెక్ చేసిన పోలీసులు బ్రీత్ ఎనలైజింగ్ పరీక్షలు చేశారు. ఇందులో ఆయన ఆల్కహాల్ లెవెల్ 36గా నమోదైంది. దీంతో కిరీటీ వెహికల్ ను పోలీసులు స్వాధీనం చేసుకున్నారు. ఈ తనిఖీల్లో పట్టుబడిన వారికీ కౌన్సెలింగ్ ఇచ్చి ఆ తరువాత కోర్ట్ లో హాజరు పరుస్తామని పోలీసులు వెల్లడించారు.
Last Updated 13, May 2018, 5:46 PM IST


internet vaartha 330 Views
హైదరాబాద్ : దేశవ్యాప్తంగా పదిరాష్ట్రాల్లో విస్తృత మార్కెట్‌కలిగిన గుజరాత్‌కు చెందిన హార్లే ఫుడ్స్ తాజాగా హైదరాబాద్ మార్కెట్‌కు ప్రవేశించింది. పిల్లలు పెద్దలు అందరూ సేవించే విధంగా ఆలుచిప్స్, నమ్‌కిన్స్, ఇతర బేకరీ ఉత్పత్తులను కూడా తెలంగాణమార్కెట్‌కు తెచ్చింది. సూరత్‌ప్రధాన కేంద్రంగా పనిచేస్తున్న హార్లే ఫుడ్స్ మొత్తం 23 రకాల చిప్స్ ఇతర ఉత్పత్తులను తయారుచేస్తోంది.  2017 వరకూ కర్నాటక,మీటర్‌లలోని స్థానిక తయారీ సంస్థలతో ఒప్పందంచేసుకుని మార్కెట్‌ను విస్తరిస్తామని, జాతీయ స్థాయిలో ముద్రవేయడంలో భాగంగా సంస్థను విస్తరిస్తున్నట్లు సిఎండి సౌమిక్‌మిత్రా తెలిపారు. ఈ ఆర్ధిక సంవత్సరంలో రూ.100 కోట్ల అమ్మకాలను సాధించే లక్ష్యంతోఉన్నామని, 2020 నాటికి 500 కోట్ల విక్రయాలు లక్ష్యంగా నిర్ణయించినట్లు తెలిపారు. అంతర్జాతీయ మార్కెట్ల పరంగా మధ్యఆసియా, అమెరికాల్లో 20శాతం టర్నోవర్ సాధి స్తామని సిఎండి వెల్లడించారు. హైదరాబాద్ తమకు ముఖ్య మైన మార్కెట్ అని 30శాతం వృద్ధి సాధిస్తున్న ఈ మార్కెట్ లో ఆంధ్రప్రదేశ్‌లోని స్థానిక తయారీదారులతో కూడి ఒప్పందం చేసుకుని పటిష్టంచేసుకుంటామని సిఎండి సౌమిక్‌మిత్రా వెల్ల డించారు. 2017 నాటికి దేశ్యాప్తంగా విస్తరిస్తామన్నారు. ప్రస్తుతం ఐదురూపాయల ప్యాకెట్లు ఉంటా యని, త్వరలోనే రూ.10 ప్యాక్‌లను ప్రారంభిస్తామన్నారు ఇతర ఉత్పత్తుల్లో భాగంగాప్యాక్ జ్యూసెస్, చాక్లెట్స్, బేకరీ ఐటమ్స్ ప్రత్యేక బిస్కెట్లను మార్కెట్‌లకు తెచ్చినట్లు సౌమిక్ మిత్రా వెల్లడించారు.


ముంబయి: విదేశీ మారక నిల్వలు జీవిత కాల గరిష్టానికి చేరాయి.గత వారం నిల్వలు 398.122 బిలియన్
డాలర్లతో పోలిస్తే ఈ వారం 2.604 బిలియన్ డాలర్లు పెరిగి 400.726 బిలియన్ డాలర్లకు చేరాయని
రిజర్వ్ బ్యాంక్ ఆఫ్ ఇండియా(ఆర్‌బిఐ) గణాంకాలు వెల్లడిస్తున్నాయి.విదేశీ కరెన్సీ ఆస్తులు
2.568 బిలియన్ డాలర్లు అధికమై 376.209 బిలియన్ డాలర్లకు చేరాయి.పసిడి నిల్వలలో మార్పులు
ఏమి లేకుండా 20.691 బిలయన్ డాలర్లుగా ఉన్నాయి.అంతర్జాతీయ ద్రవ్యనిధి(ఐఎంఎఫ్) వద్ద స్పెషల్
డ్రాయింగ్ రైట్స్ 14.2 మిలియన్ డాలర్లు పెరిగి 1.520 బిలియన్ డాలర్లకు చేరాయి.ఐఎంఎఫ్‌లో దేశీయ
నిల్వలు 21.4 మిలియన్ డాలర్లు అధికమై 2.304 బిలియన్ డాలర్లకు చేరాయి.విదేశీ మారక నిల్వలు
400 బిలియన్ డాలర్లకు చేరడం వల్ల సంవత్సరం పాటు మతన దిగుమతులకు సరిపోతాయి.దేశీయంగా
మరిన్ని సంస్కరనలు చేపడతామని ప్రభుత్వం ప్రకటించడం,రూపాయి విలువ స్థిరంగా ఉండటం వల్ల
విదేశీయులు దేశీయ రుణ విపణిలోకి 20 మిలియన్ డాలర్లు,ఈక్విటీ మార్కెట్లలోకి 6.5 బిలియన్ డాలర్లు
పెట్టుబడులు పెట్టారు.విదేశీ ప్రత్యక్ష పెట్టుబడుల రూపంలో మరో 60 బిలియన్ డాలర్లు వచ్చాయి.ఆసియా
దేశాల్లో విదేశీ మారక నిల్వ పరంగా చైనా,జపాన్,సౌదీ అరేబియా,తైవాన్,హాంకాంగ్ తరువాత భారత్ ఉంది.చైనా
3.09 లక్షల కోట్ల డాలర్ల విదేశీ మారక నిల్వలు కలిగి ఉంది.ఆసియాలోని దక్షిణకొరియా,తైవాన్,థా§్‌ులాండ్,
ఇండోనేసియాల విదేశీ మారక నిల్వలు కూడా రికార్డు స్థాయిలకు చేరాయి.


Suresh 132 Views busi
రాయితీలపైనే అందరి ఆశలు
హైదరాబాద్, జనవరి 26: పెద్దనోట్లరద్దు అనంతరం వెలువడుతున్న బడ్జెట్ కావడంతో ప్రభుత్వ రాయితీలపై ఎక్కువ దృష్టిసారిస్తుందని మాక్స్‌లైఫ్‌సిఎండి రాజేష్ సూద్ పేర్కొన్నారు. ప్రత్యక్షపన్నులపరంగా కార్పొరేట్ పన్నును తగ్గించాల్సి ఉంటుందుఇన, వ్యక్తిగత ఆదాయ పన్ను శ్లాబ్‌లను సవరించి మినహాయింపులు పెంచాలని ఆర్థికవృద్ధికి దోహదకారిగా ఇపేమెంట్ విధానం పెంపొందించాలని ఆయన కోరా రు. ఉపాధి వృద్ధికి బడ్జెట్‌లో పలు ప్రోత్సాహకాలు ఉండాల్సిన అవ సరం ఉందన్నారు. బీమాఉత్పత్తులపరంగా చూస్తే సీనియర్ సిటిజన్ల కు మరిన్ని రాయితీలుండాలని, అదనంగా ఎన్‌పిఎస్‌లో 50వేల పరిమితిని పెంచాలని సూచించారు. సెక్షన్80సి పరిమితులు పెంచాలని, కార్పొరేట్ వృద్ధికి కీలకమైన ప్రోత్సాహకాలు ఎంతో అవసరం అన్నారు. బీమారంగం ఉత్పత్తులపెంపునకు వీలుగా ప్రభుత్వ బడ్జెట్ ఉండాలని ఆయన ఆకాంక్షించారు.


Episode 97 Highlights: బాబా, శివజ్యోతికి పదివేల గిఫ్ట్.. బ్యాగ్‌లు సర్దేశారంతా!
Samayam Telugu| Oct 25, 2019, 10.32 PM IST
బిగ్ బాస్
బిగ్ బాస్ సీజన్ 3లో ఆఖరి ఘట్టంలో అంతిమ పోరు మొదలైంది. ఫైనల్‌కి వెళ్లే టాప్ 5 ప్లేస్‌ల కోసం హౌస్‌లో ఉన్న ఆరుగురు పోటీ పడుతున్నారు. రాహుల్ ఇప్పటికే ఫైనల్ బెర్త్ కన్ఫామ్ చేసుకోవడంతో మిగిలిన ఐదుగురు ఫైనల్ పోరులో నువ్వా నేనా అంటూ పోటీ పడుతున్నారు. ఇక నేటి ఎపిసోడ్ శంకర్ దాదా ఎంబీబీఎస్ మూవీలో మంచి జోష్ ఉన్న సాంగ్‌కి అదిరిపోయే స్టెప్పులు వేశారు. శ్రీముఖి, బాబాలతో శివజ్యోతి కూడా జతకలవడంతో హౌస్‌ను షేక్ చేశారు.
నామినేషన్స్‌పై వరుణ్, అలీ చర్చ
బాబా భాస్కర్ ఖచ్చితంగా ఈవారం ఎలిమినేట్ కాడని చెప్పారు వరుణ్. ఆయన ఖచ్చితంగా టాప్ 5లో ఉంటాడనంలో ఎలాంటి సందేహం లేదు. అయితే బాబాది నెంబర్ 3నా, 4నా అన్నది ఆడియన్స్ చెప్పాలి. అయితే బాబా మాత్రం టాప్ 5లో ఉంటారు అని అలీతో చెప్పారు వరుణ్.
కంటెస్టెంట్స్‌కి ర్యాంప్ వాక్.. 10 వేల గిఫ్ట్
నేటి టాస్క్‌లో భాగంగా కంటెస్టెంట్స్‌కి KLM ఫ్యాషన్స్ వాళ్లు ఫ్యాషన్ షో నిర్వహించారు. ఇందులో బెస్ట్ పెర్ఫామెన్స్ ఇచ్చి మిస్టర్ అండ్ మిస్ బిగ్ బాస్ హౌస్‌గా నిలిచిన వాళ్లకు KLM ఫ్యాషన్స్ తరుపున పదివేల గిఫ్ట్ ఓచర్ ప్రకటించారు బిగ్ బాస్.
అయితే ఈ ఫ్యాషన్ షోలో పెర్ఫామెన్స్ పక్కన పెట్టేసి తమకు ఇష్టమైన కంటెస్టెంట్స్‌ను విజేతలుగా ప్రకటించుకున్నారు. పురుషుల్లో అలీ, వరుణ్, బాబా, రాహుల్‌లు పెర్ఫామ్ చేయగా.. వీళ్లలో అలీ, వరుణ్‌లు స్టైలిష్ లుక్‌లో ఆకట్టుకున్నారు. అయితే వీళ్లలో విజేతను ప్రకటించేది మహిళను కాబట్టి ఈ ఇద్దర్నీ కాకుండా తమకు ఇష్టమైన బాబా భాస్కర్‌ని మిస్టర్ కేఎల్ఎమ్ ఫ్యాషన్‌గా ఎంపిక చేశారు.
ఇక మహిళల్లో శ్రీముఖి మంచి పెర్ఫామెన్స్ ఇవ్వగా.. శివజ్యోతిని విన్నర్‌గా ప్రకటించి ఆమెను మిస్ కేఎల్ఎమ్ ఫ్యాషన్‌గా ఎంపిక చేశారు బాబా, అలీ, రాహుల్, వరుణ్‌లు. మొత్తంగా ఈ టాస్క్‌లో బాబా, శివజ్యోతిలు మిస్ అండ్ మిస్టర్ కేఎల్ఎమ్ ఫ్యాషన్‌గా నిలిచి పదేసి వేల చొప్పున గిఫ్ట్‌ను అందుకున్నారు.
నామినేషన్స్‌లో ఉన్న వాళ్లకు చుక్కలు చూపిస్తున్న బిగ్ బాస్
ఈవారం నామినేషన్స్‌లో ఉన్న శ్రీముఖి, అలీ, బాబా భాస్కర్, వరుణ్, శివజ్యోతిలకు ఫైనల్ వార్‌లో మజా చూపిస్తున్నారు బిగ్ బాస్ అర్ధరాత్రి పూట సైరన్‌ను మోగించి.. ఈ ఐదుగుర్ని బ్యాగ్‌లు సర్ది గార్డెన్ ఏరియాలోకి రావాల్సిందిగా ఆదేశించారు బిగ్ బాస్. దీంతో షాకైన కంటెస్టెంట్స్ శని, ఆదివారాల్లో కదా ఎలిమినేట్ చేసేది ఎప్పుడేంటి? అనుకుంటూ భారంగా బ్యాగ్‌లు సర్ధి గార్డెన్ ఏరియాలోకి వచ్చారు. ఈ సందర్భంగా బిగ్ బాస్ పై జోక్‌లు పేల్చారు బాబా. ఎందుకు ఇప్పుడు బ్యాగ్‌లు సర్ధమంటున్నారని వరుణ్ అడిగితే బయటకు పిలిచి ఆటోకి డబ్బులు ఇస్తారంట అన్నాడు. మరి మీకేం కావాలి అంటే.. ఫ్లైట్ టికెట్‌తో పాటు ఓ పది లక్షలు ఇస్తే హ్యాపీగా బయటకు వెళిపోతా అన్నాడు. మరి ఓ బిర్యానీ ప్యాకెట్, మందు బాటిల్ వద్దా  అని వరుణ్ పంచ్ వేస్తే.. ఇంత ఉదయాన్నే వద్దులే అంటూ జోక్‌లు పేల్చారు.
బ్యాగ్‌లు సర్దేసిన కంటెస్టెంట్స్.. ఎమోషనల్‌గా బిగ్ బాస్ జర్నీ
అనంతరం గార్డెన్ ఏరియాలో బిగ్ బాస్ నిర్ధేశించిన స్థలాలో నిలబడి బిగ్ బాస్ హౌస్‌లో వాళ్ల జర్నీ గురించి చెప్పమని ఆదేశించారు బిగ్ బాస్. మీరు బిగ్ బాస్ ఫైనల్ చేరడం అనేది ఆడియన్స్ చేతిలో ఉంది. హౌస్‌లో చివరిసారిగా మీ తోటి కంటెస్టెంట్స్ చెప్పుకునే అవకాశాన్ని కల్పిస్తున్నాం. మీరు బిగ్ బాస్ హౌస్‌కి రావడం ద్వారా ఎలాంటి అనుభవాలను పొందుకున్నారు. ఇక్కడకు వచ్చి మీరు ఏం నేర్చుకున్నారు? ఇక్కడ నుండి మీరే ఇంటి తీసుకుని వెళ్తున్న గొప్ప అనుభవాలను షేర్ చేయాలని కోరారు బిగ్ బాస్. దీంతో ఒక్కొక్కరూ తమ తమ జర్నీని ఎమోషనల్‌గా షేర్ చేసుకున్నారు.
బిగ్ బాస్


Mar 16,2016
పతనదారిలోనే ఎగుమతులు
న్యూఢిల్లీ : దేశీయ ఎగుమతుల్లో ఎలాంటి పురోగతి కానరావడం లేదు. వరుసగా 15వ మాసంలోనూ ప్రపంచ మార్కెట్లో ఎగుమతులు రాణించలేకపోయాయి. ఈ ఏడాది ఫిబ్రవరిలో మన దేశ ఎగుమతులు మరో 5.6 శాతం క్షీణించి 20.73 బిలియన్ డాలర్లకే పరిమితమయ్యాయి. దీంతో దేశీయ తయారీ రంగానికి వరుస సవాళ్లు ఎదురవుతున్నాయనేది స్పష్టం అవుతోంది. ఇదే సమయంలో దిగుమతులు 5.03 శాతం తగ్గి 27.28 బిలియన్ డాలర్లుగా చోటు చేసుకున్నాయి. దీంతో వాణిజ్య లోటు 7.63 బిలియన్ డాలర్లుగా నమోదయ్యిందని కేంద్ర వాణిజ్యమంత్రిత్వ శాఖ మంగళవారం ఒక్క నివేదికలో వెల్లడించింది. 2015 ఫిబ్రవరిలో దేశ వాణిజ్య లోటు 6.54 బిలియన్ డాలర్లుగా ఉంది. 2014 నవంబర్‌లో దేశ ఎగుమతుల్లో 7.27 శాతం పెరుగుదల చోటు చేసుకుంది. ఆతర్వాత వరుస పతనాన్ని చవి చూస్తోన్నాయి.క్రితం మాసంలో ప్రధానంగా పసిడి దిగుమతులు 29.5 శాతం క్షీణించి 1.39 బిలియన్ డాలర్లకు పడిపోయాయి. జనవరిలో ఈ లోహం ఎగుమతుల్లో ఏకంగా 85 శాతం పెరుగుదల నమోదయ్యింది.
మీ స్నేహితులకు రికమెండ్ చెయ్యండి


Emirates
థేల్స్‌తో ఎమిరేట్స్ ఒప్పందం
న్యూఢిల్లీ, నవంబరు 3: బోయింగ్ 777ఎక్స్ విమా నాల్లో వినోద కార్యకలాపాలకోసం ఎమిరేట్స్ ఎయిర్‌లైన్స్ కొత్తగా థేల్స్ అవంత్ ఇన్‌ఫ్లైట్ వినోద వ్యవస్థలను ఏర్పాటుచేసేందుకు ఒప్పందంచేసుకుం ది. థేల్స్ కార్పొరేషన్‌తో కలిసి అత్యంత అరుదైన వినోద కార్యక్రమాలను అందించేందుకు వీలుగా ఐఎఫ్‌ఇసి కనెక్టివిటీ వ్యవస్థను బోయింగ్ 777ఎక్స్ ఎయిర్‌క్రాఫ్ట్‌లలో ఏర్పాటు చేస్తుంది. 2020 మధ్య స్తం నుంచి బోయింగ్ 777ఎక్స్‌విమానాలు ఎమి రేట్స్‌కు రానున్న దృష్ట్యా ఈ కొత్త ఫీచర్‌ను అందు బాటులోనికి తెస్తున్నట్లు ప్రకటించింది. అంతేకా కుండా ఈ ఒప్పందం వల్ల థేన్స్ కంపెనీ ఫ్రాన్స్ లోను, ప్రపంచంలోని ఇతర ప్రాంతాల్లో అత్యధిక ఉపాధి అవకాశాలు కల్పిస్తుందని ఎమిరేట్స్ వెల్లడించింది. ఐఎఫ్‌ఇసి వ్యవ స్థ ఎమిరేట్స్‌లో మొదటి 777ఎక్స్ బోయింగ్ విమానాల్లో ఏర్పాటవుతుంది. మొత్తం 150 బోయింగ్ 777ఎక్స్ విమానాలకు ఎమిరేట్స్ ఆర్డరు ఇచ్చిన సంగతి తెలిసిందే. ప్రయా ణీకులకు అత్యుత్తమ స్థాయి వినోదం అందిం చడమే లక్ష్యంగా ఈ ఒప్పందం జరిగిందని సిఇఒ థేల్స్ డొమినిక్స్ గియాన్నాని వెల్లడించారు.


'మన్మథుడు-2' రివ్యూ..!
First Published 9, Aug 2019, 2:11 PM IST
గతంలో వచ్చిన హిట్ సినిమా ఇమేజ్ ని క్యాష్ చేసుకోవాలనుకున్నప్పుడు పుట్టే ఐడియానే సీక్వెల్. అయితే చాలా సీక్వెల్స్ ..అంతకు ముందు సినిమా ఎక్కడ ఆగిందో ...ఆ తర్వాత వారి జీవితంలో ఏం జరిగింగో చెప్పటానికి ప్రయత్నిస్తూంటాయి.
(Review By---సూర్య ప్రకాష్ జోశ్యుల)  గతంలో వచ్చిన హిట్ సినిమా ఇమేజ్ ని క్యాష్ చేసుకోవాలనుకున్నప్పుడు పుట్టే ఐడియానే సీక్వెల్. అయితే చాలా సీక్వెల్స్ ..అంతకు ముందు సినిమా ఎక్కడ ఆగిందో ...ఆ తర్వాత వారి జీవితంలో ఏం జరిగింగో చెప్పటానికి ప్రయత్నిస్తూంటాయి. మరికొన్ని టైటిల్ సీక్వెల్ అంటే కేవలం టైటిల్ కు మాత్రమే సీక్వెల్ ఉంటుంది. అంతకు మించి మొదట సినిమాతో ఈ సీక్వెల్ కు ఏ సంభందం ఉండదు. అలాంటి టైటిల్ సీక్వెల్ సినిమానే `మన్మథుడు-2` . ఫ్రెంచ్ లో వచ్చి విజయవంతమైన  I Do (2006) సినిమా రీమేక్ గా రూపొందిన ఈ సినిమా ఎంతవరకూ మన ప్రేక్షకులను ఆకట్టుకుంది.  `మన్మథుడు-2` అని టైటిల్ పెట్టడానికి కారణం వేరే ఏమైనా ఉందా.... త్రివిక్రమ్ స్దాయిలో జోక్స్ ని ఈ సినిమా నుంచి ఎక్సపెక్ట్ చేయచ్చా... వంటి విషయాలు రివ్యూలో చూద్దాం.
కథ ఏంటి..?   సాంబశివరామ్ ఉరఫ్ సామ్ (నాగార్జున) పోర్చుగల్ లో సెటిలైన ఓ తెలుగు  ఫ్యామిలికి చెందిన వాడు. ఫ్లాష్ బ్యాక్ లో  తన లవ్ ఫెయిల్యూరు అవటంతో ప్లే బోయ్ గా లైఫ్ ని ఎంజాయ్ చేస్తూంటాడు. ఆ కాన్సెప్టులో భాగంగా ప్రేమ, పెళ్లి వంటివాటికి దూరంగా ఉంటాడు. జీవితంలో ఎప్పటికి పెళ్లి చేసుకోకూడదు అని డిసైడ్ అతనికి తన తల్లి, కుటుంబ వ్యక్తుల పట్టుదలతో పెళ్లికి ఓకే అనాల్సి వస్తుంది. అయితే పెళ్లి చేసుకోవటం ఇష్టం ఉండదు. ఇంట్లో వాళ్లని నొప్పించకూడదు...తను సఫర్ అవకూడదు అని ఓ మాస్టర్ ప్లాన్ వేస్తాడు. అవంతిక(రకుల్ ప్రితి సింగ్) అనే అమ్మాయిని ..గంటకు ఇంత అని మాట్లాడి తన గర్ల్ ఫ్రెండ్ గా నటించటానికి తన ఇంటికి తీసుకు వస్తాడు.  అక్కడ నుంచి ఏం జరిగింది. మెల్లి మెల్లిగా అవంతికతో సామ్ ఎలా ప్రేమలో పడ్డాడు...  వంటి విషయాలు తెలియాలంటే సినిమా చూడాల్సిందే.
ఆ పాత కథే.. : ఇంట్లో వాళ్లు పెళ్లికి పట్టుబడితోనే లేక వేరే కారణం చేతో ...ఓ అబ్బాయి లేదా అమ్మాయిని డబ్బుకు మాట్లాడుకుని తీసుకువచ్చి ఇంట్లో వాళ్లకు పరిచయం చేయటం,గొడవలు,చివరకు వాళ్లతోనే  ప్రేమలో పడటం వంటి కథలు మన తెలుగు సినిమాకు కొత్తేమీ కాదు. అప్పట్లో చిరంజీవి హీరోగా వచ్చిన మొగడు కావాలి నుంచి నిన్న మొన్నటి సుకుమారుడు వరకూ ఇలాంటి కథలు ఎన్నో తెలుగు తెర చూసేసింది.
అయితే అవి మరీ ప్రెడిక్టుబుల్ గా ఉంటున్నాయని అనిపించటంతో ఈ మధ్యకాలంలో  ప్రక్కన పెట్టింది. దాన్ని  నాగ్ ఈ కాలం కథ అనుకుని రైట్స్ కొనుక్కుని మరీ చేయటమే వింత.  ఆయన చూడానికి యంగ్ గా ఉన్నా ఆయన ఐడియాలు మాత్రం ఆ కాలంలోనే ఆగాయా అని అనిపిస్తుంది ఈ సినిమా చూస్తూంటే.
ఇదో విచిత్రం.. : 2013లో నాగ్ హీరోగా గ్రీకు వీరుడు చిత్రం వచ్చింది. ఆ సినిమాలోనూ ఇదే కథ. అప్పట్లో ఈ ప్రెంచ్ సినిమాని ఫ్రీ మేక్ చేసారని చెప్పుకున్నారు. ఆ సినిమాలో నాగ్ ది ప్లే బోయ్ క్యారక్టరే. తన ఇంట్లో వాళ్ల  పోరు పడలేక నయనతార ను డబ్బుకు మాట్లాడుకుని  తన కాబోయే భార్యగా ఇంటికి తీసుకువస్తాడు. అక్కడ నుంచి ఆ నాటకం ఆడుతూ ..ఆమెతో ప్రేమలో పడిపోతాడు. అయితే ఆ పడిపోవటం..పడిపోవటం ఇక లేవకపోవటంతో కథ ప్లాఫూరు వెళ్లింది.
అయితే ఇక్కడ ఒరిజనల్ సినిమా రైట్స్ కొనుక్కుని చేయటంతో..పెద్దగా మార్పులు చేయాల్సిన అవసరం రాలేదు. దాంతో ఒరిజనల్ లో ఉన్న ఎమోషన్స్ ని, ఫన్ ని ఇక్కడ క్యారీ చేయగలిగారు. అది ప్లస్ అయ్యింది. అంతకు మించి పెద్దగా తేడా ఏమీ లేదు. ఏదైమైనా ఒకే కథను కొద్ది సంవత్సరాల తేడాతో అదే హీరో చేయటం అనేది చెప్పుకోదగ్గ విషయమే. ఇది హిట్టైతే...తన పాత ప్లాఫ్ లను మరోసారి సరిచేసి కొత్త సరుకు గా ప్రెజెంట్ చేయచ్చు.
కథ, కథనం.. : దాదాపు పన్నేండేళ్ల క్రితం వచ్చిన `మన్మథుడు` సినిమా ఇప్పటికీ టీవీల్లో వచ్చినా జనాలు చూస్తూనే ఉన్నారు అంటే త్రివిక్రమ్ పంచ్ డైలాగులు, విజయ్ భాస్కర్ దర్శకత్వం, బ్రహ్మానందం కామెడీ మర్చిపోలేకపోవటమే. ఈ సీక్వెల్ లో అవే మిస్సయ్యాయి. దర్శకుడుగా రాహుల్ రవీంద్ర..సినిమాని డైలాగులతో..అప్పటికప్పుడు వచ్చే కాంప్లిక్ట్ తో అక్కడక్కడ ద్వందార్దాలుతో  నడిపేయాలనుకున్నారు కానీ సినిమాలో ప్రధాన కథ మనకు కనెక్ట్ అవుతుందా లేదా...స్క్రీన్ ప్లే స్టాప్ అండ్ స్టార్ట్ అన్నట్లుగా సాగుతోంది ఇబ్బంది అవదు కదా అని ఆలోచించినట్లు లేరు.
ప్రెంచ్ సినిమా వచ్చిన 2006  లో తెలుగులో రైట్స్ కొని చేసి ఉంటే ఫెరఫెక్ట్ గా సింక్ అయ్యేది. ఇప్పటికి ఈ కథ స్టేల్ అయ్యిపోయింది. హీరో,హీరోయిన్స్  క్యారక్టర్స్ లో కానీ వాళ్ల మధ్య జరిగే సంఘటనలలో కాని ఎక్కడా డెప్త్ లేదు. ఫార్స్ తో నడిచే ఈ కథలో వెన్నెల కిషోర్ కామెడీ ఒకటే అదీ ఫస్టాఫ్ లో వర్కవుట్ అయ్యింది. సెకండాఫ్ లో అదీ లేదు. మరీ ముఖ్యంగా సెకండాఫ్ లో వచ్చే గంజాయి ఎపిసోడ్స్ లాంటివి..ఇంకా ఈ రోజుల్లో చూడాలి అంటే చాలా కష్టపడాలి.
టెక్నికల్ గా.. : ఈ సినిమా ప్రొడక్షన్ వ్యాల్యూస్ బాగున్నాయి. కెమెరా వర్క్ పోర్చుగీస్ అందాలను బాగా పట్టుకుంది.  సంగీతం సూపర్ కాదు కానీ గుడ్. ఎడిటింగ్ మాత్రం ఫస్టాఫ్ లెంగ్త్ ఎక్కువై ఫుల్  సినిమా చూసిన ఫీల్ వచ్చింది. దాన్ని తగ్గించవచ్చేమో. సెకండాఫ్ లోనూ అదే పరిస్దితి. మినిమం ఓ ఇరవై నిముషాలు దాకా తీసేస్తా కానీ ఆ నీరసం తగ్గదు. ఈ సినిమా హైలెట్స్ లో నాగ్, రకుల్ ప్రొడక్షన్ వ్యాల్యూస్ గురించే చెప్పుకోవాలి. అవి సూపర్బ్ గా ఉన్నాయి. దర్శకుడుగా రాహుల్ రవీంద్రన్ ..ఇలాంటి డల్ సినిమా తీస్తాడని ఊహించం. ఆ పాపం ..రీమేక్ దేనేమో. డైలాగులు సినిమాకు కొంచెం కూడా ప్లస్ కాలేదు. విసుగెత్తించాయి చాలా చోట్ల.
ఫైనల్ థాట్: రెండు సార్లు 'మన్మధుడు' ని చూడాలి.
Rating: 2/5


పవన్ కళ్యాణ్ ఆరోపణలను నేను నమ్ముతున్నాను
Highlights
బహిరంగ సభలో ఆరోపణలు చేశాడంటే నిజం ఉండే ఉంటుంది
బాబుతో కలిసి ఉంటే పవన్ కు బోలెడు ప్రయోజనాలు
వాటిని వదులుకున్నాడంటే ఆలోచించాల్సిందే
జనసేన ఆవిర్భావ సభ సందర్భంగా టీడీపీపై పవన్ కల్యాణ్ చేసిన ఆరోపణల పట్ల ప్రముఖ సినీ నటుడు పోసాని కృష్ణమురళి స్పందించారు. చంద్రబాబుతో కలిసి ఉంటే పవన్ కల్యాణ్ పనులన్నీ అయిపోతాయని, బాబుతో కలిసి ఉంటే ఇంట్లో కూర్చొని ఒక్క ఫోన్ కొడితే పనులు వాటంతట అవే అయిపోతాయని అన్నారు.
అంతే కాకుండా ఆయన కోరుకుంటే చాలా ప్రయోజనాలు ఉంటాయని పోసాని చెప్పారు. అలాంటి వాటిని పక్కనపెట్టి బహిరంగ సభలో నేరుగా ఆరోపణలు చేశాడంటే వాటిలో నిజం ఉండే ఉంటుందని, పవన్ ఆరోపణలను తాను నమ్ముతున్నానని పోసాని స్పష్టం చేశారు. అవినీతి జరగలేదని చెప్పే టీడీపీ నేతలు, ప్రాజెక్టుల్లో ఖర్చు పెట్టిన ప్రతిపైసాకి లెక్క చెప్పి తమ నిజాయతీని నిరూపించుకోవాలని ఆయన సూచించారు.
Last Updated 25, Mar 2018, 5:27 PM IST
Download App


Visit Site
Recommended byColombia
రాజమౌళి ప్రత్యేక వీడియో ద్వారా శంకర్‌ను అభినందించారు. ఈ వీడియోను వేదికపై ఉన్న స్క్రీన్‌పై ప్రదర్శించారు. రాజమౌళి మాట్టాడుతూ.. యావత్ భారత దేశం గర్వపడేలా.. ఇంతటి భారీ చిత్రాన్ని నిర్మిస్తున్నందుకు చాలా సంతోషంగా ఉందని తెలిపారు. రూ.500 కోట్ల బడ్జెట్‌తో సినిమా అంటే మాటలు కాదని, అంత ఒత్తిడి తట్టుకుని ఈ సినిమా ఎలా నిర్మించగలిగారని అడిగారు. అలాగే, ‘రోబో’ సినిమా తర్వాత రజనీకాంత్ అభిమానులు ఈ సినిమాపై చాలా ఎక్స్‌పెక్టేషన్స్ పెట్టుకుని ఉంటారని.. అది బడ్జెట్ కంటే మరింత భారమైనదని, దాన్నీ మీరు ఎలా రీచ్ అవుతారనేది ఆసక్తికలిగిస్తోందన్నారు. రాజమౌళి సందేశంపై శంకర్ స్పందిస్తూ.. రాజమౌళికి తాను పెద్ద అభిమానినని తెలిపారు. ఒత్తిడిని ఎదుర్కోడానికి ఏకైక పరిష్కారం.. ఎక్కువగా పనిచేయడం మాత్రమేనని, ఈ విషయంలో తాను అన్నీ సరిగానే చేశానని భావిస్తున్నానని తెలిపారు. ‘రోబో’లో చిట్టిలా కనిపించిన రజనీకాంత్ ‘2.0’లో జెయింట్ చిట్టిగా కనిపిస్తారని, అంతేగాక ఇంకా ఎన్నో సర్‌ప్రైజ్‌లు ఈ సినిమాలో ఉన్నాయని, తప్పకుండా ఈ సినిమా అభిమానుల అంచనాలను అందుకుంటుందని భావిస్తున్నానని తెలిపారు.
Watch Trailer here: శంకర్ అద్భుత సృష్టి ‘2.0’ ట్రైలర్ ఇదిగో.. +
5 ఫోర్స్ అంటే ఇదే..: ఈ సినిమాలో ఐదో ఫోర్స్ చూపిస్తున్నానని శంకర్ తెలిపారు. సాధారణంగా సైన్స్‌లో నాలుగే ఫోర్స్‌లు ఉంటాయన్నారు. ‘‘గ్రావిటేషనల్ ఫోర్స్, ఎలక్ట్రో ఫోర్స్, వీక్ న్యూ్క్లియర్, స్ట్రాంగ్ న్యూక్లియర్ మాత్రమే ఉంటాయని, వీటన్నికంటే బలమైనదే 5వ ఫోర్స్ (ఫిఫ్త్ ఫోర్స్). ఇది నెగటివ్ ఎనర్జీ. దీన్ని కనిపెట్టడం చాలా కష్టం’’ అని తెలిపారు. 3.0 సినిమా ఉంటుందా అనే ప్రశ్నకు శంకర్ స్పందిస్తూ.. తనకు చిన్ని చిన్న ఐడియాలు ఉన్నాయని, తప్పకుండా పరిశీలిస్తానని తెలిపారు.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


Hyderabad, First Published 7, Mar 2019, 7:45 PM IST
Highlights
ఇండియన్ బిగ్గెస్ట్ మల్టీస్టారర్ గా తెరకెక్కుతున్న టాలీవుడ్ సినిమా RRR పై అంచనాలు ఏ రేంజ్ లో ఉన్నాయో స్పెషల్ గా చెప్పనవసరం లేదు. సౌత్ లో రామ్ చరణ్ - జూనియర్ ఎన్టీఆర్ వంటి స్టార్స్ క్రేజ్.. బాలీవుడ్ లో రాజమౌళి పై ఉన్న నమ్మకం.. ఇలా దేశవ్యాప్తంగా సినిమా అమితమైన ఆసక్తిని రేపుతోంది.
ఇండియన్ బిగ్గెస్ట్ మల్టీస్టారర్ గా తెరకెక్కుతున్న టాలీవుడ్ సినిమా RRR పై అంచనాలు ఏ రేంజ్ లో ఉన్నాయో స్పెషల్ గా చెప్పనవసరం లేదు. సౌత్ లో రామ్ చరణ్ - జూనియర్ ఎన్టీఆర్ వంటి స్టార్స్ క్రేజ్.. బాలీవుడ్ లో రాజమౌళి పై ఉన్న నమ్మకం.. ఇలా దేశవ్యాప్తంగా సినిమా అమితమైన ఆసక్తిని రేపుతోంది.
ఇకపోతే సినిమా నెక్స్ట్ షెడ్యూల్ త్వరలోనే కలకత్తా లో మొదలవనుంది. మొన్నటివరకు హైదరాబాద్ నగరంలోనే చిత్ర యూనిట్ స్పీడ్ గా రెండు షెడ్యూల్స్ ని ఫినిష్ చేసింది. ఇక 40 రోజుల వరకు కలకత్తా లో జక్కన్న టీమ్ బిజీగా గడపనుంది. అయితే ఈ షెడ్యూల్ లో మొదట జూనియర్ ఎన్టీఆర్ కు సంబందించిన సీన్స్ ను తెరకెక్కించనున్నారు.
ఆ తరువాత చరణ్ తారక్ తో కలవనున్నాడు. అప్పుడు ఇద్దరికి సంబందించిన కొన్ని హెవీ యాక్షన్ సీన్స్ ను రాజమౌళి షూట్ చేయనున్నాడు. డివివి. దానయ్య నిర్మిస్తున్న ఈ సినిమా 300 కోట్ల భారీ బడ్జెట్ తో తెరకెక్కుతోంది. ఇక సంగీత దర్శకుడు కీరవాణి కూడా మ్యూజిక్ పనులను మొదలెట్టారు.
Last Updated 7, Mar 2019, 7:45 PM IST


తెలంగాణలో మహిళా తహసీల్దార్ దారుణహత్య WATCH LIVE TV
పాక్‌పై ఫీల్డింగ్ ఎంచుకున్న వరల్డ్ ఎలెవన్
పాకిస్థాన్‌తో జరుగుతున్న తొలి టీ20 మ్యాచ్‌లో వరల్డ్ ఎలెవన్ జట్టు కెప్టెన్ డుప్లెసిస్ టాస్ గెలిచి
TNN | Updated:
Sep 12, 2017, 07:34PM IST
పాకిస్థాన్‌తో జరుగుతున్న తొలి టీ20 మ్యాచ్‌లో వరల్డ్ ఎలెవన్ జట్టు కెప్టెన్ డుప్లెసిస్ టాస్ గెలిచి ఫీల్డింగ్ ఎంచుకున్నాడు. లాహోర్‌లో శ్రీలంక క్రికెటర్లు ప్రయాణిస్తున్న బస్సుపై 2009లో మిలిటెంట్లు దాడి చేసిన అనంతరం ఏ అగ్రశ్రేణి జట్టు కూడా భద్రతా కారణాలతో పాక్‌లో పర్యటించే సాహసం చేయలేదు. దీంతో పతనావస్థకి చేరిపోయిన పాకిస్థాన్ క్రికెట్‌ని మళ్లీ పూర్వవైభవం తీసుకొచ్చేందుకు ఆ దేశ బోర్డు.. ప్రపంచవ్యాప్తంగా పేరున్న క్రికెటర్లని వరల్డ్ ఎలెవన్ జట్టుగా చేర్చి మూడు టీ20ల సిరీస్ నిర్వహిస్తోంది.
గడాఫీ వేదికగా జరుగుతున్న ఈ టీ20 మ్యాచ్‌కి అసాధారణ భద్రతా ఏర్పాట్లు చేశారు. దాదాపు ఎనిమిదేళ్ల తర్వాత.. మళ్లీ వివిధ దేశాలకి చెందిన అంతర్జాతీయ క్రికెటర్లు పాకిస్థాన్‌లో క్రికెట్ ఆడుతుండటంతో మ్యాచ్‌ని వీక్షించేందుకు పెద్ద సంఖ్యలో అభిమానులు తరలివచ్చారు.


Read Also: బిగ్ బాస్ నుంచి హేమ ఔట్.. తమన్నా వైల్డ్ కార్డ్ ఎంట్రీ
ఇక తొలి వారం ఎలిమినేషన్ ప్రాసెస్ విషయానికి వస్తే.. 15 మందిలో మొత్తం ఆరుగుగు రాహుల్, పునర్నవి, వితికా, హిమజ, జాఫర్, హేమలు తొలివారం ఎలిమినేషన్‌కి నామినేట్ అయ్యారు. ఈ ఆరుగురులో ఒకరు ఈవారం ఎలిమినేట్ కానున్నారు. అయితే వీరులో మొదట సేఫ్ జోన్‌లో ఉన్నది ఎవరైనా ఉన్నారా? అంటే ఆమె వితికా షెరు. భర్త వరుణ్ సందేశ్‌తో కలిసి బిగ్ బాస్ హౌస్‌లో అడుగుపెట్టిన ఆమె ఇప్పుడు బిగ్ బాస్ హౌస్‌లో కాంట్రివర్శి కంటెస్టెంట్‌గా మారారు. షో టాప్ రేటింగ్‌లో నడవాలంటే ఇలాంటి రేటింగ్ వనరు చాలా ముఖ్యం కాబట్టి వితికాను ఎలిమినేట్ చేసే సాహసం అయితే చేయరు.
Read Also: బిగ్ బాస్ సీజన్ 3 అన్ని ఎపిసోడ్‌ల పూర్తి సమాచారం ఒక్క క్లిక్‌తో
మిగిలిన ఐదుగురులో పునర్నవి, జాఫర్, హిమజలు సేఫ్ జోన్‌లో ఉన్నట్టే. గ్లామర్ పరంగా పునర్నవి, హిమజల సేవ్ చేసినా.. బాబా భాస్కర్‌తో కాంబినేషన్‌లో జాఫర్ కామెడీ పండించి హౌస్‌లో ఎంటర్‌టైన్ చేస్తున్నారు. ఇక మిగిలిన హేమ, రాహుల్ విషయానికి వస్తే.. బిగ్ బాస్ హౌస్‌లో వివాదాన్ని తొలిత రాజేసింది ఈ ఇద్దరే. ఈ ఇద్దరి మధ్య రెండో రోజునుండే గొడవలు మొదలయ్యాయి.
అయితే ప్రేక్షకులకు హేమ కంటే.. రాహుల్‌పైనే ఎక్కువ పాజిటివ్ నెస్ ఉండటంతో ఓట్లు పరంగా రాహుల్‌కి వస్తున్న ఓట్ల శాతమే ఎక్కువ. అయితే హేమ లాంటి ఫైర్ బ్రాండ్.. బిగ్ బాస్ లాంటి రియాలిటీ షోకి చాలా అవసరం. రేటింగ్‌ను పరిగణలోకి తీసుకుంటే బిగ్ బాస్ నిర్వాహకులు రాహుల్ కంటే హేమకే ఎక్కువ ప్రాధాన్యత ఇస్తారు.
ఈ లెక్కన ఈవారం బిగ్ బాస్ హౌస్ నుండి ఎలిమినేట్ అయ్యే అవకాశం తొలి కంటెస్టెంట్ అవకాశం సింగర్ రాహుల్ సిప్లిగంజ్‌కే ఉంది. మరి ఓట్లు అంటే.. వాటి లెక్కలు బిగ్ బాస్‌కే ఎరుక. అన్నట్టుగా గత రెండు సీజన్లుగా చేస్తున్నారు. మరి ఈసారి ఆ ఓట్ల లెక్కల్ని బయటపెడతారో లేక సీక్రెట్‌గానే ఉంచుతారో చూడాలి.
ఇదిలా ఉంటే బిగ్ బాస్ సీజన్ 3 ప్రారంభం కావడానికి ముందే.. ఇందులో పాల్గొనబోయే కంటెస్టెంట్స్ వీరే అంటూ 15 మంది లిస్ట్ విడుదల చేశారు కత్తి మహేష్. ఆయన విడుదల చేసిన లిస్ట్‌లో ఉన్న వారే ఇప్పుడు బిగ్ బాస్ సీజన్ 3 కంటెస్టెంట్స్‌గా ఉన్నారు. అయితే ఆయన తాజాగా తొలి ఎలిమినేషన్ ఎవరన్నది తేల్చేశారు.
‘నోరుజారినోళ్లు మొదటివారంలోనే ఎలిమినేట్ అవుతారు. బిగ్ బాస్ సీజన్ 1లో జ్యోతి, బిగ్ బాస్ సీజన్ 2లో సంజన అన్నేలు తొలి కంటెస్టెంట్స్‌గా ఎలిమినేట్ అయ్యారు. ఇప్పుడు బిగ్ బాస్ సీజన్ 3లో రాహుల్ బయటికిపోయే ఛాన్స్ కనిపిస్తోంది’ అంటూ ఫేస్ బుక్‌లో పోస్ట్ పెట్టారు.
అదెలా కుదురుతుంది.. ఆయనకు ఓట్లు బాగా వస్తున్నాయి కదా.. అంటే చూడండి ఏం జరుగుతోందో అని రాహుల్ ఎలిమినేట్ కావడం పక్కా అంటున్నారాయన. ఈవారం ఎలిమినేషన్ ముప్పు హేమకే ఎక్కువ అంటే.. హేమను మొదటి వారం ఎలిమినేట్ చేయరు లెండి. వాటికో లెక్కలు ఉంటాయి’ అంటున్నారు కత్తి మహేష్.
బిగ్ బాస్ సీజన్ 3 పూర్తి వివరాలు ఎపిసోడ్‌ల వారీగా..


Emergency Medicine
మార్కెట్లకు ఫార్మా బూస్ట్
ముంబయి, జూలై 20: ఫార్మారంగంలోని కంపెనీలకు అమెరికా ఎఫ్‌డిఎ అనుమతులు మంజూరు చేయడంతో బిఎస్‌ఇ సెన్సెక్స్ గరిష్ట స్థాయికిచేరింది. 250పాయింట్లుపెరిగింది. 30షేర్ బిఎస్ ఇసెన్సెక్స్ 244.36 పాయింట్ల ఎగువన 31,955.35 పాయింట్లవద్ద స్థిరపడితే ఎన్‌ఎస్‌ఇ సూచి నిఫ్టీ 72.45పాయింట్లు పెరిగి 9899.60 పాయింట్లకు చేరింది. వివిధ బిఎస్‌ఇ విభాగసూచీ లను పరిశీలిస్తే మెటల్‌సూచి భారీగా ప్రకాశించింది. 1.95శాతంపెరిగింది. తదనంతరం హెల్త్‌కేర్ 1.78 శాతం, రియాల్టీ1.5శాతం, ఎఫ్‌ఎంసిజి 1.49శాతం పెరిగాయి.
సెన్సెక్‌్‌సలో టాప్ ఐదు సంస్థలపరంగా భారతి ఎయిర్‌టెల్ 3.21శాతం, కోల్ ఇండియా 2.66శాతం, ఐటిసి 2.42శాతం, డా.రెడ్డీస్ 2.01 శాతం, టిసిఎస్ 1.88శాతంపెరిగాయి. భారీ నష్టా లు పొందుతున్న సంస్థల్లో ఇన్ఫోసిస్ 0.56శాతం, హీరోమోటోకార్ప్ 0.49శాతం, హిందూస్థాన్ యూనిలీవర్ 0.46శాతం, అదానిపోర్టులు 0.26 శాతం, హెచ్‌డిఎఫ్‌సి 0.19శాతం చొప్పున నష్టపో యాయి. ఇక స్టాక్స్‌పరంగాచూస్తే అరబిందోఫార్మా ఎనిమిదినెలల గరిష్ఠస్థాయికి చేరి 8.2శాతం నమో దు చేసింది.
సెన్సెక్స్‌లో భారీగాప్రకాశించింది. కిడ్నీ మొండివ్యాధుల చికిత్సకు ఔషధ ఉత్పత్తికి ఎఫ్‌డిఎ అనుమతించడమే ఇందుకు కీలకం. కంపెనీ స్టాక్ 4.3శాతం పెరిగింది. కేడిలా హెల్త్‌కేర్ 3.1శాతం పెరిగింది. అమెరికాలో అల్సర్‌కు సంబంధించిన కోలిటిస్ ఔషధాన్ని విక్రయించేందుకు అనుమతి లభించడమే ఇందుకుకీలతకం. నిఫ్టీ ఫార్మాసూచి వరుసగా ఆరోట్రేడింగ్‌లో కూడా పెరిగింది. 1.8 శాతం పెరిగింది. ఫార్మారంగ స్టాక్స్ క్రమేపీ పెరుగు తున్నాయి. అమెరికా ఎఫ్‌డిఎ అనుమతులే ఇందుకు కీలకమని అంచనా. అరవిందోఫార్మా, బయోకాన్ వంటివి ఇందుకు నిదర్శనం. బయోకాన్ లిమిటెడ్ 6.25శాతం పెరిగి జీవితకాల గరిష్టస్థాయికి షేర్లుపెరిగాయి. హిందూస్థాన్ యూని లీవర్ 3.2శాతం పెరిగి రికార్డుస్థాయికి అంటే 1195.05రూపాయలకు పెరిగింది. వినియోగరంగ ఉత్పత్తుల కంపెనీ తన నికరలాభాల్లో 9శాతం వృద్ధిని ప్రకటించింది. ఐటిసి 2.4శాతం పెరిగింది.
రిలయన్స్‌కేపిటల్ 2.9శాతందిగజారింది. జపాన్‌కు చెందిన సుమితోమో మిట్సుయిట్రస్ట్‌బ్యాంకు తన మిగిలి ఉన్న 2.8శాతం వాటాను విక్రయించడమే ఇందుకుకీలకం. ఆసియా మార్కెట్లపరంగా ఆసియా పసిఫిక్‌షేర్లు జపాన్ బైట ప్రాంతంలో 0.4శాతం పెరిగాయి. షాంఘై బ్లూచిప్ సూచీ సిఎస్‌ఐ300 సూచీ ఒకటిశాతం పెరిగింది. 18నెలల గరిష్టస్థాయి కి చేరాయి. ఆస్ట్రేలియా ప్రధాన సూచి 0.6శాతం అదనంగాపెరిగింది. జపాన్ యెన్ పటిష్టం కావడం వల్ల జపాన్ నిక్కీ వృద్ధిని పరిమితంచేసింది. 0.1 శాతంగా ఉంది. డౌజోన్స్ పారిశ్రామిక సగటు 54.99పాయింట్లు దిగజారి 21,574.73కు చేరితే ఎస్‌అండ్‌పి 500 సూచి 1.47పాయింట్లు పెరిగి 2460.71కి చేరింది. నాస్‌డాక్ కాంపోజిట్ 29.87 పాయింట్లు పెరిగి 6344.31పాయింట్లకు చేరింది.


తెలంగాణలో మహిళా తహసీల్దార్ దారుణహత్య WATCH LIVE TV
కోహ్లి దోస్త్.. కేఎల్ రాహుల్‌పై వేటు పడింది..!
శ్రీలంకతో జరుగుతున్న ఐదో వన్డే‌లో భారత తుది జట్టు ఎంపిక అందర్నీ ఆశ్చర్యపరిచింది. కెప్టెన్ కోహ్లి ఏకంగా జట్టులో
TNN | Updated:
Sep 3, 2017, 03:42PM IST
శ్రీలంకతో జరుగుతున్న ఐదో వన్డే‌లో భారత తుది జట్టు ఎంపిక అందర్నీ ఆశ్చర్యపరిచింది. కెప్టెన్ కోహ్లి ఏకంగా జట్టులో నాలుగు మార్పులు చేశాడు. ఇందులో తన తల్లి అనారోగ్యం కారణంగా భారత్‌కి వచ్చేసిన శిఖర్ ధావన్ స్థానంలో అజింక్య రహానె వస్తాడని శనివారం రాత్రే అందరికీ తెలిసినా.. మిగిలిన మూడు మార్పులు మాత్రం ఎవరూ ఊహించనివే. ఆల్‌రౌండర్ హార్దిక్ పాండ్య, మిడిలార్డర్ బ్యాట్స్‌మెన్ కేఎల్ రాహుల్, స్పిన్నర్ అక్షర్ పటేల్‌ని తుది జట్టు నుంచి తప్పించిన కోహ్లి వారి స్థానంలో కేదార్ జాదవ్, భవనేశ్వర్ కుమార్, చాహల్‌కి అవకాశమిచ్చాడు. ఇందులో కేఎల్ రాహుల్‌పై వేటు పడినట్లు తెలుస్తుండగా.. మిగిలిన ఇద్దరికీ విశ్రాంతినిచ్చారు.
ఐదు వన్డేల ఈ సిరీస్ ఆరంభం నుంచి కేఎల్ రాహుల్ చెప్పుకోదగ్గ స్థాయిలో రాణించలేదు. తొలి వన్డేలో బ్యాటింగ్ అవకాశం రాకపోయినా.. రెండో వన్డేలో భారత్ జట్టు కష్టాల్లో నిలిచిన దశలో అతను పేలవ షాట్ కోసం యత్నించి ఔటైన తీరు తీవ్ర విమర్శలకి గురి చేసింది. తర్వాత జరిగిన రెండు వన్డేల్లోనూ రాహుల్ పేలవ ఫామ్‌ని కొనసాగించాడు. దీనికి నిదర్శనమే అతను ఈ వన్డే సిరీస్‌లో చేసిన 4, 17, 7 స్కోర్లు. ఒకవైపు జట్టులో స్థానం కోసం తీవ్ర పోటీ నెలకొన్న నేపథ్యంలో కోహ్లి కూడా కేఎల్ రాహుల్‌పై కఠిన నిర్ణయం తీసుకోక తప్పలేదు. ఐపీఎల్‌లో రాయల్ ఛాలెంజర్స్ బెంగళూరు ఆడుతున్న ఈ ఇద్దరు గత రెండేళ్లుగా చాలా సన్నిహితంగా మెలుగుతున్నారు. శ్రీలంకతో టెస్టు సిరీస్‌లో కూడా కేఎల్ రాహుల్ కోసం.. తొలి టెస్టులో 80పైచిలుకు పరుగులు చేసిన అభినవ్ ముకుంద్‌పై వేటు వేసేందుకు కోహ్లి వెనుకాడలేదు.


Hyderabad, First Published 3, Apr 2019, 12:40 PM IST
Highlights
టాలీవుడ్, కోలివుడ్ భాషలతో పాటు హిందీలో కూడా తన అదృష్టాన్ని పరీక్షించుకున్న నటి శృతిహాసన్ కొంతకాలంగా లండన్ కి చెందిన థియేటర్ ఆర్టిస్ట్ మైకేల్ కోర్సేల్ తో డేటింగ్ చేస్తోంది.
టాలీవుడ్, కోలివుడ్ భాషలతో పాటు హిందీలో కూడా తన అదృష్టాన్ని పరీక్షించుకున్న నటి శృతిహాసన్ కొంతకాలంగా లండన్ కి చెందినథియేటర్ ఆర్టిస్ట్ మైకేల్ కోర్సేల్ తో డేటింగ్ చేస్తోంది.
వీరిద్దరూ కలిసి ట్రిప్ లకు వెళ్లడం, ఫ్యామిలీ పార్టీలకు, ఈవెంట్ లకు హాజరవ్వడంతో వీరి రిలేషన్షిప్ బయటపడింది. చాలా కాలంగా డేటింగ్ చేస్తున్నప్పటికీ  ఇప్పటివరకు శృతి పెళ్లి ఊసెత్తలేదు.
తాజాగా ఇదే విషయాన్ని ఆమె వద్ద ప్రస్తావించగా.. ప్రేమిస్తే పెళ్లి చేసుకోవాలనేముంది..? అంటూ ఎదురు ప్రశ్నించింది. ఇప్పట్లో పెళ్లి చేసుకునే ఆలోచనలు లేవని తెలిపింది. పెళ్లి విషయంలో ఇతర మహిళలతో పోలిస్తే తనకున్న అభిప్రాయం వేరని, ప్రస్తుతం పెళ్లి చేసుకోవడం లేదని వెల్లడించింది. పెళ్లి విషయంలో తొందర లేదని, ప్రేమలో ఉంటే ఫలానా సమయంలోనే పెళ్లి చేసుకోవాలనేముంది..? ప్రేమ అలాంటి డిమాండ్స్ ఎప్పుడూ చేయదని చెప్పుకొచ్చింది.
శృతి చివరగా తెలుగులో నటించిన సినిమా 'కాటమరాయుడు'. ఆ తరువాత మరో సినిమాకు సైన్ చేయలేదు. ప్రస్తుతం అంతర్జాతీయ మ్యూజిక్ ఆల్బమ్స్ పూర్తి చేసే పనిలో పడింది.
Last Updated 3, Apr 2019, 12:40 PM IST


బిఎస్‌ఇలో ప్రభుత్వరంగ సంస్థల సూచి గలగల!

ముంబై, అక్టోబరు 24: ఆసియాలోనే మొట్టమొదటిసంస్థగా ఉన్న బాంబేస్టాక్ ఎక్ఛేంజిలో ప్రభుత్వరంగ సంస్థల సూచీ 52 వారాల గరిష్టస్థాయిని నమోదుచేసింది. బిఎస్‌ఇ పిఎస్‌యు సూచీలో భారీ కంపెనీలు బహుళ సంవత్సరాల గరిష్టస్థాయిని సోమవారం నమోదుచేవాయి. ఒఎన్‌జిసి, ఇంజనీర్స్ ఇండియా, గుజరాత్ ఖనిజవనుల అభివృద్ధి సంస్థ, గెయిల్ ఇండియా, మోయిల్, పవర్‌ఫైనాన్స్ కార్పొరేషన్, గ్రామీణ విద్యుదీకరణ సంస్థ వంటివి 52వారాల గరిష్టస్థాయిని తాకాయి. మధ్యాహ్నం తర్వాత పిఎస్ యు సూచి 1.7శాతానికి పెరిగి 7953 పాయింట్లకు చేరింది. బిఎస్‌ఇసెన్సెక్స్ 0.45శాతం పెరిగితే పిఎస్‌యు సూచి ఒక్కటే 1.7శాతం పెరిగింది ఇంట్రాడేలో 7963 పాయింట్లకు చేరింది. 2015 ఏప్రిల్ తర్వాత ఇదే గరిష్టస్థాయిగా నమోదయింది. గడచిన నెలరోజులుగా పిఎస్ యు సూచి మార్కెట్లలో భారీ లాభాలతో కొన సాగింది. 0.4శాతం క్షీణతనుంచి కోలుకు ఐదు శాతానికి పెరిగింది. ఒఎన్‌జిసి ఐదుశాతంపెరిగి 294వద్ద నిలిచింది. బోర్డు సమావేశం ఈనెల 27వ తేదీ నిర్వహిస్తారు. బోనస్‌షేర్ల జారీపై చర్చిస్తారు. మోయిల్‌పరంగా ఐదుశాతంపెరిగి 310కి చేరింది. మైనింగ్ కంపెనీ షేర్లు 25 శాతంర్యాలీతీసాయి. కంపెనీఇటీవలే 76,409 హెకా్ల భూమిని బాలాఘాట్‌లో తవ్వేందుకు ప్రభుత్వ అనుమతులు సాధించింది. హెచ్‌డి ఎఫ్‌సి సెక్యూరిటీస్‌పరంగాచూస్తే కంపెనీ ఉత్పత్తి పరిమాణాలను పెంచింది. మాంగనీస్ కంపెనీలు కూడా పెరిగాయి. మోయిల్ కంపెనీపరంగా ప్రస్తుత మార్కెట్‌ధర 273-280వద్ద నిలి చింది. ఇంజినీర్స్ ఇండియా 276 నుంచి 278 రూపాయలు, జిఎండిసి 107.90 రూపాయలనుంచి 109 రూపాయలు, గెయిల్‌ఇండియా 443.50 నుంచి 450.45రూపాయలు, మోయిల్ 303.95 నుంచి 309.80 రూపాయలు, పవర్‌ఫైనాన్స్ కార్పొరేషన్ 127 నుంచి 130.45 రూపాయలు, గ్రామీణ విద్యుదీకరణ సంస్థ 137.65 నుంచి 140.95 రూపాయలకు పెరిగినట్లు అంచనా.